
 讗讬诇讜 注讚 讛讻讗 讘注讬转 诇诪讬转讬 诇讗讜 讗讙专讗 讘注讬转 诇诪讬转讘. 转讬诪讛 讚讛砖转讗 诪讬讛讗 讚诇讗讜 注讚 讛讻讗 讘注讬 诇诪讬转讬 诇诪讛 讬转谉 诇讜 砖讻专 讜讬''诇 讚讛讗 讚拽讗诪专 诇注讜诇诐 讚诇讗 砖讻讬讞 诇讗讙讜专讬 讛讬讬谞讜 诇驻讬 讗讜转谉 讚诪讬诐 . 砖讛砖讻讬专 诪讝讛 讗讘诇 讘讟驻讬 驻讜专转讗 讬诪爪讗. 诇讛砖讻讬专 讜讛专讬 谞讛谞讛 讘诪讛 砖讘讗 注讚 讻讗谉 诇讻讱 谞讜转谉 诇讜 讞爪讬 砖讻专讜 讜讗讬谉 爪专讬讱 诇驻讞讜转 讛诪砖讻讬专 诪砖讻专讜 诪讛 砖讝讛 谞讜转谉 注转讛 讬讜转专 诪注讟 诪讻讗谉 讜讗讬诇讱 讻讬讜谉 讚讛讜讗 讗谞讜住 讗''谞 讻讙讜谉 砖讬讜讻诇 诇诪讻讜专 住讞讜专转讜 讘诪拽讜诐 砖诪转 讛讞诪讜专 讜讬专讜讬讞 讘讛 讜讬砖 住讜讞专讬诐 讛专讘讛 砖讗讬谉 诪讘讬讗讬谉 住讞讜专转谉 讗诇讗 注讚 讻讗谉 诇讻讱 讬转谉 讞爪讬 砖讻专讜: 讜讗诐 讬砖 讘讚诪讬讛 诇砖讻讜专 讬砖讻讜专 专讘 诇讟注诪讬讛. 讛''诪 诇砖谞讜讬讬 讚讗讬谉 讘讚诪讬讛 诇砖讻讜专 讗诇讗 专讜讘 驻注诪讬诐 讬砖 讘讚诪讬讛 诇砖讻讜专 讜讛讗诪转 诪砖谞讬 诇讬讛 讜讛讗 讚讗诪专 讘住讜祝 驻专拽 讛砖讜讗诇 (诇拽诪谉 讚祝 拽讙.) 讗讬 讚讗诪专 讘讬转 讝讛 讜谞驻诇 讗讝讚讗 诇讛 讜诇讗 讗诪专 讗诐 讬砖 讘讚诪讬讛 诇专讘 诇讬拽讞 讬拽讞 讜诇砖诪讜讗诇 讗驻讬诇讜 诇砖讻讜专 讬砖讻讜专 讚讛转诐 讗讬谉 讛讘讬转 注讜诪讚 诇讬诪讻专 讗诇讗 诇讛讜住讬祝 注诇讬讜 讜诇讞讝讜专 讜诇讘谞讜转讜 讻讘转讞讬诇讛 讜讻讬讜谉 讚讗''诇 讘讬转 讝讛 讜谞驻诇 讗讬谉 诇诪讜讻专讜 讜讙诐 诇讗 拽讘诇 注诇讬讜 诇讛讜住讬祝 讬爪讬讗讛 讘讘谞讬谉 讘讬转 讝讛 讗诇讗 讘讬转 讝讛 讻诪讜 砖讛讜讗 讛砖讻讬专 诇讜 诇讚讜专 讘讜 讻诇 讝诪谉 砖讬讜讻诇 讜讻讬 谞驻诇 讗讝讚讗 讗讘诇 讞诪讜专 砖诪转 讗讬谉 注讜诪讚 讗诇讗 诇诪讻专讜 讘讚诪讬诐 讜诇讻讱 讬砖 讘讚诪讬讛 诇讬拽讞 讬拽讞 诇砖讻讜专 讬砖讻讜专: 讜讛讗 讛讻讗 讚讻讬 诪讟讬 讬讜讘诇. 讜诇讘专讬讬转讗 讙讜驻讗 讗''砖 讗注''讙 讚讛砖转讗 谞诪讬 讚诇讬拽讞 讛拽专拽注 拽专讬 讻诇讬讗 拽专谞讗 诪''诪 谞驻拽讗 诪讬谞讛 诇诇讜讛 讚诇讗 诇讬爪诇讞 诇爪讬讘讬 讚讝诪谞讬谉 讚砖诇诪讬 讬诪讬 诪砖讻谞转讗 诪拽诪讬 讚诇讬诪讟讬讛 讬讜讘诇 讗讜 讗讬转专诪讬 诇讬讛 讝讜讝讬 讜驻专讬拽 讜讗讻讬诇 转专转讬 讗讜 转诇转 砖谞讬谉 拽诪讬 讬讜讘诇 讗讘诇 诇专讘 讚讗诪专 诇讗 诪讻诇讬讗 诇讬讛 拽专谞讗 拽砖讛 诇讬讛 讚诪''诪 讻诇讬讗 拽专谞讗 讻讬讜谉 砖诇讘住讜祝 诇讗 转砖讗专 讛拽专拽注 讘讬讚 讛诇讜讛: 讘诪讜讻专 砖讚讛讜 诇住' 砖谞讛. 拽住''讚 讻讬讜谉 讚诇讝诪谉 讗专讜讱 讻''讻 诪讻专 诇讜 诇讗 讞砖讬讘 讻诇讬讗 拽专谞讗: 讗讬诇讬诪讗 讘讬讬谉 住转诐 讜住驻讬谞讛 讝讜 讗诐 谞转谉 讗诪讗讬 诇讗 讬讟讜诇 诇讬诪讗 诇讬讛 讛讘 诇讬 住驻讬谞转讱 讜讗谞讗 诪讬讬转讬谞讗 讞诪专讗. 诇讗 诪讬讘注讬讗 讗诐 诇讗 谞转谉 砖诇讗 讬转谉 讻讚拽转谞讬 讗诇讗 讗驻讬诇讜 讗诐 谞转谉 讻讘专 讬讞讝讜专 讜讬讟讜诇 讻讬讜谉 砖讝讛 讬讻讜诇 诇讛讘讬讗 讬讬谉 讜讛诪砖讻讬专 讗讬谞讜 讬讻讜诇 诇讛讘讬讗 住驻讬谞讛 讝讜 砖讛转谞讛 讜诇讗 讚诪讬 诇讛讗 讚讗诪专 诇注讬诇 讗讬诇讜 注讚 讛讻讗 讘注讬转 诇诪讬转讬 讻讜' 讚讛转诐 诪讛谞讬 诇讬讛 砖讬讻讜诇 讘拽诇. 诇讛砖讻讬专 诪讻讗谉 注讚 诪拽讜诐 砖讬专爪讛 讗讜 诇诪讻讜专 砖诐 住讞讜专讛 讻讚驻专讬砖讬转 诇注讬诇 讗讘诇 讛讻讗 诇讗 砖讬讬讱 诇诪讬诪专 讛讻讬 砖讛讬讬谉 谞讟讘注 讜诪讛 讬诪讻讜专 讗讘诇 讗讬谉 诇驻专砖 讚讛讻讬 驻专讬讱 讗诪讗讬 诇讗 讬讟讜诇 砖讻专 讞爪讬 讛讚专讱 砖诇讗 讛诇讱 注讚讬讬谉 讗讘诇 砖讻专 讞爪讬 讛讚专讱 砖讻讘专 讛诇讱 谞讬讞讗 诇讬讛 砖诇讗 讬讟讜诇 讚讗''讻 讛讗 讚拽转谞讬 讗诐 诇讗 谞转谉 诇讗 讬转谉 讚诪砖诪注 砖诇讗 讬转谉 讻诇诇 讗驻讬诇讜 砖讻专 讞爪讬 讛讚专讱 讛''诇 诇讗拽砖讜讬讬 讗诪讗讬 诇讗 讬转谉 讻诇诇: 讗诇讗 讘住驻讬谞讛 住转诐 讜讬讬谉 讝讛 讗诐 诇讗 谞转谉 讗诪讗讬 诇讗 讬转谉 诇讬诪讗 诇讬讛 讛讘 诇讬 讞诪专讗 讜讗谞讗 诪讬讬转讬谞讗 住驻讬谞讛. 诇讗 诪讘注讬讗 讗诐 讻讘专 谞转谉 砖诇讗 讬讟讜诇 讗诇讗 讗驻讬诇讜 诇讗 谞转谉 讬砖 诇讜 诇转转 讻诇 讛砖讻讬专讜转 砖讛专讬 拽谞讛 讛诪砖讻讬专 讻诇 讛砖讻讬专讜转 讘诪砖讬讻转 讛砖讜讻专 讗转 讛住驻讬谞讛 讻讬讜谉 砖诪讝讜诪谉 讛诪砖讻讬专 诇拽讬讬诐 转谞讗讜 讗讜 讗驻讬诇讜 讘诇讗 诪砖讬讻讛 讻讬讜谉 砖诪砖讻讬专 讬讻讜诇 诇拽讬讬诐 转谞讗讜 讜砖讜讻专 讗讬谞讜 讬讻讜诇 诇拽讬讬诐 讗''讻 诪讝诇讜 讙专诐 讜讛讜讬 讻讞讜讝专 讘讜 讜讬转谉 诇讜 诪讞爪讬 讛讚专讱 砖诇讗 讛诇讱 讻驻讜注诇 讘讟诇 讜拽砖讛 讚讗诪讗讬 讬转谉 诇讜 讻诇诇 诪讞爪讬 讛讚专讱 砖诇讗 讛诇讱 讗驻讬诇讜 讻驻讜注诇 讘讟诇 讻讬讜谉 砖讗讬专注讜 讗讜谞住 讛讗 讗诪专讬谞谉 诇注讬诇 (讚祝 注讝.) 讛讬讻讗 讚讛砖讜讻专 讗谞讜住 讚讗转讗 诪讬讟专讗 讚讗''爪 诇讛砖拽讜转讛 讚讛讜讬 驻住讬讚讗 讚驻讜注诇讬诐 讜诪砖诪注 诇注讬诇 讚讻诇 讗讜谞住 砖讗讬专注 诇讘注讛''讘 砖诇讗 讛讬讛 诇讜 诇讬讚注 讬讜转专 诪谉 讛驻讜注诇讬诐 讛讜讬 驻住讬讚讗 讚驻讜注诇讬诐 讜讛讻讗 谞诪讬 注诇 讻专讞讱 驻专讬讱 砖讬转谉 讗驻讬诇讜 砖讻专 讞爪讬 讛讚专讱 砖诇讗 讛诇讱 诪讚谞讬讞讗 诇讬讛 讛讗 讚拽转谞讬 讗诐 谞转谉 诇讗 讬讟讜诇 讚诪砖诪注 讗诐 谞转谉 讻诇 砖讻专讜 诇讗 讬讟讜诇 讻诇诇 讜转讬专抓 专讬讘''谉 讚诇注讬诇 砖讛驻讜注诇讬诐 诇讗 讗讘讚讜 讻诇讜诐 专拽 砖谞转讘讟诇讜 讗讬谉 谞讜转谉 诇讛诐 讻诇讜诐 讗讘诇 讛讻讗 砖讛诪砖讻讬专 讛驻住讬讚 住驻讬谞转讜 讻驻讜注诇 讘讟诇 诪讬讛讗 讗讬转 诇讬讛 讻讬讜谉 砖诪讝讜诪谉 诇拽讬讬诐 转谞讗讜: 

专诪讘"谉

讛讗 讚讗诪专讬' 讗讬 讚讗"诇 讞诪讜专 住转诐 谞讬讙专 诇讬讛 讞诪讜专 讗讞专讬谞'. 驻讬' 讜讗讬 诇讗 诇讗 讬讛讬讘 诇讬讛 讻诇讜诐 诪讬讛讜 讗讬 讗诪专 诇讗 讘注讬谞' 讗讙专' 诇讗 诪讞讬讬讘 诇诪讬讙专 诇讬讛 讚讘诪讗讬 拽谞讬 讚诇讬讞讬讬讘 诇讬讛. 讜讗讬 讚讗"诇 讞诪讜专 讝讛 讗诐 讬砖 讘讚诪讬讛 诇讬拽讞 讗讜 诇砖讻讜专 讬砖讻讜专 驻讬' 讚砖注讘讜讚讬 诪砖转注讘讚 诇讬讛 讞诪讜专 讝讛 讜讗驻讬' 讗诪专 诪砖讻讬专 诇讗 讘注讬谞' 讗讙专' 讚讞爪讬 讛讚专讱 讻诇诇 讗驻"讛 诪讞讬讬讘 讚讛讗 拽谞讬讬讛 诪砖注转 诪砖讬讻讛 讜诪讬讛讜 砖讜讻专 讞讬讬讘 诇讬讟驻诇 讘谞讘诇 讜诇诪讻讜专 讜诇砖讻讜专 讜诇讗 诪砖讻讬专:



拽住讘专 专讘 诇讗 诪讻诇讬谞谉 拽专谞讗. 讻转' 专砖"讬 讜讻讬 转谞谉 讘诪转谞讬' 讞讬讬讘 诇讛注诪讬讚 诇讜 讞诪讜专 讛讬讻讬 讚诪转讛 讘注讜讚 讘注诇讛 注诪讛 讚诪讜住讬祝 诪注讜转 讜诇讜拽讞 讞诪讜专 讜诇讗 讻谞讬讗 拽专谞讗 讜诇讗 谞讛讬专 诇讬 砖讻讬讜谉 砖讗讬谉 讘讚诪讬 讞诪讜专 讝讛 诇讬拽讞 讗讬谞讜 讞讬讬讘 诇讛讜住讬祝 诪注讜转 讚讞诪讜专 讝讛 讗诪专 诇讜 讜诇讗 谞砖转注讘讚讜 谞讻住讬讜 讜讛讻讗 讗驻讬诇讜 讘砖讘注诇讬诐 诪讞诪专讬诐 讗讞专讬讜 注住拽讬' 讗诇讗 诪转谞讬转讬谉 讻砖讬砖 讘讚诪讬讛 诇讬拽讞 讜拽诪"诇 砖讗讬谉 讗讜诪专 诇讜 讛专讬 砖诇讱 诇驻谞讬讱 讜诇讗 转诪讻讜专 讗诇讗 讞讬讬讘 诇讛注诪讬讚 诇讜 讞诪讜' 诪讚诪讬讛 砖诇 讝讜 讜诪讜讻专 讜诇讜拽讞 讗"谞 诪转谞讬' 讘讞诪讜专 住转诐 讜拽诪"诇 砖讗诐 讗讬谞讜 诪注诪讬讚 诇讜 讞诪讜专 讗讬谞讜 讞讬讬讘 诇讬转谉 诇讜 砖讻专 讻诇诇 砖讗讬谞讜 讚讜诪讛 诇讗谞讙专讬讗 砖讗讜诪专 诇讜 讛专讬 砖诇讱 诇驻谞讬讱 讜转谉 诇讬 砖讻专讬.
讜专砖"讬 讝"诇 讻转讘 讘诪砖谞转讬谞讜 讞讬讬讘 讛诪砖讻讬专 诇诪讻讜专 讛注讜专 讜讛谞讘诇讛 诇讻诇讘讬诐 讜诇讛讜住讬祝 诪注讜转 讜诇讛注诪讬讚 诇讜 讞诪讜专 讗讜 讬砖讻讜专 诇讜 讗讞专 讘讚诪讬 讛谞讘诇讛 砖讛专讬 讞诪讜专 讝讛 砖注讘讚 诇讜 讗讜 讬讞讝讬专 诇讜 砖讻专讜:



讘住驻讬谞讛 讝讜 砖讗诐 谞转谉 讬讟讜诇. 诪砖讜诐 讚诇讬讻讗 诇诪讬诪专 讗诇讜 讘注讬转 诇诪讬转讗 注讚 讛讻讗 诇讗讜 讗讙专讗 讘注讬转 诇诪讬转讘 讚讛讗 讟讘注讗 诇讛 讜讟讘注 讞诪专讬讛 讜讛讗 讚讗"诇 讛讘 诇讬 讞诪专讗 诇讗讜 诇诪讬诪专讗 讚诪注讬拽专讗 诇讗 诪爪讬 诇砖谞讜讬讬 诇讬讛 讞诪专讗 讗诇讗 讚讛转诐 讻讬讜谉 讚诇讬讻讗 拽驻讬讚讗 讘诪讬诇转讗 诪讛 诇讬 讛讗讬 讞诪专讗 诪讛 诇讬 讗讞专讬谞讗 讗讘诇 讻讬讜谉 砖讛讜讟讘注 讜讬砖 诇讜 专讬讜讞 讘拽驻讬讚讗 诪爪讗 诪拽讜诐 诇转讘讜注 转谞讗讜 讜讚讗诪专讬' 讘住驻讬谞讛 住转诐 讜讬讬谉 住转诐 讞讜诇拽讬谉 讚讜拽讗 讘砖讗讬谉 讗讞讚 诪讛诐 专讜爪讛 诇讛砖诇讬诐 讗讘诇 讝讛 砖诪讘讬讗 讬讬谞讜 讜讝讛 诪讘讬讗 住驻讬谞转讜 讗诐 谞转谉 讬讟讜诇:





专砖讘"讗

讛讗 讚讗诪专讬谞谉 讗注"讙 讚诇讗 诪砖转专砖讬 诇讬讛 讚讗诪专 诇讬讛 讗讬 讘注讬转 诇诪讬转讬 注讚 讛讻讗 诇讗讜 讗讙专讗 讘注讬转 诇诪讬转讘. 转诪讬讛 诇讬, 讛讙注 注爪诪讱 砖诪转讛 讘讚专讱 讘诪讚讘专 诪拽讜诐 讙讚讜讚讬 诇讬住讟讬诐 讜讞讬讜转, 诪讬 讗"诇 讗诇讜 讘注讬转 诇诪讬转讬 注讚 讛讻讗, 讜讗"讻 讙讘讬 住驻讬谞讛 谞诪讬 砖讟讘注 讘讞爪讬 讛讚专讱 谞讬诪讗 诇讬讛 谞诪讬 讛讻讬, 讜讗注"驻 砖讗诪专讜 诇讙讘讬 住驻讬谞讛 砖讟讘注讛 讛讻诇 讘讬诐 讗讬 讗驻砖专 诇讜诪专 讗讬讘注讬转 诇诪讬转讬 注讚 讛讻讗, 讗驻讬诇讜 讛讻讬 诇讗 谞讬讞讗 诇讬, 砖讗讬谉 讟注诐 讝讛 诪住驻讬拽. 讜诪住转讘专讗 诇讬 讚诇讗讜 讚诇讗 诪砖转专砖 诇讬讛 讻诇诇 拽讗诪专, 讗诇讗 讚诇讗 诪砖转专砖 诇讬讛 诇诪讛 砖讛讬讛 讘讚注转讜 拽讗诪专, 讜讻讙讜谉 讝讛 砖讛讬讛 讘讚注转讜 诇讛讜诇讬讱 诪砖讗讜 诇驻专讜讜转讗 讜诇讬讜诪讗 讚砖讜拽讗 讜诪转讛 诇讜 讘讞爪讬 讛讚专讱 讘诪诇讜谉 讘诪拽讜诐 讛诪砖转诪专, 讜讛讻讬 拽讗诪专, 讛讬讻讬 讚诪讬 讚讗讬 讚拽讗 诪砖转专砖 诇讬讛, 讻诇讜诪专 砖诪讜爪讗 讘诪拽讜诐 讛讛讜讗 讞诪讜专 讗讞专 砖讬讜诇讬讻谞讜 诇讬讜诐 讛砖讜拽 讜讘讗讜转讜 砖讻专, 诪讗讬 转专注讜诪转, 讚讗讬 诪砖讜诐 砖讬谞讜讬 讚注转讗 (注讬' 诇拽诪谉 注"讘), 讝讛 讗讬谞讜 诪专爪讜谞讜 讜诪讛 讛讬讛 诇讜 诇注砖讜转 讜讻讘专 讞诪讜专讜 诪转, 讜讗讬 讚诇讗 诪砖转专砖 诇讬讛, 砖诇讗 讬诪爪讗 讞诪讜专 讗讞专 讻讗谉 讜谞诪爪讗 讘讟诇 诪砖讜拽讜, 讗讜 砖爪专讬讱 诇砖讻讜专 讞诪讜专 讗讞专 讘讻讚讬 讻诇 砖讻专讜 砖诇 专讗砖讜谉, 讗诪讗讬 谞讜转谉 诇讜 砖讻专 讞爪讬 讛讚专讱, 讜讗住讬拽谞讗 诇注讜诇诐 讚诇讗 诪砖转专砖 诇讬讛, 讜谞讜转谉 诇讜 砖讻专 讞爪讬 讛讚专讱, 砖讗诐 诇讗 讬诪爪讗 讛讬讜诐 讞诪讜专 诇讛讜诇讬讻讜 讬诪转讬谉 注讚 讬讜诐 讗讞专 讜讬诪爪讗 讜讬诇讱 诇讬讜诐 讛砖讜拽 讗讞专, 讚讛专讘讛 诪讘讬讗讬诐 讻讗谉 讜诪爪谞讬注讬谉 讻讚讬 诇讛拽诇 注诇讬讛诐 讛诪讛诇讱, 讜讙诐 讗转讛 讗诇讜 专爪讬转 诇讘讗 讜诇拽专讘 诪诇讗讻转讱 讻讗谉 诇诇讻转 诇讬讜诐 讛砖讜拽 讗讞专, 讛诇讗 讛讬讬转 爪专讬讱 诇讬转谉 砖讻专. 讜讛讻诇诇 砖讗祝 注诇 驻讬 砖讗讬谞讜 诪砖转专砖 诇讜 注讻砖讬讜 诪砖转专砖 诇讜 诇诪讞专, 诪讛 砖讗讬谉 讻谉 讘住驻讬谞讛 砖讟讘注讛 讘讞爪讬 讛讚专讱.
讛拽砖讛 讛专讗讘"讚, 讻讬讜谉 砖诪转讛, 诪讗讬 转专注讜诪转 讗讬转 诇讬讛 注讬诇讜讬讛. 讜转讬专抓, 转专注讜诪转 注诇 砖讬砖 讘讚诪讬讛 诇砖讻讜专 讜讗讬谞讜 砖讜讻专, 讚专讘 讗诪专讛 讜拽住讘专 讚诇讗 诪讻诇讬谞谉 拽专谞讗. 讜讗谞讬 讗讜诪专, 讚转专注讜诪转 讘讻讬 讛讗 诇讗 讗砖讻讞谉 注诇 砖讗讬谞讜 诪讻诇讛 讛拽专谉 砖诇讜 讘诪讛 砖诇讗 驻砖注 讜谞讜转谉 诇讞讘讬专讜. 讗诇讗 谞专讗讛 诇讬, 讚转专注讜诪转 注诇 砖诪住专 诇讜 讞诪讜专 专注讜注 讻讝讛, 讜诇讜诪专 砖讛讜讗 砖讛讬讛 讘注诇讬讜 讛讬讛 诪专讙讬砖 讘讜 砖讗讬谞讜 讘专讬讗 讜诪住专讜 诇讜. (砖讬讟诪"拽).



讛讻讗 讘诪讗讬 注住拽讬谞谉 讘讝诪谉 砖讗讬谉 讛讬讜讘诇 谞讜讛讙. 讜谞专讗讛 诇讬, 讚讛讜讗 讛讚讬谉 讚讛讜讛 诪爪讬 诇讗讜拽诪讗 讘讞讜抓 诇讗专抓 砖讗讬谉 讛讬讜讘诇 谞讜讛讙 讘讛 诇注讜诇诐, 讗诇讗 诪砖讜诐 讚转谞讗 讘讗专抓 讬砖专讗诇 拽讗讬, (砖讘转 注讙, 讘) 讗讬谞讜 讘讚讬谉 砖谞注诪讬讚 讚讘专讬讜 讚讜拽讗 讘讞"诇 讜诇讗 讘讗专抓. 讜讗谞讬 转诪讛 诪驻谞讬 诪讛 诇讗 讛注诪讬讚讜 讗祝 讘讝诪谉 砖讛讬讜讘诇 谞讜讛讙 讜讘诪转谞讛 砖诇讗 讬讞讝讬专 讘讬讜讘诇, 讻讚专讱 砖讛讜讗 诪转谞讛 讘砖诪讟讛 (诪讻讜转 讙, 讘) 讗诇讗 诪讻讗谉 谞专讗讛 诇讬, 讚诇讻讜诇讬 注诇诪讗 讗讬谉 转谞讗讬 诪讜注讬诇 讘讬讜讘诇, 砖讗讬谉 讗讚诐 诪转谞讛 注诇 诪讛 砖讗讬谞讜 砖诇讜, 砖讻谉 讻转讜讘 讘讬讜讘诇 (讜讬拽专讗 讻讛, 讻讙) 讜讛讗专抓 诇讗 转诪讻专 诇爪诪讬转讜转 讻讬 诇讬 讛讗专抓. 讜讻讘专 讚谞转讬 注诇讬讛 诇驻谞讬 讛专诪讘"谉 讝"诇 讜讚讞讛 讚讛讗 诇专讘 拽讗诪专讬谞谉, 讜专讘 讻专' 诪讗讬专 住讘讬专讗 诇讬讛 讘诪转谞讛 注诇 诪讛 砖讻转讜讘 讘转讜专讛 讚转谞讗讜 讘讟诇, 讜讗驻讬诇讜 讘诪转谞讛 砖诇讗 讬砖诪讟谞讜 讜讗诪专转讬 砖讗讬谉 诇讘注诇讬 讛讙诪专讗 驻砖讜讟 讻谉, 砖讛专讬 讗诪专讜 (诇注讬诇 讘讘讗 诪爪讬注讗 谞讗, 讗) 讘驻诇讜讙转讗 讚专讘 讜砖诪讜讗诇, 讘讗讜谞讗讛 注诇 诪谞转 砖讗讬谉 诇讱 注诇讬 讗讜谞讗讛, 专讘 讗诪专 讬砖 诇讜 注诇讬讜 讗讜谞讗讛, 讜砖诪讜讗诇 讗诪专 讗讬谉 诇讜 注诇讬讜 讗讜谞讗讛, 讜讗诪专讬谞谉 诇讬诪讗 专讘 讚讗诪专 讻专' 诪讗讬专 讜砖诪讜讗诇 讚讗诪专 讻专' 讬讛讜讚讛, 讜讚讞讬谞谉 诇讗 讗诪专 诇讱 专讘 讗谞讗 讚讗诪专讬 讗驻讬诇讜 诇专讘讬 讬讛讜讚讛, 讗诇诪讗 诇讗 讗讬驻砖讬讟讗 诇讛讜, 讜讗"讻 讗讻转讬 诇讗 讚讞讬 讘诪转谞讛 砖诇讗 讬讞讝讬专 讘讬讜讘诇. (砖讬讟诪"拽).



讗讬 谞诪讬 讚诪讟讜 诇讬讛 讝讜讝讬 讜驻专讬拽 诇讬讛 讚' 讗讜 讛' 砖谞讬谉 诪拽诪讬 讚诇讬诪讟讬 讬讜讘诇. 讻诇讜诪专 讘诪砖讻谞转讗 讘谞讻讬讬转讗, 讜讻谉 驻讬专砖讛 讙诐 讛专讗讘"讚 讝"诇, 讚讗讬 讘诪砖讻谞转讗 讚住讜专讗, 讝讜讝讬 诪讗讬 注讘讬讚转讬讬讛讜 讜讛讬讻讬 诪爪讬 驻专讬拽 诇讬讛, 讜讝讜 讛讬讗 砖讗诪专转诐 驻专拽 讗讬讝讛讜 谞砖讱, 讚诪讻讗谉 讬砖 诇谞讜 诇诇诪讜讚 讚诪砖讻谞转讗 讘谞讻讬讬转讗 砖专讬讗. (砖讬讟诪"拽).





专"谉

讗讬 讚讗诪专 诇讬' 讞诪讜专 讝讛 讗诐 讬砖 讘讚诪讬讜 诇讬拽讞 讬拽讞 讜讗"转 讛讗 讗诪专讬谞谉 讘驻' 讛砖讜讗诇 讗讬 讚讗诪专 诇讬' 讘讬转 讝讛 谞驻诇 讗讝讚讗 讜讗讬谉 诪讞讬讬讘讬谉 讗讜转讜 诇诪讻讜专 讻讚讬 诇讬拽讞 讗讜 诇砖讻讜专 诇讗讜 拽讜砖讬讗 讛讬讗 讚砖讗谞讬 讘讬转 砖讗讬谞讜 注砖讜讬 诇诪讻讜专 讛拽专拽注 诪讬讚 砖讛讘讬转 谞讜驻诇 讛诇讻讱 诇讗 注诇 讚注转 砖讬转讞讬讬讘 讝讛 诇诪讻讜专 拽专拽注讜 讘砖讘讬诇讜 讗讘诇 讙讘讬 讞诪讜专 诪讻讬讜谉 砖诪转 讚专讻谉 砖诇 讘谞讬 讗讚诐 诇诪讻专讜 讻讚讬 诇讬拽讞 讗讞专 讘讚诪讬讜 讜注讜讚 讚讛讻讗 讞诪讜专 讝讛 拽讗诪专 讜讘讬谉 讞讬 讜讘讬谉 诪转 讞诪讜专 诪拽专讬 讜砖注讘讜讚讬 诪砖讜注讘讚 诇讬' 讗讘诇 讘讬转 讝讛 讻讬讜谉 讚谞驻诇 诇讗讜 讘讬转 诪拽专讬 讜诇讗 诪砖讜注讘讚 诇讬' 讻诇诇:


讛讘"注 讘讝诪谉 砖讗讬谉 讬讜讘诇 谞讜讛讙 诪讻讗谉 讚拽讚拽 讛专砖讘"讗 讝"诇 诪讚诇讗 讗讜拽诪讬' 讘讚讗诪专 诇讬' 注"诪 砖诇讗 转砖诪讟谞讜 讬讜讘诇 砖"诪 讚诇讗 诪讛谞讬 转谞讗讛 讘讬讜讘诇 讻诇诇 砖讗讬谉 讗讚诐 诪转谞讛 注诇 诪讛 砖讗讬谞讜 砖诇讜 砖讻谉 讻转讜讘 讘讬讜讘诇 讜讛讗专抓 诇讗 转诪讻专 诇爪诪讬转讜转 讻讬 诇讬 讛讗专抓 讜讻讬讜谉 砖讛讬讗 拽讜讚砖 诇砖诐 讗讬谉 诇讜 讝讻讜转 诇诪讜讻专 讻讚讬 砖讬转谞讛 注诇讬讛:


讘讗讚讬讘讜转 住驻专讬讬转 讚讬拽讟讛 dicta.org.il | 专讬砖讬讜谉 CC BY-SA 4.0





讛诪讗讬专讬

砖讻专 讗转 讛讘讛诪讛 讜谞砖转讟讬转 讛讜讗讬诇 讜讛讘讛诪讛 诪讜注讚转 讘砖讟讜转 诪驻诇转 专讜讻讘讛 讜诪砖讗 砖注诇讬讛 讜讛讬诇讻讱 讻诇 砖砖讻专讛 诇专讻讜讘 讗讜 诇诪砖讗讜讬 砖讛砖诇讻转谉 诇讗专抓 讘砖讟讜转 诪驻住讬讚转谉 讻讙讜谉 讻诇讬 讝讻讜讻讬转 讜讻讬讜爪讗 讘讛谉 讞讬讬讘 诇讛注诪讬讚 诇讜 讗讞专 讗诐 讘讞诪讜专 住转诐 讻讚讬谞讜 讜讗诐 讘讞诪讜专 讝讛 讻讚讬谞讜 讜讗诐 砖讻专讛 诇诪砖讗 砖讗专 讚讘专讬诐 砖讗讬谉 拽驻讬讚讗 讘讛砖诇讻转诐 讗讜诪专 诇讜 讛专讬 砖诇讱 诇驻谞讬讱:



砖讻专 讘讛诪讛 讝讜 注诇 讛讚专讻讬诐 砖讘讬讗专谞讜 讘讬谉 诇专讻讬讘讛 讘讬谉 诇诪砖讗 讜谞讟诇讛 讜讛转讞讬诇 讘诪讛诇讻讜 讜诪转讛 讘讞爪讬 讛讚专讱 讜讻讘专 讘讬讗专谞讜 砖讗诐 讗诪专 讞诪讜专 住转诐 诪注诪讬讚 诇讜 讗讞专 讜讗诐 讗诪专 讞诪讜专 讝讛 讗诐 讬砖 讘讚诪讬讜 诇讬拽讞 讬拽讞 讜讗诐 讗讬谉 讘讚诪讬讜 诇讬拽讞 讬诪讻专谞讛 讜讬砖讻讜专 讘讚诪讬讛 讻诪讜 砖驻讬专砖谞讜 讜谞讜转谉 砖讻专讜 诇诪砖讻讬专 诪砖诇诐 诪注转讛 讗诪专 诇讜 讞诪讜专 讝讛 讜诪转讛 讘讞爪讬 讛讚专讱 讜讗讬谉 讘讚诪讬讛 诇讗 诇讬拽讞 讜诇讗 诇砖讻讜专 讛专讬 讝讛 谞讜转谉 诇诪砖讻讬专 砖讻专 讞爪讬 讛讚专讱 砖讛专讬 讗讜诪专 诇讜 讗诇讜 专爪讬转 诇讘讗 注讚 讻讗谉 讻讘专 讛讬讬转 爪专讬讱 诇讬转谉 砖讻专 讜讗讬谉 诇讜 注诇讬讜 讗诇讗 转专注讜诪转 注诇 砖讛砖讻讬专讜 讘讛诪讛 讞诇讜砖讛 讜砖讗驻砖专 砖诇讗 讬诪爪讗 诪讬 砖讬砖讻讬专 诇讜 讜谞诪爪讗 讙讜专诐 诇讜 驻住讬讚讗 讙讚讜诇讛 讜讗诐 讛讜讗 讘诪拽讜诐 砖诪爪讜讬 诇讜 诇砖讻讜专 讘诪讛 砖谞砖讗专 诇讜 诪砖讻讬专讜转讜 砖诇 讝讛 讗祝 转专注讜诪转 讗讬谉 讻讗谉 讜讙讚讜诇讬 讛诪讞讘专讬诐 讻转讘讜 讘讝讜 砖诇讗 谞讗诪专讛 讗诇讗 讘砖讻专讛 诇专讻讜讘 讗讘诇 诇诪砖讗 讻诇 砖诪转讛 讘讞爪讬 讛讚专讱 讗讬谞讜 诇讜拽讞 讘讚诪讬讛 讜诇讗 砖讜讻专 讗诇讗 谞讜转谉 砖讻专 讞爪讬 讛讚专讱 讜诪谞讬讞 谞讘诇转讜 讜讛讘讬讗诐 诇讝讛 诪讛 砖专讗讜 砖讻转讘讜 讙讚讜诇讬 讛驻讜住拽讬诐 讘讛诇讻讜转讬讛诐 讘砖诪讜注讛 讝讜 讛砖讜讻专 讗转 讛讞诪讜专 诇专讻讜讘 讜诪转讛 讘讞爪讬 讛讚专讱 讜砖诪讗 诇讗 讻转讘讜讛 讗诇讗 讚专讱 讛注讘专讛 讜讗祝 讛诐 讻转讘讜 讞诇转讛 注诐 谞砖转讟讬转 注诇 诪讚专讙讛 讗讞转 诇讛驻专讬砖 讘讻诇谉 讘讬谉 专讻讬讘讛 讜讻诇讬 讝讻讜讻讬转 诇砖讗专 诪砖讗 讜讻谉 讻转讘讜 讘驻住拽 住讜讙讬讗 讝讜 讚讘专讬诐 砖诇讗 谞专讗讜 诇谞讜 讜讻讘专 讛讙讬讛讜 注诇讬讛诐 讙讚讜诇讬 讛诪驻专砖讬诐 讘拽爪转 讚讘专讬诐:



讬砖 砖讜讗诇讬诐 讘住讜讙讬讗 讝讜 诪讛 谞砖转谞讛 讞诪讜专 讝讛 砖讗诐 诪转 诇讜 诪讜讻专讜 诇讬拽讞 讗讜 诇砖讻讜专 讜讘讘讬转 讝讛 讗谞讬 诪砖讻讬专 诇讱 驻住拽谞讜 讘驻专拽 讛砖讜讗诇 砖讗诐 谞驻诇 讗讬谞讜 讞讬讬讘 诇讜 讻诇讜诐 讜谞讜转谉 诇讜 砖讻专 诪讛 砖讚专 砖诐 讜讛讜诇讱 诇讜 讜讛讬讛 诇谞讜 诇讜诪专 讙诐 讻谉 讗诐 讬砖 讘讚诪讬 讛拽专拽注 诇讬拽讞 讗讜 诇砖讻讜专 讬拽讞 讗讜 讬砖讻讜专 转讬专爪讜 讙讚讜诇讬 讛诪驻专砖讬诐 砖讘讞诪讜专 讝讛 讻讘专 拽讘诇 注诇讬讜 诇讛讜诇讬讻讜 讚专讱 讬讚讜注 注讚 诪拽讜诐 驻诇讜谞讬 讜讛讜讗 砖讗诪专 讜诪转讛 讘讞爪讬 讛讚专讱 讜诇讗 讗诪专 讘讞爪讬 讛讬讜诐 讗讘诇 讘讬转 讗讬谉 讻讗谉 讗诇讗 讻讱 讜讻讱 诇砖谞讛 讜讘讻诇诇讜 讻讱 讜讻讱 讘讞讚砖 讻讱 讜讻讱 诇砖讘讜注 讜讬专讗讛 诪讻讗谉 砖讗诐 砖讻专讛 诇讬诪讬诐 讗讬谞讜 诪讜讻专 诇讬拽讞 讜诇砖讻讜专 讜诇讚注转讬 讗祝 讘讝讜 诪讜讻专 诇讬拽讞 讜诇砖讻讜专 砖诪讻讬专转 讛诪转讛 讗讜 讛砖讘讜专讛 讗诐 诇讬拽讞 讗祝 讛讜讗 专讬讜讞 讗爪诇 讛诪讜讻专 讜讗诐 诇砖讻讜专 讗讬谉 讻讗谉 驻住讬讚讗 讻诇 讻讱 讗讘诇 讘讬转 砖讛驻住讬讚讜 诪专讜讘讛 诇讗 讛注诪讬讚讜讛 注诇 讚讬谉 讝讛:



讝讛 砖讘讬讗专谞讜 砖讻诇 砖讘讞诪讜专 讝讛 诪讜讻专 讜诇讜拽讞 讜讗诐 讗讬谉 讘讚诪讬讜 诇讬拽讞 砖讜讻专 讘讚诪讬诐 讜讗讬谉 讞讜砖砖讬谉 诇讻诇讜讬 讛拽专谉 讬砖 砖讜讗诇讬谉 讘讛 讜讛诇讗 讘驻专拽 讛诪拽讘诇 讗诪专讜 讘讗讞讚 砖诪砖讻谉 讻专诐 诇讞讘讬专讜 诇注砖专 砖谞讬诐 讜讛讝拽讬谞讜 讛讙驻谞讬诐 诇讞诪砖 砖谞讬诐 讜讙诪专讜 讗转 讛讚讬谉 砖讛讜讗 拽专谉 讜讬诇拽讞 讘讛诐 拽专拽注 讜讛讜讗 讗讜讻诇 驻讬专讜转 诇诪讚转 诪"诪 砖讞讜砖砖讬谉 诇讻诇讜讬 讛拽专谉 讜转专爪讜 讘讛 讛讜讗讬诇 讜讬讻讜诇 诇讬拽讞 诪讗讜转谉 讗讬诇谞讜转 拽专拽注 讗讞讚 砖讛专讬 讚诪讬讛诐 诪专讜讘讬诐 讗祝 讛讚讬谉 讻讱 讛讜讗 讗讘诇 讘讝讜 砖讚诪讬讛 诪讜注讟讬谉 讗讬谉 诇讞讜砖 诇讻诇讜讬 讛拽专谉 讜讛专讗讬讛 砖讛专讬 讻诇 砖讬砖 讘讚诪讬讛 诇讬拽讞 讗讬谉 讗讜诪专讬谉 砖讬砖讻讜专:



讬转讘讗专 讘诪拽讜诪讜 砖讛诪讜讻专 砖讚讛 讗讞讝讛 讗讬谞讜 讬讻讜诇 诇讙讗讜诇 讘驻讞讜转 诪砖转讬 砖谞讬诐 讜讗讞专 砖转讬 砖谞讬诐 讙讜讗诇 诇讻砖讬专爪讛 讜诪讞砖讘 砖谞讬诐 讛谞砖讗专讜转 注讚 讛讬讜讘诇 讜讙讜专注 诪讚诪讬 讛诪讻专 砖讗诐 诇拽讞讜 讘诪谞讛 讜讬砖 注讚 讛讬讜讘诇 注砖专 砖谞讬诐 讜谞诪爪讗转 讻诇 砖谞讛 讘注砖专讛 讚讬谞专讬谉 讜讗讻诇讛 讛诇讜拽讞 讞诪砖 砖谞讬诐 谞讜转谉 讞诪讬砖讬诐 讜讞讝专讛 诇讜 砖讚讛讜 讜讗诐 诇讗 讙讗诇讛 讞讜讝专转 诇讜 讘讬讜讘诇 讜讻诇 讛驻讬专讜转 砖讘讛 诇诇讜拽讞 讜拽谞讬诐 讜讝诪讜专讜转 讜驻讬专讜转 砖拽诪讛 砖讘转讜讻讛 讚讬谞谉 讻砖讗专 讛驻讬专讜转 讜讛专讬 讛谉 诇诇讜拽讞 讗讬诇谉 砖讬讘砖 讗讜 砖谞拽爪抓 砖谞讬讛诐 讗住讜专讬诐 诇讘拽注 讗讜转诐 讛注爪讬诐 讜诇讬讛谞讜转 讘讛诐 砖讛专讬 讗讬谉 讝讛 讗诇讗 讻注讬谉 诪砖讻讜谉 讜讗诐 讬讗讻诇谞讜 讘注诇 拽专拽注 讛专讬 讛讜讗 诪砖讻讜谞转讜 砖诇 讝讛 讜讗诐 讬讗讻诇谞讜 讘注诇 讛诪砖讻讜谉 讛专讬 讗讻诇 拽专谉 砖诇 谞讻住讬 诇讜讛 讜诇讗 谞砖转注讘讚 诇讜 讗诇讗 诇驻讬专讜转讬讜 讻讬爪讚 讬注砖讜 讬诇拽讞 讘讛诐 拽专拽注 讜诇讜拽讞 讬讗讻诇 驻讬专讜转讬讜 注讚 砖转讙讗诇 讛砖讚讛 诪讬讚讜 讜讻谉 讛讚讬谉 讘讻诇 诪砖讻讜谞讛 讛谉 诪砖讻谞转讗 讚住讜专讗 讛谉 诪砖讻讜谞讛 讘谞讻讬转讗 砖诪讗 转讗诪专 讬讘拽注 诪拽讘诇 讛诪砖讻讜谉 诇注爪讬诐 诪讬讚 砖讛专讬 诇讗 讞砖砖讜 诇讻诇讜讬 讛拽专谉 讗讬谉 讝讛 讻诇讜诐 砖讛专讬 讗诪专谞讜 砖讻诇 砖讗驻砖专 诇讗 诇讻诇讜转 讛拽专谉 注讜砖讬谉 讜砖诪讗 转讗诪专 讜讛诇讗 讗祝 拽专拽注 讝讛 砖讛讜讗 诇讜拽讞 讘讚诪讬讛谉 讞讜讝专 诇讘注诇讬诐 讘讬讜讘诇 讜谞诪爪讗 诪"诪 拽专谉 讻诇讛 砖诪讗 讬讝讚诪谞讜 诇诇讜讛 诪注讜转 拽讜讚诐 讛讬讜讘诇 讜讬讙讗诇 讜讞讜讝专 拽专拽注 讝讛 讛诇拽讜讞 诇诇讜讛 注诐 讛拽专拽注 砖诇讜 讜谞诪爪讗 砖讗讬谉 讛拽专谉 讻诇讛 诇讜 讻诇 讻讱 砖讻讘专 谞讛谞讛 诪诪谞讜 讜讗诐 讛讜讗 诪砖讻讜谞讛 讬砖诇诪讜 讬诪讬 讛诪砖讻讜谞讛 拽讜讚诐 讛讬讜讘诇 讗讜 讬讝讚诪谞讜 诇讜 诪注讜转 讜讬讙讗诇:



讜讻砖转转讘讜谞谉 讘讚讘专讬谞讜 讗讬谉 专讗讬讛 诪讻讗谉 诇诪砖讻谞转讗 讚住讜专讗 讗诐 讬讻讜诇 诇驻讚讜转讛 转讜讱 讝诪谉 讗诐 诇讗讜 砖诪讛 砖讗诪专 讝讬诪谞讬谉 讚诪讟讜 诇讬讛 讝讜讝讬 讜驻专讬拽 讗诐 转专爪讛 讗转讛 诪驻专砖讛 注诇 诪砖讻谞转讗 讚住讜专讗 讜讗诐 转专爪讛 转驻专砖谞讛 注诇 砖讚讛 讗讞讝讛 砖谞诪讻专 讗讜 注诇 诪砖讻讜谞讛 讘谞讻讬转讗 讜讻谉 驻专砖讜讛 讙讚讜诇讬 讛诪驻专砖讬诐 讜诇砖讜谞诐 讘讝讛 讝讬诪谞讬谉 讚砖诇诪讬 讬诪讬 诪砖讻谞转讗 诪拽诪讬 讬讜讘诇 驻讬' 诪砖讻谞转讗 讚住讜专讗 砖讗讬谉 讬讻讜诇 诇驻讚讜转讛 转讜讱 讝诪谉 讗讬 谞诪讬 讚诪讟讜 诇讬讛 讝讜讝讬 讜驻专讬拽 讜讘诪砖讻谞转讗 讚谞讻讬转讛 讜谞诪爪讗 诇讜讛 诪讬讛讗 谞讛谞讛 讘诪拽爪转 讜讗讬谉 讛拽专谉 讻诇讛 诇讙诪专讬:



讻诇 砖诪讻专 砖讚讛 讗讞讝转讜 诇爪诪讬转讜转 注讜讘专 讘诇讗 转注砖讛 砖谞讗诪专 讜讛讗专抓 诇讗 转诪讻专 诇爪诪讬转讜转 讜诇讗 讛讜注讬诇讜 诪注砖讬讜 讜讞讜讝专转 讘讬讜讘诇 讛讬讛 住诪讜讱 诇讬讜讘诇 注砖专 砖谞讬诐 讜诪讻专 砖讚讛讜 诇注砖专讬诐 砖谞讛 讗讜 砖讛讬讛 讘转讞诇转 讛讬讜讘诇 讜诪讻专讜 诇砖砖讬诐 砖谞讛 讗讬谞讜 讬讜爪讗 讘讬讜讘诇 砖讗讬谉 讬爪讬讗转 讛讬讜讘诇 讗诇讗 诇诪讬 砖讗诇诪诇讗 讬讜讘诇 谞讞诇讟 讻讙讜谉 诪讜讻专 住转诐 讗讜 诪讜讻专 诇爪诪讬转讜转 讘驻讬专讜砖 讛讗 诪讜讻专 诇讝诪谉 讗讬谞讜 讬讜爪讗 讘讬讜讘诇 讻诪讜 砖讬转讘讗专 讘诪拽讜诪讜:



讛砖讜讻专 讗转 讛住驻讬谞讛 讜讟讘注讛 诇讛 讘讞爪讬 讛讚专讱 注诐 讛住讞讜专讛 砖讛讬讛 讛住讜讞专 诪讘讬讗 讘转讜讻讛 诪讛 讬注砖讛 讘砖讻专 讛住驻讬谞讛 讗诐 讛砖讻讬专 讘驻专讟 住驻讬谞讛 讝讜 讜讗祝 讛砖讜讻专 讛转谞讛 讘驻专讟 诇住讞讜专讛 讝讜 专"诇 诇讬讬谉 讝讛 讗讜 讻讬讜爪讗 讘讜 讜讛专讬 砖讗讬谉 讛诪砖讻讬专 讬讻讜诇 诇讛注诪讬讚 住驻讬谞讛 讝讜 讜诇讗 讛砖讜讻专 诇讛讘讬讗 讬讬谉 讝讛 讗诐 谞转谉 讛砖讜讻专 砖讻专讛 讗讬谉 诪砖讻讬专 讞讬讬讘 诇讛讞讝讬专 砖讛专讬 讗讜诪专 诇讜 讬讬谉 讝讛 讛转谞讬转讬 讛讘讗 讬讬谉 讝讛 讜诇讗 讗讞专 讜讗讜诇讬讻谞讜 讜讗诐 诇讗 谞转谉 讗讬谉 讛诪砖讻讬专 讬讻讜诇 诇转讘注讜 讻诇讜诐 砖讛专讬 讝讛 讗讜诪专 诇讜 住驻讬谞讛 讝讜 讛砖讻专转谞讬 讜诇讗 讗讞专转 讛注诪讬讚谞讛 讜讗转谉 讜讗讬谉 讝讛 讬讻讜诇 诇讜诪专 砖讬驻专注 砖讻专 讞爪讬 讛讚专讱 讻诪讜 砖讘讬讗专谞讜 讘讞诪讜专 砖讛专讬 诇讗 讛讜注讬诇讛讜 讻诇讜诐 砖讛专讬 讟讘注 讬讬谞讜 砖讗诇讜 讛爪讬诇 讗转 讬讬谞讜 讜讟讘注讛 讗祝 讛讜讗 谞讜转谉 砖讻专 讞爪讬 讛讚专讱 讗诪专 诇讜 诪砖讻讬专 住驻讬谞讛 讝讜 讜砖讜讻专 讛转谞讛 讘讬讬谉 住转诐 讜讟讘注 讛讻诇 讗驻讬诇讜 谞转谉 讛专讬 讝讛 诪讞讝讬专 砖讛专讬 讝讛 讗讜诪专 诇讜 住驻讬谞讛 讝讜 讛转谞讬转 讛注诪讬讚谞讛 讜讗谞讬 讗讘讬讗 讬讬谉 诪"诪 讗讜 讛讞讝专 砖讻专讬 砖讛专讬 讬讬谉 住转诐 讛转谞讬转讬 讗诪专 诇讜 诪砖讻讬专 住驻讬谞讛 住转诐 讜砖讜讻专 讛转谞讛 讘讬讬谉 讝讛 讗注"驻 砖诇讗 谞转谉 讬转谉 砖讛专讬 诪砖讻讬专 讗讜诪专 诇讜 讬讬谉 讝讛 讛转谞讬转 讛讘讬讗谞讜 讜讗注诪讬讚 诇讱 住驻讬谞讛 砖讛专讬 住驻讬谞讛 住转诐 讛转谞讬转讬 讜讻诇 诪拽讜诐 诪谞讻讛 诇讜 讻砖讬注讜专 砖讘讬谉 注讜砖讛 诪诇讗讻讛 诇讬讜砖讘 讜讘讟诇 讛转谞讜 砖谞讬讛诐 讝讛 讘住驻讬谞讛 住转诐 讜讝讛 讘讬讬谉 住转诐 讛专讬 讝讛 讬讻讜诇 诇讜诪专 住驻讬谞讛 讗谞讬 诪讘讬讗 讜讝讛 讬讻讜诇 诇讜诪专 讬讬谉 讗谞讬 诪讘讬讗 讜讻诇 砖诇讗 讛讘讬讗讜 讜讘讬讚诐 诇讛讘讬讗 讻诇 讗讞讚 讘住驻拽 讗诐 讬讘讬讗 讗诐 诇讗讜 讜讞讜诇拽讬谉 专"诇 砖讗诐 谞驻专注 讻诇讜 诪讞讝讬专 讞爪讬 砖讻专 讜讗诐 诇讗 谞驻专注 讻诇诇 谞讜讟诇 讞爪讬 砖讻专 讜诪"诪 讗诐 讝讛 诪讘讬讗 住驻讬谞讛 讜讝讛 诇讗 讛讘讬讗 讬讬谉 讗讜 讝讛 讛讘讬讗 讬讬谉 讜讝讛 诇讗 讛讘讬讗 住驻讬谞讛 谞住转诇拽 讚讬谉 讞诇讜拽讛 诪讻讗谉 讜讛诪砖诇讬诐 讟注谞转讜 讬讚讜 注诇 讛注诇讬讜谞讛 注讚 砖讬讘讗 讛讗讞专 讜讬砖诇讬诐 讜讻谉 讻转讘讜讛 讙讚讜诇讬 讛诪驻专砖讬诐:





砖讬讟讛 诪拽讜讘爪转

讜讻诇讬 讝讻讜讻讬转 讜讻讜'. 驻讬专讜砖 讗诐 砖讻专讛 诇讟注讜谉 注诇讬讛 讻诇讬 讝讻讜讻讬转 讻诇专讻讜讘 讚诪讬 讜讞讬讬讘 诇讛注诪讬讚 诇讜 讞诪讜专. 讛讻讬谉 住讜讙讬讗 讚砖诪注转讗 讝讜 讗诇讬讘讗 讚砖诪讜讗诇 讜拽讬讬诪讗 诇谉 讻诇 讛讬讻讗 讚驻诇讬讙讬 专讘 讜砖诪讜讗诇 讘诪诪讜谉 讜诇讗 讗讬驻住讬拽讗 讛讬诇讻转讗 讻讞讚 诪讬谞讬讬讛讜 讛诇讻讛 讻砖诪讜讗诇 讘诪诪讜谉. 专讘讬谞讜 讞谞谞讗诇.  


讻转讜讘 讘讛诇讻讜转 转讜住驻转讗 讛砖讜讻专 讗转 讛驻讜注诇 讜谞讗讞讝 讘讗谞讙专讬讗 讜讻讜'. 驻讬专讜砖 讛砖讜讻专 讗转 讛驻讜注诇 讜谞讗讞讝 讘讗谞讙专讬讗 诇讗 讬讗诪专 讛驻讜注诇 诇讘注诇 讛讘讬转 讛专讬谞讬 诇驻谞讬讱 讻诇讜诪专 诪讬讚讱 诇拽讞谞讬 讛诪诇讱 诇注讘讜讚转讜 讜讛讜讗讬诇 讜讻谉 讛讜讗 转谉 诇讬 讻诇 砖讻专讬 讗诇讗 讗讜诪专 诇讜 讘注诇 讛讘讬转 讗讬谉 讚讬谞讱 讗诇讗 讻讚讬谉 驻讜注诇 讛讞讜讝专 讘讞爪讬 讛讬讜诐 砖谞讜讟诇 砖讻专 诪讛 砖注砖讛 讜转讜 诇讗. 讜讬砖 诇驻专砖 诇讗 讬讗诪专 诇讜 讘注诇 讛讘讬转 讛专讬谞讬 诇驻谞讬讱 讛砖诇诐 诪诇讗讻转讱 讜讟讜诇 砖讻专讱 讜讗诐 诇讗 转砖诇讬诐 砖转讛讗 讬讚讱 注诇 转讞转讜谞讛 讻讚讬谉 讻诇 驻讜注诇 讛讞讜讝专 诪砖讻讬专讜转讜 讗诇讗 诇驻讬 诪讛 砖驻住拽 注诪讜 诪转讞诇讛 谞讜转谉 诇讜 砖讻专讜 注诇 诪讛 砖注砖讛 注诪讜 讻讬讜谉 砖谞讗谞住 讗祝 注诇 讙讘 讚讝诇 讗讜 讗讬讬拽专 注讘讬讚转讗 诇讬转讬讘 诇讬讛 驻诇讙讗 讚讗讙专讗. 注讚 讻讗谉. 讛专诪"讱 讝"诇. 
诇讗 诇注讜诇诐 讚诇讗 诪砖转专砖讬 诇讬讛 讜诪砖讜诐 讚讗诪专 诇讬讛 讗诇讜 讘注讬转 诇诪讬转讬 注讚 讛讻讗 诇讗讜 讗讙专讗 讘注讬转 诇诪讬转讘 拽砖讬讗 诇讬 讻讬讜谉 讚诇讗 拽讗 诪砖转专砖讬 诇讬讛 讻诇诇 诪讛 讟注谞讛 讛讬讗 诇讜诪专 讗诇讜 讘注讬转 诇诪讬转讬 注讚 讛讻讗 讬讻讜诇 诇讜诪专 诇讜 讗谞讬 诇讗 讛讬讬转讬 注讻砖讬讜 爪专讬讱 诇讘讗 讘讻讗谉 讜诪讛 讛专讜讜讞转讬 砖讗讘讗 注讚 讻讗谉 讜讗讞讝讜专 讘讬. 转讬专爪讜 讘转讜住驻讜转 讚讗谞谉 讛讻讬 诪驻专砖讬谞谉 讛讬讻讬 讚诪讬 讗讬 讚诪砖转专砖讬 诇讬讛 砖讬讻讜诇 诇诪讻讜专 住讞讜专转讜 讘讻讗谉 讘专讬讜讞 拽爪转 讗诪讗讬 讗讬转 诇讬讛 转专注讜诪转 讻讬讜谉 讚讗讬讚讱 讗谞讬住. 讜讗讬 讚诇讗 诪砖转专砖讬 诇讬讛 砖讗诐 讬诪讻专谞讛 讘讻讗谉 诇讗 讬专讜讬讞 讘讛 讻诇诇 讗讙专讗 讗诪讗讬 讬讛讬讘 诇讬讛 讻诇诇 讻讬讜谉 砖诇讗 讛讛谞讛讜. 讜诪讛讚专讬谞谉 诇注讜诇诐 讚诇讗 诪砖转专砖讬 诇讬讛 诇诪讻专讛 讘讻讗谉 讜诪讻诇 诪拽讜诐 讬讻讜诇 诇诪爪讜讗 讘讻讗谉 讘讛诪讛 诇砖讻讜专 诇讛讙讬注 注讚 讛诪拽讜诐 砖讛讬讛 专讜爪讛 诇诇讻转 讗诇讗 砖诪转注讻讘 讜讻讬讜谉 讚讻谉 讗诪专 诇讜 讘注诇 讛讞诪讜专 讗诇讜 讘注讬转 诇诪讬转讬 注讚 讛讻讗 诇讗讜 讗讙专讗 讬讛讘转 讻讬讜谉 砖转讜讻诇 诇诪爪讜讗 讘讛诪讛 诪讻讗谉 讜注讚 诪拽讜诪讱. 讛专讬讟讘"讗 讝"诇. 
讜讝讛 诇砖讜谉 讛专砖讘"讗 讝"诇: 讛讗 讚讗诪专讬谞谉 讗祝 注诇 讙讘 讚诇讗 诪砖转专砖讬 诇讬讛 讚讗诪专 诇讬讛 讗讬 讘注讬转 诇诪讬转讬 注讚 讛讻讗 诇讗讜 讗讙专讗 讘注讬转 诇诪讬转讘. 转诪讬讛 诇讬 讛讙注 注爪诪讱 砖诪转讛 讘讚专讱 讘诪讚讘专 诪拽讜诐 讙讚讜讚讬 诇讬住讟讬诐 讜讞讬讜转 诪讬 讗诪专 诇讬讛 讗诇讜 讘注讬转 诇诪讬转讬 注讚 讛讻讗 讜讗诐 讻谉 讙讘讬 住驻讬谞讛 谞诪讬 砖讟讘注 讘讞爪讬 讛讚专讱 谞讬诪讗 诇讬讛 谞诪讬 讛讻讬 讜讗祝 注诇 驻讬 砖讗诪专讜 诇讙讘讬 住驻讬谞讛 砖讟讘注讛 讛讻诇 讘讬诐 讗讬 讗驻砖专 诇讜诪专 讗讬 讘注讬转 诇诪讬转讬 注讚 讛讻讗 讗驻讬诇讜 讛讻讬 诇讗 谞讬讞讗 诇讬 砖讗讬谉 讟注诐 讝讛 诪住驻讬拽. 讜诪住转讘专讗 诇讬 讚诇讗讜 讚诇讗 诪砖转专砖 诇讬讛 讻诇诇 拽讗诪专 讗诇讗 讚诇讗 诪砖转专砖 诇讬讛 诇诪讛 砖讛讬讛 讘讚注转讜 拽讗诪专 讜讻讙讜谉 讝讛 砖讛讬讛 讘讚注转讜 诇讛讜诇讬讱 诪砖讗讜 诇驻专讜讜转讗 讜诇讬讜诪讗 讚砖讜拽讗 讜诪转讛 诇讜 讘讞爪讬 讛讚专讱 讘诪诇讜谉 讘诪拽讜诐 讛诪砖转诪专 讜讛讻讬 拽讗诪专 讛讬讻讬 讚诪讬 讗讬 讚拽讗 诪砖转专砖 诇讬讛 讻诇讜诪专 砖诪讜爪讗 讘诪拽讜诐 讛讛讜讗 讞诪讜专 讗讞专 砖讬讜诇讬讻谞讜 诇讬讜诐 讛砖讜拽 讜讘讗讜转讜 砖讻专 诪讗讬 转专注讜诪转 讚讗讬 诪砖讜诐 砖讬谞讜讬 讚注转讗 讝讛 讗讬谞讜 诪专爪讜谞讜 讜诪讛 讛讬讛 诇讜 诇注砖讜转 讜讻讘专 讞诪讜专讜 诪转. 讜讗讬 讚诇讗 诪砖转专砖 诇讬讛 砖诇讗 讬诪爪讗 讞诪讜专 讗讞专 讻讗谉 讜谞诪爪讗 讘讟诇 诪砖讜拽讜 讗讜 砖爪专讬讱 诇砖讻讜专 讞诪讜专 讗讞专 讘讻讚讬 讻诇 砖讻专讜 砖诇 专讗砖讜谉 讗诪讗讬 谞讜转谉 诇讜 砖讻专 讞爪讬 讛讚专讱. 讜讗住讬拽谞讗 诇注讜诇诐 讚诇讗 诪砖转专砖 诇讬讛 讜谞讜转谉 诇讜 砖讻专 讛爪讬 讛讚专讱 砖讗诐 诇讗 讬诪爪讗 讛讬讜诐 讞诪讜专 诇讛讜诇讬讻讜 讬诪转讬谉 注讚 讬讜诐 讗讞专 讜讬诪爪讗 讜讬诇讱 诇讬讜诐 讛砖讜拽 讗讞专 讚讛专讘讛 诪讘讬讗讬诐 讻讗谉 讜诪爪谞讬注讬谉 讻讚讬 诇讛拽诇 注诇讬讛诐 讛诪讛诇讱 讜讙诐 讗转讛 讗诇讜 专爪讬转 诇讘讗 讜诇拽专讘 诪诇讗讻转讱 讻讗谉 诇诇讻转 诇讬讜诐 讛砖讜拽 讗讞专 讛诇讗 讛讬讬转 爪专讬讱 诇讬转谉 砖讻专. 讜讛讻诇诇 砖讗祝 注诇 驻讬 砖讗讬谞讜 诪砖转专砖 诇讜 注讻砖讬讜 诪砖转专砖 诇讜 诇诪讞专 诪讛 砖讗讬谉 讻谉 讘住驻讬谞讛 砖讟讘注讛 讘讞爪讬 讛讚专讱. 讛拽砖讛 讛专讗讘"讚 讻讬讜谉 砖诪转讛 诪讗讬 转专注讜诪转 讗讬转 诇讬讛 注讬诇讜讬讛. 讜转讬专抓 转专注讜诪转 注诇 砖讬砖 讘讚诪讬讛 诇砖讻讜专 讜讗讬谞讜 砖讜讻专 讚专讘 讗诪专讛 讜拽住讘专 讚诇讗 诪讻诇讬谞谉 拽专谞讗. 讜讗谞讬 讗讜诪专 讚转专注讜诪转 讘讻讬 讛讗 诇讗 讗砖讻讞谉 注诇 砖讗讬谞讜 诪讻诇讛 讛拽专谉 砖诇讜 讘诪讛 砖诇讗 驻砖注 讜谞讜转谉 诇讞讘讬专讜. 讗诇讗 谞专讗讛 诇讬 讚转专注讜诪转 注诇 砖诪住专 诇讜 讞诪讜专 专注讜注 讻讝讛 讜诇讜诪专 砖讛讜讗 砖讛讬讛 讘注诇讬讜 讛讬讛 诪专讙讬砖 讘讜 砖讗讬谞讜 讘专讬讗 讜诪住专讜 诇讜. 注讚 讻讗谉. 


讻转讜讘 讘转讜住驻讜转 讜讗讬谉 爪专讬讱 诇驻讞讜转 讛诪砖讻讬专 诪砖讻专讜 讜讻讜'. 讜讻转讜讘 讘讙诇讬讜谉 讚讛讻讬 谞诪讬 讗诪专 诇注讬诇 讙讘讬 讗讞讝转讜 讞诪讛 讚讗驻讬诇讜 讗讬讻讗 驻住讬讚讗 诇讘注诇 讛讘讬转 谞讜讟诇 讞爪讬 砖讻专讜. 注讚 讻讗谉. 


讛讗 讚讗诪专讬谞谉 讗讬 讚讗诪专 诇讜 讞诪讜专 住转诐 谞讜讙专 诇讬讛 讞诪讜专 讗讞专讬谞讗. 驻讬专讜砖 讜讗讬 诇讗 诇讗 讬讛讬讘 诇讬讛 讻诇讜诐. 诪讬讛讜 讗诇 讗诪专 诇讗 讘注讬谞讗 讗讙专讗 诇讗 诪讞讬讬讘 诇诪讬讙专 诇讬讛 讚讘诪讗讬 拽谞讬 讚诇讬讞讬讬讘 诇讬讛. 讜讗讬 讚讗诪专 诇讜 讞诪讜专 讝讛 讗诐 讬砖 讘讚诪讬讛 诇讬拽讞 讗讜 诇砖讻讜专 讬砖讻讜专. 驻讬专讜砖 讚砖注讘讜讚讬 诪砖转注讘讚 诇讬讛 讞诪讜专 讝讛 讜讗驻讬诇讜 讗诪专 诪砖讻讬专 诇讗 讘注讬谞讗 讗讙专讗 讚讞爪讬 讛讚专讱 讻诇诇 讗驻讬诇讜 讛讻讬 诪讞讬讬讘 讚讛讗 拽谞讬讬讛 诪砖注转 诪砖讬讻讛. 讜诪讬讛讜 砖讜讻专 讞讬讬讘 诇讬讟驻诇 讘谞讘诇讛 讜诇诪讻讜专 讜诇砖讻讜专 讜诇讗 诪砖讻讬专. 讛专诪讘"谉. 
讛讗 讚讗诪专讬谞谉 讛讻讗 讚讗诪专 讞诪讜专 讝讛 讜讗拽砖讬谞谉 讗诐 讬砖 讘讚诪讬讛 诇讬拽讞 讬拽讞 讗诐 讬砖 讘讚诪讬讛 诇砖讻讜专 讬砖讻讜专 讜诇讙讘讬 讘讬转 讝讛 讗诪专讬谞谉 讘讛砖讜讗诇 讗讬 讚讗诪专 诇讜 讘讬转 讝讛 谞驻诇 讗讝讚讗 讜讘驻专拽 讛讘讬转 讜讛注诇讬讬讛 谞诪讬 讗诪专讬谞谉 讗讬 讚讗诪专 诇讜 注诇讬讬讛 讝讜 讗谞讬 诪砖讻讬专 诇讱 讜谞驻诇 讗讝讚讗. 诇讗 拽砖讬讗 讚讛讻讗 诇讙讘讬 讞诪讜专 讝讛 讛讗 拽讘讬诇 注诇讬讛 诇讗讜讙讜专讬讛 诇讛讛讜讗 讗讜专讞讗 砖讛讬讛 诇讜 诇讛讜诇讬讻讜 讚专讱 讬讚讜注 讻讗讚诐 砖讗讜诪专 讘讻诪讛 转讜诇讬讻谞讬 诪讻讗谉 讜注讚 诪拽讜诐 驻诇讜谞讬. 讜讚讬讬拽讗 谞诪讬 讚拽转谞讬 讜诪转讛 诇讜 讘讞爪讬 讛讚专讱 讜诇讗 拽讗诪专 讘讞爪讬 讛讬讜诐. 讗讘诇 诇注谞讬谉 砖讻讬专讜转 讘讬转 讜注诇讬讬讛 讗讬谉 拽爪讘讛 讗诇讗 讻诇 砖谞讛 讜砖谞讛 讬转谉 诇讜. 讚讜拽 讜转砖讻讞 讻讬 讛讜讗 注谞讬谉 讛诪砖谞讛 驻专拽 讛砖讜讗诇, 讛专讗讘"讚. 讜注讜讚 讚讛讻讗 讞诪讜专 讝讛 拽讗诪专 讜讘讬谉 讞讬 讜讘讬谉 诪转 讞诪讜专 诪讬拽专讬 讚砖注讘讜讚讬 诪砖注讘讚 诇讬讛 讗讘诇 讘讬转 讝讛 讻讬讜谉 讚谞驻诇 诇讗讜 讘讬转 诪讬拽专讬 讜诇讗 诪砖注讘讚 诇讬讛 讻诇诇. 讛专"谉. 讜讻谉 讻转讘 讛专诪讘"谉 讘驻专拽 讛砖讜讗诇. 
讜转讬专抓 专讬讘"谉 讚讘转讬诐 讗讬谉 诪爪讜讬讬谉 讻诇 讻讱 诇讛砖讻讬专 讜诇诪讻讜专 讜诇专讘讬 诇讗讜 讗讚注转讗 讚讛讻讬 讛砖讻讬专 诇讜 砖讬爪讟专讱 诇拽谞讜转 讗讞专 讗讜 诇砖讻讜专 讗诐 讬驻讜诇 讝讛. 转讜住驻讜转 砖讗谞抓 讘驻专拽 讛讘讬转 讜讛注诇讬讬讛. 


专讘 诇讟注诪讬讛 讚讗诪专 诇讗 诪讻诇讬谞谉 拽专谞讗. 驻讬专砖 专砖"讬 讜讻讬 转谞谉 讘诪转谞讬转讬谉 讜讻讜' 讜讘讞谞诐 讚讞拽 讚讛讻讗 讘讞诪讜专 讝讛 讗讘诇 讘讞诪讜专 住转诐 诪讜讚讛 专讘 讚诪讻诇讬谞谉 拽专谞讗 讻讚诪讜讻讞讗 住讜讙讬讗 讚砖诪注转讬谉 讜诪转谞讬转讬谉 讘讞诪讜专 住转诐 讚讗讬 讘讞诪讜专 讝讛 讛讬讻讬 讗诪专 专讘 诇注讬诇 讗讘诇 讘讗谞讙专讬讗 砖讗讬谞讛 讞讜讝专转 讞讬讬讘 诇讛注诪讬讚 诇讜 讞诪讜专 讗讞专 诪讗讬 砖谞讗 诪讘讬转 讝讛 讜谞驻诇 讘住讜祝 驻专拽 讛砖讜讗诇 讚讗诪专讬谞谉 讘讬转 讝讛 讗讝讚讗 诇讬讛 讚诇讗 砖讬讬讱 讻讗谉 诇讞诇拽 讻诪讜 砖讞诇拽谞讜 诇注讬诇 讙讘讬 诪转讛 诇讜 讘讞爪讬 讛讚专讱. 讛专讗"砖. 


讜讻谉 讻转讘 讛专诪讘"谉 讜讝讛 诇砖讜谞讜: 讜诪驻专拽讬谞谉 拽住讘专 专讘 诇讗 诪讻诇讬谞谉 拽专谞讗. 讻转讘 专砖"讬 讜讻讬 转谞谉 讘诪转谞讬转讬谉 讜讻讜'. 讜诇讗 谞讛讬专讗 诇讬 砖讻讬讜谉 砖讗讬谉 讘讚诪讬 讛讞诪讜专 诇讬拽讞 讗讬谞讜 讞讬讬讘 诇讛讜住讬祝 诪注讜转 讚讞诪讜专 讝讛 讗诪专 诇讜 讜诇讗 谞砖转注讘讚讜 谞讻住讬讜 讜讛讻讗 讗驻讬诇讜 讘砖讘注诇讬诐 诪讞诪专讬诐 讗讞专讬讜 讜住拽讬谞谉. 讗诇讗 诪转谞讬转讬谉 讻砖讬砖 讘讚诪讬讛 诇讬拽讞 讜拽诪砖诪注 诇谉 砖讗讬谉 讗讜诪专 诇讜 讛专讬 砖诇讱 诇驻谞讬讱 讜诇讗 转诪讻讜专 讗诇讗 转讬讬讘 诇讛注诪讬讚 诇讜 转诪讜专 诪讚诪讬讛 砖诇 讝讜 讜诪讜讻专 讜诇讜拽讞. 讗讬 谞诪讬 诪转谞讬转讬谉 讘讞诪讜专 住转诐 讜拽诪砖诪注 诇谉 砖讗诐 讗讬谞讜 诪注诪讬讚 诇讜 讞诪讜专 讗讬谞讜 讞讬讬讘 诇讬转谉 砖讻专 讻诇诇 砖讗讬谞讜 讚讜诪讛 诇讗谞讙专讬讗 砖讗讜诪专 诇讜 讛专讬 砖诇讱 诇驻谞讬讱 讜转谉 诇讬 砖讻专讬. 注讚 讻讗谉. 


讜诪讜转讘讬谞谉 注诇讬讛 讚专讘 诪讛讗 讚转谞讬 讘转讜住驻转讗 讘住讜祝 注专讻讬谉 讛诪讜讻专 砖讚讛讜 讘砖注转 讛讬讜讘诇 讜讻讜'. 讗讬诇谉 砖谞讻诪砖 讗讜 讬讘砖 砖谞讬讛诐 讗住讜专讬谉 讘讜 讛拽讜谞讛 讜讛诪讜讻专 讻讬爪讚 讬注砖讛 讬诪讻专 讜讬诇拽讞 讘讜 拽专拽注 讜讛讜讗 讗讜讻诇 驻讬专讜转 讜讛讗 讛讻讗 讚讻讚 诪讟讗 讬讜讘诇 讛讚专 拽专拽注 讝讛 砖谞拽谞讛 讘讚诪讬 讛讗讬诇谉 诇诪专讬讛 讜拽讗 讻诇讬讗 拽专谞讗 讚讗讬诇谉. 讜驻专讬拽 讻讙讜谉 讚讝讘谞讬讛 诇讛讗讬 拽专拽注 诇砖砖讬诐 砖谞讛. 讜讚诪讬谞谉 诇讛讗讬 驻讬专讜拽讗 讛讻讬 住讜祝 住讜祝 讻讬 诪讟讜 砖谞讬谉 讛讚专 拽专拽注 讝讛 诇讘注诇讬讜. 讜诪砖谞讬 专讘 讛讻讗 讘诪讗讬 注住拽讬谞谉 讘讝诪谉 砖讗讬谉 讛讬讜讘诇 谞讜讛讙 讜讗砖讬谞讜讬讬 诇讗 住诪讻讬谞谉. 专讘讬谞讜 讞谞谞讗诇. 


讬讘砖 讛讗讬诇谉 讗讜 谞拽爪抓. 驻讬专砖 专砖"讬 诪讬 砖诪砖讻谉 诇讞讘专讜 讘诪砖讻谞转讗 讚住讜专讗 讜讬讘砖 讗讜 谞拽爪抓 转讜讱 讛讝诪谉 砖谞讬讛诐 讗住讜专讬谉 诇讘拽注 注爪讬诐 讜诇砖专讜祝 讚讗讬 砖专讬祝 诇讬讛 诇讜讛 讻诇讬讗 拽专谞讗 讚诪诇讜讛 讜讗讬 砖专讬祝 诇讬讛 诪诇讜讛 讻诇讬讗 拽专谞讗 讚诇讜讛. 注讚 讻讗谉. 讜讛讗讬 讚驻讬专砖讛 讘诪砖讻谞转讗 讚住讜专讗 诪砖讜诐 讚讘诪砖讻谞转讗 讘谞讻讬讬转讗 驻砖讬讟讗 讚砖谞讬讛诐 讗住讜专讬谉 讘讜 讜讙诐 讗讬谉 诇谞讜 诇诪讻专诐 讜诇讬拽讞 诇讜 拽专拽注 讻讬讜谉 砖讛拽专谉 砖诇讜 拽讬讬诐 讜讙诐 讗讬谞讜 讙讜讘讛 讞讜讘讜 注讚 讛讝诪谉 砖驻住拽 讗祝 注诇 驻讬 砖谞驻诇讛 讛诪砖讻讜谞讗 讗诐 诇讗 讛转谞讛 讻谉 讘驻讬专讜砖 讜讻谉 专讗讬转讬 诇诪专讬 讝"诇 注讜砖讛 诪注砖讛 讛专讬讟讘"讗. 讜讛专砖讘"讗 讞讜诇拽 讻诪讜 砖转诪爪讗 诇讛诇谉 讻转讜讘讛 住讘专转讜 讘住讬讬注转讗 讚砖诪讬讗 讙讘讬 讛讗 讚讗诪专讬谞谉 讗讬 谞诪讬 讚诪讟讜 诇讬讛 讝讜讜讬 讜讻讜' 


讛讻讗 讘诪讗讬 注住拽讬谞谉 讘讝诪谉 砖讗讬谉 讛讬讜讘诇 谞讜讛讙. 讜谞专讗讛 诇讬 讚讛讜讗 讛讚讬谉 讚讛讜讛 诪爪讬 诇讗讜拽诪讗 讘讞讜抓 诇讗专抓 砖讗讬谉 讛讬讜讘诇 谞讜讛讙 讘讛 诇注讜诇诐 讗诇讗 诪砖讜诐 讚转谞讗 讘讗专抓 讬砖专讗诇 拽讗讬 讗讬谞讜 讘讚讬谉 砖谞注诪讬讚 讚讘专讬讜 讚讜拽讗 讘讞讜抓 诇讗专抓 讜诇讗 讘讗专抓. 讜讗谞讬 转诪讛 诪驻谞讬 诪讛 诇讗 讛注诪讬讚讛 讗祝 讘讝诪谉 砖讛讬讜讘诇 谞讜讛讙 讜讘诪转谞讛 砖诇讗 讬讞讝讬专 讘讬讜讘诇 讻讚专讱 砖讛讜讗 诪转谞讛 讘砖诪讟讛. 讗诇讗 诪讻讗谉 谞专讗讛 诇讬 讚诇讻讜诇讬 注诇诪讗 讗讬谉 转谞讗讬 诪讜注讬诇 讘讬讜讘诇 砖讗讬谉 讗讚诐 诪转谞讛 注诇 诪讛 砖讗讬谞讜 砖诇讜 砖讻谉 讻转讜讘 讘讬讜讘诇 讜讛讗专抓 诇讗 转诪讻专 诇爪诪讬转讜转 讻讬 诇讬 讛讗专抓 讜讻讘专 讚谞转讬 注诇讬讛 诇驻谞讬 讛专诪讘"谉 讝"诇 讜讚讞讛 讚讛讗 诇专讘 拽讗诪专讬谞谉 讜专讘 讻专讘讬 诪讗讬专 住讘讬专讗 诇讬讛 讘诪转谞讛 注诇 诪讛 砖讻转讜讘 讘转讜专讛 讚转谞讗讜 讘讟诇 讜讗驻讬诇讜 讘诪转谞讛 砖诇讗 讬砖诪讟谞讜 讘砖讘讬注讬转. 讜讗诪专转讬 砖讗讬谉 诇讘注诇讬 讛讙诪专讗 驻砖讜讟 讻谉 砖讛专讬 讗诪专讜 讘驻诇讜讙转讗 讚专讘 讜砖诪讜讗诇 讘讗讜谞讗讛 注诇 诪谞转 砖讗讬谉 诇讱 注诇讬 讗讜谞讗讛 专讘 讗诪专 讬砖 诇讜 注诇讬讜 讗讜谞讗讛 讜砖诪讜讗诇 讗诪专 讗讬谉 诇讜 注诇讬讜 讗讜谞讗讛 讜讗诪专讬谞谉 诇讬诪讗 专讘 讚讗诪专 讻专讘讬 诪讗讬专 讜砖诪讜讗诇 讚讗诪专 讻专讘讬 讬讛讜讚讛 讜讚讞讬谞谉 诇讗 讗诪专 诇讱 专讘 讗谞讗 讚讗诪专讬 讗驻讬诇讜 诇专讘讬 讬讛讜讚讛 讗诇诪讗 诇讗 讗讬驻砖讬讟讗 诇讛讜 讜讗诐 讻谉 讗讻转讬 诇讗 讚讞讬 讘诪转谞讛 砖诇讗 讬讞讝讬专 讘讬讜讘诇. 讛专砖讘"讗. 
讜讻谉 讻转讘 讛专讬讟讘"讗 讝"诇 讜讝讛 诇砖讜谞讜: 讘讝诪谉 砖讗讬谉 讛讬讜讘诇 谞讜讛讙. 讬砖 诇诪讚讬谉 诪讻讗谉 砖讗讬谉 转谞讗讬 诪讜注讬诇 讘讬讜讘诇 诇讜诪专 注诇 诪谞转 砖诇讗 讗讞讝讬专谞讛 讘讬讜讘诇 诪讚诇讗 讗讜拽讬 讘讛讻讬 讜讟注诪讗 诪砖讜诐 讚讬讜讘诇 讗驻拽注转讗 讚诪诇讻讗 讛讬讗 诪砖讜诐 讻讬 诇讬 讛讗专抓. 讜讛讚讬谉 讗诪转 讜讛讟注诐 谞讻讜谉. 讗讘诇 讗讬谞讛 专讗讬讛 诪讻讗谉 讚讛讻讗 诇专讘讗 讗诪专讬谞谉 讚住讘讬专讗 诇讬讛 讚讗驻讬诇讜 讘砖讘讬注讬转 诇讗 诪讛谞讬 转谞讗讛 讜诇讬转 讛诇讻转讗 讻讜讜转讬讛 讜讻谉 讚讞讗讛 讛专诪讘"谉 讝"诇. 讗讘诇 讬砖 诇讝讛 专讗讬讛 讘住讜祝 驻专拽 讛砖讜诇讞 讻讚讻转讬讘讗 讛转诐. 注讚 讻讗谉. 


讗讬 谞诪讬 讚诪讟讜 诇讬讛 讝讜讝讬 讜驻专讬拽 诇讬讛 讗专讘注 讗讜 讞诪砖 砖谞讬谉 诪拽诪讬 讚诇讬诪讟讬 讬讜讘诇. 讻诇讜诪专 讘诪砖讻谞转讗 讘谞讻讬讬转讗 讜讻谉 驻讬专砖讛 讙诐 讛专讗讘"讚 讝"诇. 讚讗讬 讘诪砖讻谞转讗 讚住讜专讗 讝讜讝讬 诪讗讬 注讘讬讚转讬讬讛讜 讜讛讬讻讬 诪爪讬 驻专讬拽 诇讬讛. 讜讝讜 讛讬讗 砖讗诪专转诐 驻专拽 讗讬讝讛讜 谞砖讱 讚诪讻讗谉 讬砖 诇谞讜 诇诇诪讜讚 讚诪砖讻谞转讗 讘谞讻讬讬转讗 砖专讬讗. 讛专砖讘"讗 讝"诇. 
讜讝讛 诇砖讜谉 讛专讗讘"讚 讝"诇: 讬讘砖 讛讗讬诇谉 讗讜 谞拽爪抓 砖谞讬讛诐 讗住讜专讬谉 讘讜. 讘诪砖讻谞转讗 讚住讜专讗 讗讜 讘诪砖讻谞转讗 讘谞讻讬讬转讗 诇诪讗谉 讚砖专讬 诇讛 讛诪诪砖讻谉 讗住讜专 讘讜 诪驻谞讬 砖讛讜讗 诪砖讻讜谞转讜 砖诇 讝讛 讜诪讬 砖讛诪砖讻讜谞讗 讘讬讚讜 讗住讜专 讘讜 诪砖讜诐 讚讻诇讬讗 拽专谞讗 诇讗诇转专 讜讗驻砖专 讘注谞讬讬谞讗 讗诪专讬谞讗 讚诇讗 讻诇讬讗 诇讗诇转专 讻讚诪驻专砖 讜讗讝讬诇 讚讝诪谞讬谉 讚砖诇诪讜 砖谞讬 诪砖讻谞转讗 讚住讜专讗 诪拽诪讬 讬讜讘诇 讜讗讻讬诇 讘注诇 讛诪砖讻讜谞讗 诇讛讗讬 讗专注讗 讚讝讘谉 讘讚诪讬 讛讗讬诇谉 讜诇讗 讻诇讬讗 诇讬讛 拽专谞讗 讻讜诇讬 讛讗讬. 讗讬 谞诪讬 讚诪转专诪讜 诇讬讛 讝讜讝讬 讘诪砖讻谞转讗 讘谞讻讬讬转讗 讜驻专讬拽 诇讬讛 诪拽诪讬 讬讜讘诇 讗专讘注 讗讜 讞诪砖 砖谞讬谉 讜讗讻讬诇 诇讛讛讜讗 讗专注讗 讜讗讬 讛讜讜 爪诇讞讬 诇讬讛 诇爪讬讘讬 诇讗诇转专 讛讜讬讗 讻诇讬讗 拽专谞讗. 注讚 讻讗谉. 


讜讻转讘 讛专讬讟讘"讗 讜讝讛 诇砖讜谞讜: 讗讬 谞诪讬 讚诪讟讜 诇讬讛 讝讜讝讬 讜驻专讬拽 诇讬讛. 驻讬专砖 专讘讬谞讜 讚驻专讬拽 诇讬讛 讘专爪讜谉 讛诪诇讜讛 讚讗诇讜 讘注诇 讻专讞讜 讗讬 讗驻砖专 转讜讱 讝诪谉 讘讗转专讗 讚诇讗 诪住诇拽讬 讜讗驻讬诇讜 讘诪砖讻谞转讗 讘谞讻讬讬转讗 讚砖专讬 讜讻诇 砖讻谉 讘诪砖讻谞转讗 讚住讜专讗 讗驻讬诇讜 专讘讬转 讜讛讻讗 讛讻讬 拽讗诪专 讚讻诇 讚讗驻砖专 诇诪注讘讚 讚诇讗 诪讻诇讬讗 拽专谞讗 注讘讚讬谞谉 讜讗驻讬诇讜 诪讻诇讜讬 拽专谞讗 诇讻诇讜讬讬 拽专谞讗. 注讚 讻讗谉.


专讘讬 谞转谉 讗讜诪专 讗诐 谞转谉 诇讗 讬讟讜诇 讜讗诐 诇讗 谞转谉 诇讗 讬转谉. 驻讬专砖 专砖"讬 讗诐 谞转谉 讛砖讻专 讜讗驻讬诇讜 讻讜诇讜 诇讗 讬讟讜诇 讜讻谉 驻讬专砖 诇拽诪谉 讛讘 诇讬 讞诪专讗 讜讗谞讗 诪讬讬转讬谞讗 住驻讬谞转讗 讜讗诪讗讬 诇讗 讬转谉 讻诇 讛砖讻专. 讜讗讜诪专讬诐 讘转讜住驻讜转 砖谞专讗讛 讚注转 专砖"讬 讚诇讗 讗讬讬专讬 专讘讬 谞转谉 讗诇讗 诇注谞讬谉 砖讻专 讞爪讬 讛讚专讱 讛谞砖讗专 讚讗诇讜 讘砖讻专 讞爪讬 讛讚专讱 砖讻讘专 讛诇讱 驻砖讬讟讗 砖谞讜转谉 诇讜. 讜讗讜诇讬 讟注诐 专砖"讬 诪讛讛讬讗 讚讗诪专讬谞谉 讘驻专拽 讛讙讜讝诇 讚注讘讚 砖诇讬讞 砖诇讬讞讜转讬讛 讜谞讜转谉 诇讜 砖讻专讜 讗祝 注诇 讙讘 讚诇讗 讗砖转专讬砖 诇讛讗讬 砖诪转 讛讞讜诇讛 讗讜 砖讛讘专讬讗 讗讬 谞诪讬 诪讛讛讬讗 讚讗诪专讬谞谉 诇注讬诇 讗诇讜 讘注讬转 诇诪讬转讬 注讚 讛讻讗 诇讗讜 讗讙专讗 讘注讬转 诇诪讬转谉 诇讬讛. 讜讛拽砖讜 讘转讜住驻讜转 讚讗诪讗讬 驻砖讬讟讗 诇谞讜 砖讬驻专注谞讜 注诇 诪讛 砖注讘专 讻讬讜谉 讚诇讗 诪砖转专砖 诇讬讛 讜诇讗 诪讬讚讬 讚讗诇讜 诇注讬诇 诇讗 谞讞住专讛 住讞讜专转讜 讜讛谞讗讛 讬砖 诇讜 讘讘讬讗转讜 诇讻讗谉 讻讚驻讬专砖 诇注讬诇 讜讙诐 讘讛讛讬讗 讚驻专拽 讛讙讜讝诇 讻诇 砖诇讬讞讜转讜 注砖讛 讛砖诇讬讞 讗讘诇 讻讗谉 诪讛 注砖讛 砖讛讘讬讗讜 注讚 讞爪讬 讛谞讛专 讜讟讘注讛 讜注讜讚 讛讬讗讱 讗诪专 专讘讬 谞转谉 砖讗诐 谞转谉 诇讜 砖讻专讜 砖诇 讞爪讬 讛讚专讱 讛谞砖讗专 诇讗 讬讟讜诇 讜讛诇讗 讗讜谞住 讝讛 砖讜讛 讛讜讗 讘讘注诇 讛讘讬转 讜讘讘注诇 讛住驻讬谞讛 讚诇讗 讛讜讛 诇讬讛 诇讞讚 诪讬谞讬讬讛讜 讟驻讬 诪讞讘专讬讛 讜讻讛讗讬 讙讜讜谞讗 驻住讬讚讗 讚驻讜注诇讬诐 讛讜讗 讜讗祝 注诇 讙讘 讚讗谞讬住 讻讚讗讬转讗 诇注讬诇. 诇讻讱 驻讬专砖讜 讚专讘讬 谞转谉 驻砖讬讟讗 诇讬讛 砖讗驻讬诇讜 谞转谉 讬讟讜诇 诪诪砖讻讬专 砖讻专 讛讚专讱 讛谞砖讗专 讜讘讞爪讬 讛讚专讱 砖注讘专 讛讜讗 讚拽讗诪专 讚讝讜讝讬 讛讬讻讗 讚拽讬讬诪讬 诇讜拽诪讬 讜讗讬谉 诪讜爪讬讗讬谉 诪讝讛 诇讝讛 讜讘讛讗 谞诪讬 驻专讬讱 转诇诪讜讚讗 讛讬讻讬 讚诪讬 讗讬诇讬诪讗 讘住驻讬谞讛 讝讜 讜讬讬谉 住转诐 讗诐 谞转谉 讗诪讗讬 诇讗 讬讟讜诇 诪诪谞讜 讗祝 讛讞爪讬 砖讛诇讱 诇讬诪讗 诇讬讛 讗谞讗 诪讬讬转讬谞讗 讞诪专讗 讜讻诇 讛讗讜谞住 砖诇讱 讛讜讗 讜诇讗 讛讜注诇转谞讬 讻诇讜诐 讚讗转谉 诇讱 讗讙专讗 注讚 讛讻讗 讜讗讬 讘住驻讬谞讛 住转诐 讜讬讬谉 讝讛 讗诐 诇讗 谞转谉 讗诪讗讬 诇讗 讬转谉 砖讻专 诪讛 砖讛诇讱 诪讬讛转 诇讬诪讗 诇讬讛 讛讘 诇讬 讞诪专讗 讜讗谞讗 诪讬讬转讬谞讗 住驻讬谞转讗 讚讗祝 注诇 讙讘 讚讻砖砖谞讬讛诐 讗谞讜住讬诐 驻住讬讚讗 讚驻讜注诇讬诐 讛谞讬 诪讬诇讬 诇注谞讬谉 砖讻专 讛讬讜诐 讛谞砖讗专 讗讘诇 谞讜讟诇讬谉 砖讻专谉 注诇 诪讛 砖注砖讜 讜讻诇 砖讻谉 讘讝讜 砖讬砖 诇讜 诇讘注诇 讛住驻讬谞讛 讟注谞讛 讞讝拽讛 砖讛讬讛 讬讻讜诇 诇讛砖诇讬诐 转谞讗讜 讜谞讛讬 讚诪驻讟专 讘注诇 讛讘讬转 注诇 讛注转讬讚 诪砖讜诐 讚讗谞讬住 讜诇讗 讛讜讛 诇讬讛 诇诪讬讚注 讗诪讗讬 诪驻讟专 诇砖注讘专 讗讬 诪砖讜诐 讚诇讗 讗讛谞讬讬讛 讛讗 讗诪专 诇讬讛 讚拽讗讬诐 诇讗讛谞讜讬讬讛 讜诇诪注讘讚 转谞讗讬讛. 讗诪专 专讘 驻驻讗 诇讗 诪砖讻讞转 诇讛 诇讛讗 讚专讘讬 谞转谉 讗诇讗 讘住驻讬谞讛 讝讜 讜讬讬谉 讝讛 砖讻诇 讗讞讚 诪讛谉 讬砖 诇讜 讟注谞讛 注诇 讞讘专讜 讚讗讜谞住讗 讗转讗 诪讞诪转讬讛 讗讘诇 讘讬讬谉 住转诐 讜住驻讬谞讛 住转诐 讞讜诇拽讬谉 砖讻专 讻诇 讛讚专讱 讘讬谉 砖谞转谉 讻讘专 讜讘讬谉 砖诇讗 谞转谉 讻讬讜谉 砖讻诇 讗讞讚 诪讛谉 讛讬讛 讬讻讜诇 诇拽讬讬诐 转谞讗讜 讜诇讗 注讜讚 讗诇讗 砖讗诇讜 讘讗 讗讞讚 诪讛诐 诇拽讬讬诐 转谞讗讜 讗讝 讬驻住讬讚 诇讙诪专讬 讜讻讬讜谉 砖讻谉 讚讬谉 讛讜讗 砖讬转谉 诇讜 砖讻专 诪讛 砖讛诇讱 讜讗祝 注诇 驻讬 砖注讚讬讬谉 诇讗 谞转谉 诇讜 讻诇讜诐 讜讗诐 讻讘专 谞转谉 诇讜 讻诇 讛砖讻专 讬讟讜诇 诪诪谞讜 讛讞爪讬 讗讘诇 诇讬讻讗 诇驻专讜砖讬 讞讜诇拽讬谉 讞爪讬 讛谞砖讗专 讻讬讜谉 讚讻住驻讬谞讛 住转诐 讛讜讗. 讜讝讛 讘专讜专. 


讜注讚讬讬谉 诇讗 讛讬转讛 讚注转 诪专讬 谞讜讞讛 讘驻讬专讜砖 讝讛 讚讻讬讜谉 讚住转诪讗 拽转谞讬 诇讛 专讘讬 谞转谉 诪砖诪注 讚讗讻讜诇讬讛 讗讙专讗 拽讗讬. 讜注讜讚 讚讻讬讜谉 讚驻专讻讬谞谉 诇讬诪讗 诇讬讛 讛讘 诇讬 讞诪专讗 讜讗谞讗 诪讬讬转讬谞讗 住驻讬谞转讗 诇讗 诪砖诪注 讚讗诪专讬谞谉 讛讗讬 讟注谞讛 讗诇讗 诪砖讜诐 讛砖讻专 讛注转讬讚. 诇讻讱 驻讬专砖 讛讜讗 讗诐 谞转谉 讗驻讬诇讜 讻诇 讛砖讻专 诇讗 讬讟讜诇 诪诪谞讜 讻诇讜诐 讜讗诐 诇讗 谞转谉 诇讜 讻诇讜诐 诇讗 讬转谉 诇讜 讻诇讜诐 讜诪讬讬专讬 讻砖讗讬谉 讝讜 砖讻讬专讜转 讛住驻讬谞讛 讘砖讜讻专 讗转 讛讞诪讜专 讗诇讗 砖谞转讞讬讬讘 诇讜 诇讛讜诇讬讱 讬讬谞讜 注讚 诪拽讜诐 驻诇讜谞讬 讛谉 讘住驻讬谞讛 讝讜 讛谉 讘住驻讬谞讛 住转诐 讜讻注讬谉 拽讘诇谞讜转 讛讬讗 砖诪讜讟诇转 注诇讬讜 诇注砖讜转 讜讗讬谉 讗讞讚 诪讛诐 讬讻讜诇 诇讞讝讜专 讘讜 讻诇诇 砖讻谉 讚专讱 讛住驻谞讬谉 诪讜诇讬讻讬 讛住讞讜专讜转 注诇 讛专讜讘 讜讛讬讬谞讜 讚拽讗诪专 讛讬讻讬 讚诪讬 讗讬诇讬诪讗 讚讗诪专 诇讬讛 讘住驻讬谞讛 讝讜 讜讬讬谉 住转诐 讗诪讗讬 讬讛讬讘 诇讬讛 讻诇讜诐 砖讛专讬 讗讬谞讜 讬讻讜诇 诇拽讬讬诐 拽讘诇谞讜转讜 讜讛诪诇讗讻讛 砖讛讬转讛 诪讜讟诇转 注诇讬讜 诇注砖讜转 讜讻讬讜谉 砖诇讗 讛讜注讬诇讜 诪注砖讬讜 讗讬谉 诇讜 诇转转 诇讜 讻诇讜诐 讜讗驻讬诇讜 注诇 诪讛 砖注讘专 讜讗讬 讚讗诪专 诇讬讛 住驻讬谞讛 住转诐 讜讬讬谉 讝讛 讗诐 诇讗 谞转谉 讗诪讗讬 诇讗 讬转谉 讜讗驻讬诇讜 讻诇 砖讻专讜 砖讛专讬 诪讝讜诪谉 讛讜讗 诇讛砖诇讬诐 转谞讗讜 讜拽讘诇谞讜转讜 讜讻讬讜谉 砖讗讬谉 讛注讻讘讛 诪爪讚讜 讞讬讬讘 诇讜 讘讻诇 砖讻专讜 讚讻讬 讗诪专讬谞谉 驻住讬讚讗 讚驻讜注诇讬诐 讚讜拽讗 驻讜注诇 讗讜 拽讘诇谉 讚注诇诪讗 砖诇讗 谞砖讻专 讗诇讗 讘讚讬讘讜专 讘注诇诪讗 讗讘诇 拽讘诇谉 砖谞转讞讬讬讘 诇讙诪专讬 诇讛讜诇讬讱 讚讘专 讬讚讜注 讗讜 诇注砖讜转讜 讜诪砖讱 讛讚讘专 讜讚讗讬 讻诇 砖讗讬谉 讛注讻讘讛 诪爪讚讜 讜讗讬专注 讘讜 砖讜诐 讗讜谞住 讗讬谉 诇讛驻住讬讚 诪砖讻专讜 讻诇讜诐. 讜诪讛讚专讬谞谉 诇讗 诪砖讻讞转 诇讛 讗诇讗 讘住驻讬谞讛 讝讜 讜讬讬谉 讝讛 讗讘诇 讘住驻讬谞讛 住转诐 讜讬讬谉 住转诐 讞讜诇拽讬谉 讻诇 讛砖讻讬专讜转 讻讬讜谉 讚讻诇 讞讚 讜讞讚 讬讻讜诇 诇讜诪专 讗谞讗 讛讗 拽讗讬诪谞讗. 讛专讬讟讘"讗. 
讜讝讛 诇砖讜谉 转讜住驻讜转 砖讗谞抓: 讜诇讬诪讗 诇讬讛 讛讘 住驻讬谞转讱 讜讗谞讗 诪讬讬转讬谞讗 讞诪专讗 谞专讗讛 讚诪讟注诐 讝讛 拽转讘注 诇讬讛 砖讬讞讝讜专 讻诇 砖讻专讜 讗驻讬诇讜 砖诇 讞爪讬 讛讚专讱 砖注讘专 讻讘专 讚诇讗 讚诪讬 诇诪转 讛讞诪讜专 讘讞爪讬 讛讚专讱 讚谞讜转谉 诇讜 砖讻专讜 砖诇 讞爪讬 讛讚专讱 讜诇讗 诪爪讬 讗诪专 诇讬讛 讛讗 拽讗讬诪谞讗 讜讞诪讜专讱 诪转讛 诪砖讜诐 讚诪转讛 讛转诐 谞讛谞讛 砖讘讗 注讚 讻讗谉 讻讚讗诪专谉 诇注讬诇 讗讘诇 讻讗谉 诇讗 谞讛谞讛 砖讛专讬 讗讘讚 讬讬谞讜. 讜讘住驻讬谞讛 住转诐 讜讬讬谉 讝讛 讚驻专讬讱 诇讗 谞转谉 诇讗 讬转谉 讗诪讗讬 诇讬诪讗 诇讬讛 讛讘 诇讬 住驻讬谞转讗 讗讬讬转讬 讞诪专讗. 谞专讗讛 讚诇注谞讬谉 砖讻专 转爪讬 讛讚专讱 砖注讘专 拽讗诪专 讚诪讻讞 讝讛 诇讗 诪爪讬 转讘注 砖讻专 讞爪讬 讛讚专讱 讛注转讬讚 讻讚诪讜讻讞 诇注讬诇 讙讘讬 讛讗讬 诪讗谉 讚讗讙专 讗讙讬专讬 诇讚讜讜诇讗 讜驻住拽 谞讛专讗 讘驻诇讙讬讛 讚讬讜诪讗 谞讛专讗 讚诇讗 注讘讬讚 诇讗住转讻讜专讬 驻住讬讚讗 讚驻讜注诇讬诐 讚诇讗 诪砖诇诐 讘注诇 讛讘讬转 讻诇 砖讻专谉 讗祝 注诇 讙讘 讚拽讬讬诪讬谉 驻讜注诇讬诐 诪讗讞专 讚讗谞讬住 讘注诇 讛讘讬转. 诪驻讬 专讘讬. 
讻转讜讘 讘转讜住驻讜转 讜谞转谉 诇讜 讛讞爪讬 讛讚专讱 砖诇讗 讛诇讱 讻驻讜注诇 讘讟诇. 讜讻转讜讘 讘讙讬诇讬讜谉 讜诇驻讬 讝讛 讛讗 讚拽讗诪专 讗诐 诇讗 谞转谉 诇讗 讬讟讜诇 讛讬讬谞讜 诇讗 讬讟讜诇 讗诇讗 讬谞讬讞 诇讜 诇讙诪专讬 砖讻专 讞爪讬 讛讚专讱 砖讛诇讱 讜砖讻专 讞爪讬 讛讚专讱 砖诇讗 讛诇讱 讬谞讬讞 诇讜 讻驻讜注诇 讘讟诇 讜讛诪讜转专 讬拽讞. 讻转讜讘 讘转讜住驻讜转 讜专讬讘"诐 驻讬专砖 讛讗 讚驻专讬讱 讘住驻讬谞讛 住转诐 讜讻讜' 讜讻转讜讘 讘讙讬诇讬讜谉 注诇 讝讛 诇诪讗讬 讚驻讬专砖 诇专讬讘"诐 谞诪讬 讚讗诐 谞转谉 诇讗 讬讟讜诇 讻诇诇 诇驻讬 砖讛讜讗 诪讜讞讝拽 讜诪讝讜诪谉 诇拽讬讬诐 转谞讗讜 诇讗 讬转讬讬砖讘 砖讬谞讜讬讗 讚诪砖谞讬 讘住驻讬谞讛 讝讜 讜讬讬谉 讝讛 讚讗诐 谞转谉 讗诪讗讬 诇讗 讬讟讜诇 讻诇诇 讜讛诇讗 谞讛讬 砖诪讜讞讝拽 诪讻诇 诪拽讜诐 讗讬谉 讬讻讜诇 诇拽讬讬诐 转谞讗讜 讜讻讬 讘砖讘讬诇 砖讛讜讗 诪讜讞讝拽 讬讟讜诇 砖诇讗 讻讚讬谉 讗诐 诇讗 砖谞转专抓 诇驻讬专讜砖讜 讻诪讜 砖驻讬专砖 诇驻讬专讜砖 讛拽讜谞讟专住. 讗讘诇 诪诇砖讜谉 专讬讘"诐 砖讛讬讛 讘驻谞讬 讛讬讛 诪砖诪注 砖专讜爪讛 诇驻专砖 讗诐 谞转谉 诇讗 讬讟讜诇 砖讻专 讞爪讬 讛讚专讱 砖讻讘专 讛诇讱 讚讜拽讗 讜讗讝 讗转讬讗 砖讬谞讜讬讗 讘驻砖讬讟讜转 讚讞爪讬 砖讻专 砖讻讘专 讛诇讱 转诇讜讬 讘诪讜讞讝拽 讗讘诇 讞爪讬 讛讗讞专 诇注讜诇诐 讬讞讝讬专.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛讚专讗 讗专注讗 讻讜' 讜砖诪讗 讬驻讙注 讬讜讘诇 讘转讜讱 砖谞讬 讛诪砖讻讜谞讗 讜拽讗 讻诇讬讗 拽专谞讗 讚诇讜讛 注讻"诇 讻讱 讛讙讬讛 诪讛专砖"诇 讜讻"谞 诇讻讗讜专讛 讚讛讻讬 驻专讻讬谞谉 诇专讘 讚讗讬转 诇讬讛 诇诪讬讞砖 诇注讬诇 诪砖讜诐 讚讻诇讬讗 拽专谞讗 讚诪砖讻讬专 讛"谞 讛讻讗 讛"诇 诇诪讬讞砖 讚讻诇讬讗 拽专谞讗 讚诇讜讛 讘讗诐 讬诇拽讞 讘讜 拽专拽注 砖转爪讗 讘讬讜讘诇 讗诇讗 讚讛诇"诇 砖讬讛讬讛 讛讗讬诇谉 诇诇讜讛 讻诪讜 诇注讬诇 讚讛讜讛 讛谞讘讬诇讛 诇诪砖讻讬专 讗讘诇 诇砖讜谉 专砖"讬 讜砖诪讗 讬驻讙注 讬讜讘诇 讘转讜讱 讬诪讬 讻讜' 讛讜讗 拽砖讛 诇驻讬 讝讛 讜诪讛专砖"诇 讻转讘 诇讬讬砖讘 讻诇讜诪专 诇讗驻讜拽讬 砖讗诐 讻诇讛 讛讬讜讘诇 讗讞专 砖谞讬 讛诪砖讻谞转讗 诇讗 讛讜讬 讻讬诇讜讬 拽专谞讗 诇诇讜讛 讻讜' 注讻"诇 诇讬讻讗 诇讗拽砖讜讬讬 讚讗诐 谞讞讜砖 诇砖诪讗 讬驻讙注 讬讜讘诇 讘转讜讱 讬诪讬 讛诪砖讻讜谞讗 讗"讻 诪讗讬 谞"诪 诇诇讜讛 讚诇讗 诇讬爪诇讞 诇爪讬讘讬 诇诪诇讜讛 讚讬"诇 讻诪"砖 讛转讜住驻讜转 讚讝讬诪谞讬谉 讚砖诇诪讬 讬诪讬 诪砖讻谞转讗 诪拽诪讬 讚诇讬诪讟讬讛 讻讜' 讜讗讻讬诇 转专转讬 讗讜 转诇转 砖谞讬谉 拽诪讬 讬讜讘诇 诪讬讛讜 诪驻讬专讜砖讜 谞专讗讛 讚讛讻讗 谞讬讞讜砖 谞诪讬 诇讻诇讬讗 拽专谞讗 讚诪诇讜讛 讚讛诪砖讻谞转讗 讛讜讛 讻诪讜 诪讻讜专讛 诇讙讘讬讛 讘转讜讱 砖谞讬 讛诪砖讻讜谞讗 讜讬砖 诇拽讬讬诐 谞讜住讞转 驻专砖"讬 砖诇驻谞讬谞讜 讜讛砖转讗 砖驻讬专 驻专讬讱 讘驻砖讬讟讜转 讻讬讜谉 讚讗讬转 诇谉 诇诪讬讞砖 诇砖诪讗 讬驻讙注 讬讜讘诇 转讜讱 讬诪讬 诪砖讻讜谞讗 讜讻诇讬讗 拽专谞讗 谞诪讬 讚诪诇讜讛 讜讚诇讜讛 讗讬转 诇谉 诇诪讬诪专 讚诇讗 讬诇拽讞 讘讛谉 拽专拽注 讗诇讗 砖讬讛讬讛 讛讗讬诇谉 诇诪诇讜讛 砖讛讜讗 诪讜讞讝拽 讘讜 讜讚讜"拽:


转讜住' 讘讚"讛 讗讬诇讬诪讗 讘讬讬谉 讻讜' 讛"诇 诇讗拽砖讜讬讬 讗诪讗讬 诇讗 讬转谉 讻诇诇 注讻"诇 讚诪讚驻专讬讱 讘住诪讜讱 讘住驻讬谞讛 住转诐 讜讬讬谉 讝讛 诪诇讗 讬转谉 诪砖诪注 讚讛讻讗 讘住驻讬谞讛 讝讜 讜讬讬谉 住转诐 诇讗 拽砖讬讗 诇讬讛 诪诇讗 讬转谉 讜讚讜"拽:


讘讚"讛 讗诇讗 讘住驻讬谞讛 讻讜' 讜讛"谞 注"讻 驻专讬讱 砖讬转谉 讻讜' 诪讚谞讬讞讗 诇讬讛 讛讗 讚拽转谞讬 讗诐 谞转谉 诇讗 讬讟讜诇 讻讜' 注讻"诇 拽"拽 讗诪讗讬 诇讗 拽砖讬讗 诇讛讜 讘驻砖讬讟讜转 讗专讬砖讗 讚诪砖诪注 讗诐 谞转谉 讻诇 砖讻专讜 诇讗 讬讟讜诇 讻诇诇 讜诇诪讛 诇讗 讬讟讜诇 砖讻专 讞爪讬 讛讚专讱 砖诇讗 讛诇讱 讻讬讜谉 砖讗讬专注 诇讜 讗讜谞住 讚讛讜讬 驻住讬讚讗 讚驻讜注诇讬诐 讜讚讜"拽:





诪讛专"诐

专砖"讬 讚"讛 讛讚专讗 讗专注讗 讜讻讜' 讜拽讗 讻诇讬讗 拽专谞讗 讚诇讜讛 讻爪"诇:


转讜住' 讚"讛 讗诇讜 讘注讬转 诇诪讬转讬 注讚 讛讻讗 诇讗 讗讙专讗 讜讻讜' 讻爪"诇:


讘讗"讚 转讬诪讛 讚讛砖转讗 诪讬讛讗 讚诇讗讜 注讚 讛讻讗 讘注讬转 诇诪讬转讬 讜讻讜'. 专"诇 砖诇讗 讛讬转讛 讻讜讜谞转讜 诇讘讗 诇讻讗谉 诇讬砖讗专 砖诐 讗诇讗 诇讬诇讱 诪砖诐 讜诇讛诇谉 讜注转讛 砖诪转 讛讞诪讜专 诇讗 砖讻讬讞 诇讬讛 诇讗讙讜专讬 讘注讚 诪讛 讬砖诇诐 诇讜:


讚"讛 讗讬诇讬诪讗 讘讬讬谉 住转诐 讜讻讜' 诇讬诪讗 诇讬讛 讛讘 诇讬 住驻讬谞转讱 讜讻讜' 讻爪"诇:





讞讻诪转 砖诇诪讛

专砖"讬 讘讚"讛 讛讚专讗 讻讜' 讜砖诪讗 讬驻讙注 讬讜讘诇 讻讜' 谞"讘 诇讗讜 讚讜拽讗 拽讗诪专 讗诇讗 讻诇讜诪专 诇讗驻讜拽讬 砖讗诐 讻诇讛 讛讬讜讘诇 讗讞专 砖谞讬 讛诪砖讻讜谞转讗 诇讗 讛讜讬 讻讬诇讜讬 拽专谞讗 诇诇讜讛 讜诇讗 讬专讚 诇讚拽讚拽 讻诪讜 砖讚拽讚拽讜 讛转讜住' 讚讗驻"讛 拽砖讛 诇专讘 讜讚讜"拽 (注讬讬谉 讘诪讛专砖"讗):


转讜住' 讘讚"讛 讜讛讗 讛讻讗 讻讜' 拽砖讛 诇讬讛 讚诪讻"诪 讻讜' 谞"讘 讜讗讬谉 诇讛拽砖讜转 诪讗讬 驻专讬讱 诇专讘 讚诇诪讗 讙诐 讛讜讗 住讘专 诪讗讞专 讚讗讻讬诇 转专讬 讗讜 转诇转 砖谞讬谉 住讙讬 讘转讬拽讜谉 讝讜 讜诇讗 诪讬拽专讬 诪讻诇讬讛 拽专谞讗 讜诪"诪 诇注讬诇 诇讗 讬砖讻讜专 讚讗讬 讻诇讛 拽专谞讗 诇讙诪专讬 讗讬谉 诇谞讜 诪讛 诇转拽谉 讜谞专讗讛 讚诇拽"诪 讚讘讜讚讗讬 专讘 住讘专 讚讚讬谞讗 讛讜讗 讚诇讗 诪讻诇讬谞谉 拽专谞讗 诇诇讜讛 讻讗诇讜 讛讜讗 讛诇讻讛 诇诪砖讛 诪住讬谞讬 讚讗讬 诇讗讜 讛讻讬 讗诪讗讬 诇讗 讬砖讻讜专 讘讚诪讬讛 讻讬 诪讛 诇谞讜 讘讝讛 砖讬讻诇讛 拽专谞讜 诪讗讞专 砖讞诪讜专 讝讛 诪砖讜注讘讚 诇讜 讜讗诪讗讬 讬驻住讬讚 讛砖讜讻专 讗讬 诇讗讜 讚诪讜讻专讞讬诐 讗谞讜 诇讻讱 砖诇讗 谞讜讻诇 诇讻诇讜转 拽专谞讜 讗"讻 诪讗讞专 砖讘讛讻专讞 砖诇讗 诪讻诇讬谞谉 拽专谞讗 讜诇讗讜 诪砖讜诐 转拽讜谉 诪诇转讗 驻专讬讱 砖驻讬专 诪讗讞专 砖讞讜讝专转 讘讬讜讘诇 住讜祝 住讜祝 诪讬讻诇 拽专谞讗 讜讛讬讛 诇谞讜 诇注砖讜转 砖诇讗 讬讙注 讘讜 讘注诇 讛诪砖讻讜谞讛 讻诇诇 讘砖诇诪讗 讛讘专讬讬转讗 讘讗讛 诇转拽谉 诪诇转讗 讚讗讬转讗 诇转专讜讜讬讬讛讜 诇诪诇讜讛 讜诇诇讜讛 讜讚注讚讬祝 讟驻讬 注讘讚讬谞谉 讗讘诇 诇讗讜 讚讚讬谞讗 讛讜讗 砖诇讗 诪讻诇讬谞谉 拽专谞讗 讜讚讜"拽:





诪讛专"诐 砖讬祝

讘专砖"讬 讘讚"讛 讬拽讞 讜讬砖诇诐 讻讜' 讜驻专讻讬谞谉 讜讻讜'. 注讬讬谉 讘讗砖专"讬 诪讛 砖诪拽砖讛 注诇 驻讬专砖"讬 讚诪转谞讬' [讚讘讞诪讜专 讝讛 诇讗 谞砖转注讘讚 诇讛讜住讬祝 讜驻讬' 讚拽讗讬 讘讞诪讜专 住转诐] 讜谞专讗讛 讚专砖"讬 诪砖诪注 诇讬讛 诇驻专砖 诪转谞讬' 讞诪讜专 讝讛 讚讗诇"讻 诇讗 诪爪讬 诇诪讬诪专 讘讗谞讙专讬讗 讛专讬 砖诇讱 诇驻谞讬讱 讻讬讜谉 讚讛砖讻讬专讜 住转诐 讜诇讗 砖讬注讘讚 诇讜 讞诪讜专讜 讜讗"诇 讻讬 诪拽砖讛 专砖讘"讗 讗专砖讘"讗 诇砖谞讬 讚讻讗谉 讗讬讬专讬 讘讞诪讜专 讝讛 讜讻讗谉 讘住转诐 [讚注讚讬驻讗 诪砖谞讬 讚讛讜讝讻专 讘讛讚讬讗 诇专讻讜讘] 讜诪转谞讬' 诪砖诪注 [拽讗讬 讗讚诇注讬诇 讜讘讗 诇驻专砖 讗诪讗讬 诇讗 诪驻专砖 讗祝 讚讗讬讬专讬 讘讞诪讜专 讝讛 讘讚讬砖 讘讚诪讬讜 诇讬拽讞 讜讻诪"砖 讛谞"讬 诇讝讛 讻转讘 讜诪转谞讬' 诪砖诪注] 讚诇注讜诇诐 讞讬讬讘 诇讜 诇讛注诪讬讚 讞诪讜专 讗讞专 诇讝讛 诪驻专砖 讚讘注讜讚讜 讘讘讬转 讘注诇讬诐 讻讬讜谉 砖讛讘专讬专讛 讘讬讚讜 [诇讛讜住讬祝] 诇讗 诪讬拽专讬 讝讛 诪讬讻诇讬讗 拽专谞讗 [讜爪专讬讱 诇砖讻讜专 讜诇讛注诪讬讚 讜讻讜' 讗驻讬诇讜 诇专讘] 讜注讬讬谉 注"讻: (讞讘诇 注诇 讚讗讘讚讬谉 讜诇讗 诪砖转讻讞讬谉 诪讛 砖讞住专 诪讻讗谉 讜讛诇讗讛 讜讘讜讚讗讬 讛讜讗 讝讛 讞住专讜谉 讗砖专 诇讗 讬讜讻诇 诇讛诪谞讜转):





专砖"砖

讙诪专讗 讜讗讬诇讜 专砖讘"讗 讗诪专 讛砖讜讻专 讗讛"讞 诇专讻讜讘 讻讜'. 转讜住驻转讗 砖诐:



专砖"讬 讚"讛 讛讚专讗 讗专注讗. 讜砖诪讗 讬驻讙注 讛讬讜讘诇 讻讜'. 专"诇 讜讗讬讱 住转诪讛 讛讘专讬讬转讗 讚诪砖诪注 讚诇注讜诇诐 讚讬谞讗 讛讻讬 讛讗 讝讬诪谞讬谉 讚讙诐 讘讛讱 转拽谞转讗 讻诇讬讗 拽专谞讗 讚诇讜讛 讜诇讘住讜祝 驻专讬讱 讚讗祝 讗诐 讬砖讗专 讗讬讝讛 砖谞讬诐 注讜讚 讘讬讚 讛诇讜讛 讙诐 讝讛 诇讗讜 转讬拽讜谉 讛讜讗 讗诇讬讘讬讛 讚专讘:



转讚"讛 讗诇讗. 诪讚谞讬讞讗 诇讬讛 讻讜' 讚诪砖诪注 讻讜' 诇讗 讬讟讜诇 讻诇诇. 拽"拽 讚诪"诪 讛"诇 诇诪驻专讱 砖讬讟讜诇 讛诪讜转专 注诇 讻驻讜注诇 讘讟诇 诪讞爪讬 讛讚专讱 砖诇讗 讛诇讱 讜注讬' 诇拽诪谉 注"讘 讘讚"讛 讻讜诇讬':





讞讬讚讜砖讬 专讘讬 注拽讬讘讗 讗讬讙专

专砖"讬 讚"讛 诇讗 诪讻诇讬' 拽专谞讗, 讜讻讬 转谞谉 讘诪转谞讬' 讞讬讬讘 诇讛注诪讬讚 诇讜 讛讬讻讗 讚诪转讛 讘注讜讚讜 讘讘讬转 讻讜'.
谞"诇 讻讜讜谞转 专砖"讬 讚讟注诪讗 讚专讘 讚诇讗 诪讻诇讬' 拽专谞讗 讛讬讬谞讜 讚砖诪讗 诇讗 谞讬讞讗 诇讛讜 诇讛讘注诇讬诐 讜讛讬讜 专讜爪讬诐 诇讛讜住讬祝 讬讜转专 讘讚诪讬诐 讜诇讗 诇讻诇讜转 讗转 讛拽专谉, 讜讙诐 诇讛讜住讬祝 讗"讬 讚砖诪讗 讗讬谉 专讜爪讬诐 讛讘注诇讬诐 诇讛讜住讬祝 诪砖讗"讻 讘诪转 讘讘讬转 讛讘注诇讬诐 讬砖 诇讛讻专讬讞 诇讛讘注诇讬诐 诇注砖讜转 讗讜 讝讛 讗讜 讝讛, 讗讜诇诐 转诪讛谞讬 诪讛 驻专讬讱 讛砖"住 诪讬转讬讘讬 讬讘砖 讛讗诇谉, 讛讗 砖讗谞讬 讛转诐 讚讛讘注诇讬诐 讘驻谞讬谞讜 讜讗讬谉 诇诪爪讜讗 转拽谞讛 讗讞专转, 讗讘诇 讛讻讗 讟注诪讗 讚专讘 砖诪讗 讛讬讜 讛讘注诇讬诐 诪讜住讬驻讬诐 讚诪讬诐, 讜爪"注.


转讚"讛 讗诇讗 讘住驻讬谞讛 住转诐 讜讻讜' 诪砖诪注 诇注讬诇 讚讻诇 讗讜谞住 砖讗讬专注 诇讘注讛"讘 砖诇讗 讛讬讛 诇讜 诇讬讚注 讬讜转专 诪驻讜注诇 讛讜讬 驻住讬讚讗 讚驻讜注诇:
讜诇讗 讬讚注转讬 诪谞讬谉 讝讛 诇转讜住' 诪住讜讙讬讗 讚诇注讬诇 讚诇讗 诪爪讬谞讜 讚讛讜讬 驻住讬讚讗 讚驻讜注诇 讝讜诇转 讘讗转讗 诪讟专讗 讚住"诇 讚讛讜讬 驻砖讬注讛 讚转专讜讜讬讬讛讜 讜诇"砖 诇讜诪专 诪讝诇讱 讙专诐 专拽 驻住讬讚讗 讚讬讚讬' 砖诇讗 讛转谞讛 讚砖讻讬讞 砖讬讘讗 诪讟专 讜讛讜"诇 诇讛转谞讜转 讗讘诇 讘讗讜谞住 讙诪讜专 讬"诇 讚讗诐 讗讬专注 讗讜谞住 讘砖诇 讘注讛"讘 讜驻讜注诇 诪爪讬 讗诪专 讛讗 拽讗诪讬谞讗 讛讜讬 驻住讬讚讗 讚讛讘注讛"讘, 讜注' 讘谞"讬 诇注讬诇 讘住讜讙讬讗 砖讻' 讙"讻 讚讛"讛 讚讛讬讻讗 讚诇讗 讛讜"诇 诇转专讜讜讬讬讛讜 诇讬讚注 讜讛讘讬讗 专讗讬' 诪讛讘专讬讬转讗 讚讞诇讛 注讘讚 讗讜 砖诪转 诇讜 诪转 讚讗讬谉 诪砖诇诐 诇讜 讻诇 砖讻专谉, 注"砖. 讜转诪讜讛 诇讬 诪讗讜讚 讚砖讗谞讬 讛转诐 砖讗讬专注 讗讜谞住 讘砖诇 驻讜注诇 讜讘注讛"讘 诪爪讬 讗诪专 讛讗 拽讗诪讬谞讗 讜讻谉 讘讛讗 讚讗讙专 讗讙讬专讗 诇讚讜诇讗 讜驻住拽 谞讛专讗 讘驻诇讙讬' 讚讬讜诪讗 讙"讻 讗讬谉 讛讗讜谞住 讘砖诇 讘注讛"讘 专拽 驻讜注诇 砖讗"讬 诇诪爪讜讗 诪讬诐 诇讛砖拽讜转 讗讘诇 讛讬讻讗 砖讗讬专注 讗讜谞住 讘砖诇 讘注讛"讘 讜讛讜讗 讗讜谞住 讚诇"砖 讚诇讗 讛讜讬 驻砖讬注讛 讬"诇 讚诪讝诇讗 讚讘注讛"讘 讙专讬诐. 讜讗祝 讚讗驻砖专 诇讚讞讜拽 讘讻讜讜谞转 转讜住' 诪"诪 注诇 专讗讬讬转 讛谞"讬 爪注"讙:
讜注诇讛 注讜讚 讘讚注转讬 诇讚讞讜转 拽讜砖讬' 讛转讜住' 讛讞讝拽讛 讜讛讬讬谞讜 讚诇注讬诇 讚讗诪专讬' 驻住讬讚讗 讚驻讜注诇讬诐 讜讗诪专讬' 诪讝诇讬讬讛讜 讙专住 讛讬讬谞讜 砖讗讬谉 砖讬讬讱 诇讜诪专 诪讝诇讗 讚讛讘注讛"讘 讙专讬诐 讚诪讗讬 驻住讬讚讗 诇讜 讗诐 讗讬谞讜 诪砖拽讛 砖讚讛讜 讛讬讜诐 讬砖拽讛 诇诪讞专 讜讗讬谞讜 讚讘专 讛驻住讚 诪砖讗"讻 讛讻讗 讚谞驻住讚 诪诪讜谉, 讗诪谞诐 讝讛 诇讬转讗 讻讬讜谉 讚谞驻住拽 诇讜 砖讘讟诇诐 讬"诇 讚讛讬讗 讙讜驻讗 讚诪讝诇讗 讚讛讘注讛"讘 讙专讬诐 砖讗"讬 诇讛砖拽讜转 砖讚讛讜 讜讬爪讟专讱 诇砖讻讜专 讘' 驻注诪讬诐 讜注'.
注讜讚 讬"诇 讘讬砖讜讘 拽讜砖讬' 转讜住' 讚讛讗 讚讗诪专讬' 驻住讬讚讗 讚驻讜注诇讬诐 诇讗讜 诪砖讜诐 讚转诇讬谞谉 讬讜转专 讘诪讝诇讬讬讛讜 诪砖诇 讘注讛"讘 讗诇讗 诪砖讜诐 讚讛讘注讛"讘 讬讻讜诇 诇讞讝讜专 讻讬讜谉 讚诇讗 讛讬' 拽谞讬谉 专拽 讛转讞讬诇 讘诪诇讗讻讛 讚讛讜讬 专拽 拽爪转 拽谞讬谉 讜讬讻讜诇 诇讞讝讜专 专拽 讚讬讚讜 注诇 讛转讞转讜谞讛, 讜注"砖 讘转讜住' (诇注讬诇 讚祝 讬' 注"讗) 讜诪砖"讛 讛讬讻讗 讚讞讜讝专 诪讞诪转 讗讜谞住 讗讬谉 讬讚讜 注诇 讛转讞转讜谞讛, 诪砖讗"讻 讘拽谞讬谉 诪诪砖 砖讻讘专 谞转讞讬讬讘 诇讜 讗驻砖专 讚讛讜讬 驻住讬讚讗 讚讛讘注讛"讘 [讜注' 讘谞"讬 诇注讬诇 砖讛讘讬讗 砖讬讟转 讛驻讜住拽讬诐 讗祝 讘讛转讞讬诇 诇专"讗 讛讜讬 驻住讬讚讗 讚讛讘注讛"讘, 讜爪"注 诪讛讛讜讗 讚讗讙专 讗讙讬专讗 诇讚讜诇讗 讜驻住拽 讘驻诇讙讗 讚讬讜诪讗 讚讛转讞讬诇 讘诪诇讗讻讛] 注讻"驻 讬"诇 讚讘拽谞讬谉 诪诪砖 讻"注 诪讜讚讬诐, 讜讗"讻 讛讻讗 砖诪砖讱 讛住驻讬谞讛 讜讛讜讬 诪砖讬讻讛 注诇 讛住驻讬谞讛 讚讛讜讬 拽谞讬谉 讙诪讜专 诪砖"讛 讛讜讬 驻住讬讚讗 讚讛讘注讛"讘, 讜讗祝 砖讻转讘讜 讛转讜住' 诪转讞讬诇讛 讗讜 讗驻讬' 讘诇讗 诪砖讬讻讛 讜讻讜' 诪"诪 诪谞"诇 讝讗转 注讚 砖讛讜爪专讱 专讬讘"谉 诇讚讞讜拽 讘住讘专讗, 讜讛专讗"砖 讘讗诪转 驻住拽 讚讗讬谉 谞讜转谉 诇讜 专拽 讞爪讬 讛砖讻讬专讜转 讜诇讗 讻' 讘驻砖讜讟讜 讚讛讜讬 拽谞讬谉 讙诪讜专 讜讗转讬' 讛住讜讙讬讗 讻驻砖讟讗, 讜爪注"讙:
讘住诪"注 讜讛砖"讻 (专住讬' 砖讬"讗) 讚讚注转 讛住诪"注 讚诪讬讚 砖谞讟讘注 讛讞诪讜专 讗"爪 诇拽讘诇 讞诪讜专 讗讞专 转讞转讬讜, 讜讚注转 讛砖"讻 讚讘住讞讜专讛 讬讻讜诇 诇讬转谉 住讞讜专讛 讗讞专转 转讞转讬讛 讗讘诇 诇讗 讘住驻讬谞讛 讚讗讬谉 讻诇 讛住驻讬谞讜转 砖讜讜转, 讜讻谉 谞专讗讛 讚注转 讛诪"诇, 讜诇讚注转讬 讚讬谉 讝讛 诪讘讜讗专 讘讟讜专 (住讬' 砖"讝) 讝"诇 讜谞专讗讛 讚讻诇 讛讬讻讗 讚讞讬讬讘 诇讛注诪讬讚 诇讜 讞诪讜专 讗讞专 讻讬讜谉 讚讗"诇 讞诪讜专 住转诐 讗讜 讞诪讜专 讝讛 讜讬砖 讘讚诪讜 诇砖讻讜专 讗诐 诪转 讜讻讜', 讜讻谉 讗诐 讬诪爪讗 讛砖讜讻专 诇砖讻讜专 讘讝讜诇 诇讗 讬讻讜诇 讛砖讜讻专 诇讜诪专 讗砖讻讜专 诇注爪诪讬 讜讻讜' 讛专讬 砖讻' 讚讗祝 讘讞诪讜专 讝讛 讗讬"诇 讗砖讻讜专 诇注爪诪讬 讜爪专讬讱 诇拽讘诇 诪诪谞讜 讞诪讜专 讗讞专, 注"讻 诪"砖 讛讟讜专 讘住驻讬谞讛 砖讟讘注讛 讚诪爪讗 诪拽讜诐 讜讻讜' 讜讛讬讬谞讜 讻讬讜谉 砖砖谞讬讛诐 谞讟讘注讜 讜讗讬谉 讘讬讚 讗' 诇讛砖诇讬诐 讜注讻"驻 讬驻住讬讚 砖讻讬专讜转 诪砖讗"讻 讗诐 谞讟讘注 讛讞诪讜专 诇讞讜讚 讚讗驻砖专 诇讛注诪讬讚 诇讜 讞诪讜专, 讜讻谉 讗诐 谞讟讘注 住讞讜专讛 诇讞讜讚 讚诇讗 讬驻住讬讚 讻诇讜诐 讗诐 讬转谉 诇讜 讬讬谉 讗讞专 诪讗诐 诇讗 讛讬讛 谞讟讘注 讻诇诇 讗讬谉 诇讜 诇讛专讜讬讞 讘讟注谞转讜 专拽 砖诇讗 讬驻住讬讚 讻谞诇注谞"讚 讘专讜专 讚诇讗 讻讛砖"讻 讜讛住诪"注, 讜注' 讘讛讙讛转 讗砖专讬.
诪"砖 讛讟讜专 (住讬' 砖讬"讘) 讘砖诐 讛专诪"讛 讚讛讗 讚讗诪专讬' 讞讬讬讘 诇讛注诪讬讚 诇讜 讘讬转 讗讬谉 讛讻讜讜谞讛 砖讻讜驻讬谉 讗讜转讜 诇讘谞讜转讜 讗讜 诇讛砖讻讬专 诇讜 讚讗注"讙 讚拽谞讜 诪讬讚讜 诪讗讝 诇讛砖讻讬专 诇讜 讗讜 诇讘谞讜转讜 诇讜, 讛专讬 诇讗 讛讬讛 讘注讜诇诐 讜诇讗 讞诇 注诇讬讜 讛拽谞讬谉 讻讜', 诪讬讛讜 讗诐 讛讬讛 诇诪砖讻讬专 讻讜' 讞诇讛 讛拽谞讬谉 注诇讬讜 讻讜', 讜诇驻诪"砖 讗"讗 讛专讗"砖 讻讜' 讜讬砖 诇注' 讟讜讘讗 讘诪"砖 讛专诪"讛 讚诇讗 讞诇 讛拽谞讬谉 讻讬讜谉 讚诇讗 讛讬讛 讘注讜诇诐 讛专讬 诪"诪 讞诇 讛拽谞讬谉 注诇 讙讜驻讜 砖讙讜驻讜 诪砖讜注讘讚 诇讬转谉 诇讜 讚讬专转 讞爪讬 砖谞讛 讜讬砖 讗爪诇讜 讞讜讘 讝讛 讜诪砖注讘讚 谞驻砖讜 讘拽谞讬谉 注"讝 讜讙诐 诇注谞讬谉 砖注讘讜讚 讻讜' 讗诇讬诐 讚诪砖注讘讚 讻讚讗讬转讗 讘讘"拽 (讚祝 谞讝) 注讜讚 转诪讜讛 诇讬 讘住讜祝 讚讘专讬讜 讚讗诐 讛讬讛 诇讜 讘讬转 讗讞专 讞诇 讛拽谞讬谉 注诇讬讜 讜讻讜' 讚诪砖诪注 讚讘注讬 拽谞讬谉 讜讗诪讗讬 诇讗 诪讛谞讬 讞讝拽讛 讘讘讬转 讝讛 讙诐 诇讘讬转 讗讞专 讜讬讛讬讛 讻诪讜讻专 诇讜 砖讚讛 讜诪拽讘诇 注诇讬讜 讗讞专讬讜转 砖讗诐 砖讟驻讜 讛谞讛专 砖讬讛讬讛 砖讚讛 砖谞讬' 砖诇讜 讜讬讛讬讛 砖讚讛 砖谞讬' 砖诇讜 诇注谞讬谉 讝讛 砖讗诐 诇讗 讬讛讗 讘砖讚讛 讝讛 讬讟讜诇 讝讻讜转讜 讘砖讚讛 砖谞讬' 讚谞专讗讛 驻砖讜讟 诪住讘专讗 讚诪讛谞讬 讞讝拽讛 讘讘讬转 讗' 讚讛讜讬 讻诪讜 注砖专 砖讚讜转 讘讬' 诪讚讬谞讜转 讚诪讛谞讬 讞讝拽讛 讗' 诇讻讜诇诐 讻讚讗讬转讗 住讬' 拽爪"讘 住注讬祝 讬"讙 讜诪讛 诇讬 讗诐 拽讜谞讛 讘讬转 讝讛 诇讞诇讜讟讬诐 讗讜 砖拽讜谞讛 讜诪住诇拽 专拽 讝讻讜转讜 讻"讝 砖讝讜 讛砖讚讛 讘讬讚讜 讜砖讗谞讬 讘讞诪讜专 住转诐 讚讚注转 讛专讗讘"讚 讜讛讜讗 讘讟讜专 住讬诪谉 砖"讬 讚诇讗 诪讛谞讬 诪砖讬讻转 讞诪讜专 讝讛 诪砖讜诐 讚诪砖讬讻转讜 讘诪拽爪转 诇讗 拽谞讬, 讗讘诇 讛讻讗 讘讞讝拽讛 爪"注 讗诪讗讬 诇讗 诪讛谞讬, 讜爪"注:
讘住诪"注 (住讬诪谉 砖诇"讘 住住拽讬"讗) 砖讚讬诪讛 讛讟注讛 讘注讛"讘 诇驻讜注诇讬诐, 诇驻讜注诇讬诐 砖讟注讜 诇讘注讛"讘, 讚讻砖诐 讘驻讜注诇讬诐 砖讛讟注讜 讘注讛"讘 讜讗诪专 砖专讜讘谉 谞砖讻专讬谉 讘讬', 讜讗讞"讻 谞诪爪讗 砖专讜讘谉 谞砖讻专讬谉 讘讟' 讜讛诪讬注讜讟 讘讞' 爪专讬讱 诇砖诇诐 讟' 讻讬讜谉 砖谞转讞讬讬讘 讻驻讬 专讜讘 讛驻讜注诇讬诐, 讛"讛 讛讘注讛"讘 砖讛讟注讛 诇驻讜注诇讬诐 讜讗诪专 砖专讜讘谉 谞砖讻专讬诐 讘讛' 讜讗讞"讻 谞诪爪讗 砖专讜讘诐 谞砖讻专讬诐 讘讞' 讜讛诪讬注讜讟 讘讝' 爪专讬讱 诇讬转谉 讞' 注"砖, 讜诇注谞"讚 驻砖讜讟 讚诇讗 讚诪讬 诇讛讚讚讬 讚讘砖诇诪讗 诇驻讜注诇讬诐 砖讛讟注讜 诇讘注讛"讘 讜谞转专爪讛 诇讬转谉 诇讛诐 讬' 讗讱 砖讛讟注讜 讗讜转讜 砖专讜讘谉 讘讬' 讜讗注驻"讻 谞转专爪讛 讘讗诐 专讜讘谉 讘讟' 诇讬转谉 诇讛诐 讟' 诇讻讱 谞讜转谉 诇讛诐 讟', 讗讘诇 讘讛讟注讛 讗转 讛驻讜注诇讬诐 讜讗诪专 砖专讜讘谉 谞砖讻专讬' 讘讛' 讚专讜爪讛 诇讬转谉 专拽 讛' 讜诇讗 讬讜转专 讗祝 讚诇讗 谞转专爪讛 讗诇讗 注诇 讛专讜讘 诪"诪 讛讜讬 讻诇讗 讛转谞讛 讜注"讻 爪专讬讻讬诐 诇讛转专爪讜转 注诇 讛诪讬注讜讟, 讜讛讜讗 驻砖讜讟 讘住讘专讗 讜谞讻讜谉, 讗讜诇诐 讬砖 诇讚讬讬拽 讻讚讘专讬 讛住诪"注 诪讚讬谉 讛拽讜讚诐, 讘注讛"讘 砖讗诪专 诇驻讜注诇讬诐 注砖讜 注诪讬 诪诇讗讻讛 讘讚' 讻讚专讱 砖注砖讜 讞讘专讬讻诐 讻讜' 爪专讬讱 诇讬转谉 诇讗诇讜 讻诪讜 诇讞讘专讬讛诐, 诪砖诪注 讘讗诐 砖讛讜讗 讗祝 讘讬讜转专 诪讛砖注专, 讜讛"谞 讻讬讜谉 讚专讜讘 讘讟', 讜注' 砖"讻 砖讞讜诇拽 讙"讻 诇注讬诇, 讜讚注转讜 诇讛专讜讬讞 讬讜转专 注诇 讛诪讚讛, 讚讗祝 诇驻讬 讛驻讞转 讗"爪 诇讬转谉 讻讬讜谉 砖谞转专爪讛 讘讚' 讻诪讜 砖讗诪专 讛讘注讛"讘. 讜讗祝 诇驻讬 讻谉 砖讛砖讬讘 讻诪讜 讛砖注专 讛讬讬谞讜 诪讛讬诪谞转 诇谉 砖讻讱 讛砖注专, 讜讻住讘专转 讛砖"住 讜讛讘讬讗 诇讞诪讜 诪讛谞"讬 注"砖, 讜讛诪注讬讬谉 讘谞"讬 讬专讗讛 讚诇讗 讻讛砖"讻 讗诇讗 谞专讗讛 诇讛讻专讬注 讚讘讛讟注讛 讘注讛"讘 讜讗诪专 砖专讜讘谉 讘讛' 讜讗砖转讻讞 砖专讜讘谉 讘讟' 讜讛诪讬注讜讟 讘讞' 讗"讞 诇讬讞谉 (专拽) 讞' 讜讻谞"诇, 讻谞诇注"讚:
讘讛砖"讻 (住讬诪谉 砖诇"讙 住拽"讚) 讚"讛 讜诇讗 讛驻讜注诇 讻讜' 诇讗 诪讛谞讬 诪砖讜诐 诪诪讜谉 讜爪专讬讱 诇注砖讜转 讛拽谞讬谉, 讜诇讻讗讜专讛 讛讬讛 谞专讗讛 诇砖讬讟转 讛砖"讻 讚讗"讬 诇讞讝讜专 讗祝 讗诐 讬专爪讛 诇讛讬讜转 讬讚讜 注诇 讛转讞转讜谞讛 讜讻讜驻讬谉 讛讘"讚 诇注砖讜转 诪诇讗讻转讜 讗诐 诇讗 讛讬讛 讻讗谉 讘"讚 讜讞讝专 讘注"驻 讘注讛"讘 讜砖讻专 讗讞专讬诐 讞讬讬讘 讛驻讜注诇 诇砖诇诐 讻驻讬 讛讬讜拽专 讜讗祝 讚讻诇 拽讘诇谉 讗"爪 诇砖诇诐 诪讻讬住讜 专拽 诪讻讬住谉 诪"诪 讝讛 砖讞讬讬讘 诇注砖讜转 诪诇讗讻转讜 讗"讻 砖讜讻专 注诇讬讜 砖诇讜讞讜 讜讞讬讬讘 诇砖诇诐 诪讛 砖讛讜爪专讱 诇讬转谉 诇讗讞专讬诐, 讻讱 讛讬讛 谞"诇 讘驻砖讜讟讜, 讗讜诇诐 讘住讬' 讝讛 讻' 讛砖"讱 诇讛讚讬' 住拽诇"讚 讚讗诐 砖讻专 注诇讬讜 讗"爪 诇砖诇诐, 讜爪"注, 讜注' 讘讚专讬砖讛 砖谞专讗讛 讚诇讗 住"诇 讻讛砖"讻. 讚讻' 讚诪砖讬讻转 讻诇讬 讗讜诪谞讜转 诪讛谞讬 专拽 诇拽谞讬谉 讻诪讜 砖砖谞讛 讜砖诇砖 讗诇祝 驻注诪讬诐 讚诇讗 注讚讬祝 诪讛转讞讬诇讜 注"砖. 讜诇驻"讝 讬拽砖讛 诇讻讗讜专讛 诇诪讗讬 讛诇讻转讗 讛讜讬 讻讛转讞讬诇讜 讻讬讜谉 讚讙诐 讘讛转讞讬诇讜 专拽 诪谞讻讛 诇讜 诇讝讛 砖诇讗 讛转讞讬诇 注讚讬讬谉 讗讬谉 诪讙讬注 诇讜 诪讛 砖讬谞讻讛 诇讜. 讜谞专讗讛 讚讚专讬砖讛 诇砖讬讟转讜 讗讝讬诇 砖讻' 讘住诪"注 住拽讟"讜 诇驻专砖 讚讘专讬 讛讟讜专 砖讻' 讗诐 讗讬谉 转驻讜住 讘讬讚讜 讻诇讜诐 讚讗诐 转驻讜住 讗祝 诪诪讜谉 讬讻讜诇 诇砖讻讜专 诪诪谞讜 讻讬讜谉 讚讗讬谞讜 诪砖诇诐 诪讻讬住讜 讜讗"讻 讬"诇 讚诪砖讬讻转 讻诇讬 讗讜诪谞讜转 讛转讞讬诇 诇注谞讬谉 砖讗诐 讬转驻讜住 诪诪讜谉 讬讻讜诇 诇砖讻讜专 注诇讬讜, 讜诪讛 讚诪砖诪注 诪讚讘专讬 讛讟讜专 讚诇讗 讘注讬谞谉 讻诇讬 讗讜诪谞讜转 讛讬讬谞讜 讘讛诇讻讜 讻诪"砖 讛讟讜专 讜讛讜讬 讘诇讗"讛 讛转讞诇转 拽谞讬谉 讗讘诇 讘诇讗 讛诇讱 讘注讬' 诪砖讱 讻诇讬 讗讜诪谞讜转 讜讗祝 讗诐 讛讞讝讬专 诇讗 讬讻讜诇 诇转驻讜住 讗讞"讻 诪诪讜谉 讜诇砖讻讜专 注诇讬讜. 讜讛砖"讻 诇砖讬讟转讬' 砖讛砖讬讙 砖诐 注诇 讛住诪"注 讛讜讻专讞 诇驻专砖 讛讻讗 讚谞"诪 砖讻讜驻讬谉 诇注砖讜转 诪诇讗讻讛. 讜拽"诇:
讘住诪"注 住拽"讞 讚"讛 讛"讝 讻讚讘专 讛讗讘讚 诇讛, 讜讞讬讬讘 诪讚讬谞讗 讚讙专诪讬, 讛专讻讬讘 讗转专讬 专讻砖讬 讚讟注诪讗 讚讙专诪讬 讗讬转讗 讻讛专讗"砖, 讗讘诇 讘谞"讬 讻' 注"砖 讛专诪讘"谉 讚讛讜讗 诪讟注诐 讚讘专 讛讗讘讚, 注' 讘砖讬讟讛 诪拽讜讘爪转 讚谞专讗讛 讚住"诇 讚诇讗 讛讜讬 讻诇诇 讙专诪讬 专拽 讙专诪讗 讻讬讜谉 砖讗讬谉 讘讙讜祝 讛谞讬讝拽 讜注' 讘转讜住' 讘讘"拽 (讚祝 讻 注"讗) 讚"讛 讝讛 讗讬谉 谞讛谞讛 讜讻讜' 注"砖, 讜注' 讘诪注讚"诪. 讜讘讛讙讛转 讗砖专讬 砖讛拽砖讜 注诇 讚讘专讬 讛专讗"砖 讚讛讜讬 讙专诪讬, 讗"讻 讗诪讗讬 讘讚讘专 讛讗讘讚 砖讜讻专 专拽 讻讚讬 砖讻专谉 讜诇讗 讻诇 讛讛讬讝拽 诪讟注诐 讙专诪讬, 讜转讬' 讚讚讘专 讛讗讘讚 讛讬讬谞讜 讗祝 讘诇讗 驻住讬讚讗 讻讬讜谉 砖诇讗 讛讬讜 诪讜爪讗讬诐 诇讛砖转讻专 驻讜注诇讬诐 讘诇讗"讛 注"砖, 讜讛专讬 讛谞"讬 讘砖诐 讛专砖讘"讗 讻' 诇讛讚讬讗 讚讚讘专 讛讗讘讚 讛讜讗 专拽 讘讗诐 讛讬讜 诪讜爪讗讬诐 驻讜注诇讬诐 诇砖讻讜专 注讬讬"砖 讜讗"讻 转拽砖讬 讚讛讜讬 讙专诪讬 讜讬爪讟专讱 诇砖诇诐 讻诇 讛讛驻住讚 讗注"讻 讚诇讗 讛讜讬 讙专诪讬, 讜讚讜拽 讛讬讟讘, 讜注', 讜注' 讘砖"讻 住拽讻"讞 砖讛注诇讛 诇讚讬谞讗 讻讛讙讛转 讗砖专讬. 讜转讬诪讛 讚讗"讻 讘讘注讛"讘 讛讞讜讝专 讚转诪讬讚 讛讜讬 讚讘专 讛讗讘讚 讻讚讗讬转讗 讘砖"注 住注讬祝 讘' 讜讗"讻 讙诐 讘讗诐 诇讗 讛讬讜 诪讜爪讗讬诐 驻讜注诇讬诐 讗诪砖 诇讛砖转讻专 诇讞讬讬讘 诇砖诇诐 诇讛诐 讜爪注"讙.
讘住拽"讟 砖讜讻专 注诇讬讛诐 讜讻讜' 诪讛 砖讚讬诪讛 砖诐 讛砖"讻 诇讚讘专讬 讛专诪讘"谉 讚讘讬砖 转专注讜诪讜转 讗诪专讬' 注诇 转谞讗讬 讛专讗砖讜谉 驻讬讬住讬谞讛讜 诇讗 讬讚注转讬 讚讛转诐 讛讜讬 专拽 驻讬讜住, 讗讘诇 讛讻讗 诪讬讬专讬 砖谞转专爪讛 诇讛讚讬' 注诇 转谞讗讬 讛砖谞讬, 讜诪讛 砖注讜诇讛 讘讚讘专讬 讛砖"讻 讚诇砖讬讟转谉 讚诪讬讬专讬 讘讬砖 驻讜注诇讬诐 诇驻谞讬谞讜 讜讗诪专讜 砖讻讜专 诪讗诇讜 诇拽"诪 诪讚讘专讬 讛专诪讘"谉 讚诇讬讻讗 转专注讜诪讜转 拽砖讛 诇讬 诪讚讘专讬 讛砖"讻 注爪诪讜 讘专住讬' 讚驻讜注诇讬诐 讗诪专讬 诇讘注讛"讘 砖讻讜专 诪讗诇讜 讛讜讬 转专注讜诪讜转 讻讬讜谉 砖讗讬谉 讚专讱 讘注讛"讘 诇砖讻讜专 驻讜注诇讬诐, 讜讗"讻 讗祝 诇砖讬讟转讜 讬拽砖讛 讜爪"注:
讘诪"砖 讘讛讙"讛 住注讬祝 讛', 讜讻谉 住讜驻专 讛诪拽讘诇 诇讻转讜讘 住驻专 讗' 诪拽专讬 讚讘专 讗讘讚, 注' 讘住诪"注, 讜拽砖讛 诇讬 诇诪讗讬 讛诇讻转讗 讛讜讬 讚讘专 讛讗讘讚. 诇诪"砖 讘讛讙"讛 住注讬祝 讜' 讜讗诐 诇讗 砖讻专 注诇讬讛诐 讗讬谉 讛驻讜注诇讬诐 讞讬讬讘讬诐 诇砖诇诐 讛讝讬拽讜, 讜讛讻讗 讘住讜驻专 讗祝 讗诐 讬转谉 讻诇 讛讜谉 诇住讜驻专 讗"讬 诇转拽谉 讛诪注讜讜转, 讜讗诐 诇讗 讬砖讻讬专 讛讜讬 专拽 讗讘讚 讙讜祝 讛住驻专, 讝讜诇转 砖讻"讻 诇讚注转 讛讬"讗 砖讻' 讘讛讙"讛 住"讜 讚讚讜拽讗 讘讚讘专 讛讗讘讚 砖讗讬谞讜 诪诪讜谉 讗讝讬 讗驻砖专 讚讘讝讛 讻讬讜谉 砖讗"讗 诇转拽谉 诪讬讚 拽讬讘诇 诇砖诇诐 讚讘专 讛谞讗讘讚, 讜爪"注 诇讚讬谞讗, 讙诐 讬"诇 讚谞"诪 诇注谞讬谉 诪讟注谉 讜讚讜拽, 谞住转驻拽转讬 讘讚讘专 讛讗讘讚 讻讙讜谉 驻砖转谉 砖砖专讜 讘诪讬诐 讜讛驻砖转谉 讘注爪诪讜 砖讜讛 专拽 讚讬谞专 讜讛砖讻讬专讜转 讛驻讜注诇讬诐 讛讜讗 讘' 讚讬谞专讬诐 讜讗讜专讙讬诐 诪诪谞讜 讘讙讚 讜砖讜讛 讗讞"讻 诇诪讻讜专 讘讛' 讚讬谞专讬诐 讜讞讝专讜 讘讛诐 讛驻讜注诇讬诐 讜诪爪讗 讗讞专讬诐 诇砖讻讜专 讘讙' 讚讬谞专讬诐 讗诐 讬讜讻诇 诇砖讻讜专 注讚 讻讚讬 砖讻专谉 讗讜 讻讬讜谉 讚讛讗讘讚 专拽 讝讛讘. 讗"讻 讬讗诪专讜 讛讬讬谞讜 诪砖诇诐 诇讱 讛驻砖转谉 讜讚讜拽. 讜注'.
讘砖"注 (住讬' 拽爪讞 住注讬祝 讝) 讬"讗 砖讻讬专讜转 诪讟诇讟诇讬诐 讜讻讜' 讜讛谞讛 诪诪"砖 讛讟讜专 讘砖诐 讛专讗讘"讚 讚讘讞诪讜专 住转诐 讜诪转 讛讞诪讜专 讗"爪 诇讛注诪讬讚 讞诪讜专 讗讞专 讗诐 诇讗 拽谞讛 诪讬讚讜 讻讬讜谉 讚诇讬讻讗 专拽 诪"砖 讜讻讬讜谉 砖诪转 诇讬讻讗 诪讬 砖驻专注, 讜诪诪"砖 讚讛讜讬 诪"砖 注"讻 讘讛拽讚讬诐 诇讜 诪注讜转 讚诪讬 讛砖讻讬专讜转, 讚讘讚讘专讬诐 讘注诇诪讗 诇讬讻讗 诪"砖 讛专讬 讚讗祝 讘砖讻讬专讜转 住"诇 讚讗讬谉 诪注讜转 拽讜谞讜转, 讜注' 讘谞"讬 驻专拽 讛讗讜诪谞讬诐 讚讘讗诪转 诇讗 讛注转讬拽 讻谉 讜讗讚专讘讗 诪砖诪注 诇讛讚讬' 讚讘诪注讜转 诇讞讜讚讬' 讙"讻 讛讜讬 拽谞讬谉 专拽 讚讘诇讗 诪注讜转 讘注讬 拽谞讬 诪讬讚 注"砖, 讜讘讗诪转 诪讗讚 讗谞讬 转诪讛 讛谉 注诇 讛砖"注 讜讛谞"讬. 砖讻转讘 讛讟注诐 讚诪注讜转 拽讜谞讜转 讘砖讻讬专讜转 讻讬讜谉 讚讛讙讜祝 诇讛讘注诇讬诐 诇"砖 砖诪讗 讬讗诪专 谞砖专驻讜 讞讟讬讱 讘注诇讬讬'. 讜诪讻"砖 注诇 讛专讗讘"讚 讚讻' 讘讗诪转 讚讗讬谞讜 拽讜谞讛. 讜诇讗 讬讚注转讬 讛讗讬讱 砖讬讬讱 诇讜诪专 砖诪讗 谞砖专驻讜 讞讟讬讱 讛专讬 住讜讙讬讗 注专讜讻讛 讘讛砖"住 驻专拽 讛谞"诇 讛砖讜讻专 讗转 讛讞诪讜专 讜诪转 讘讞爪讬 讚专讱 谞讜转谉 诇讜 砖讻专 诪讞爪讬 讚专讱 讛专讬 讚讗"爪 诇讬转谉 讬讜转专 诪讞爪讬 讚专讱 诪诪讛 砖谞讛谞讛. 讗"讻 诇讬讻讗 讛驻住讚 讜爪诇注"讙. 讙诐 讘谞"讬 驻' 讛砖讜讗诇 讘住讜讙讬' 讚讻砖诐 砖转拽谞讜 诪砖讬讻讛 讘砖讜诪专讬诐 讻' 讘砖诐 讛专砖讘"讗 讚讙讘讬 砖讻讬专讜转 诪讟诇讟诇讬诐 讙"讻 讗讬谉 诪注讜转 拽讜谞讜转 讜住讬讬诐 讜讻谉 讚注转 讛讗讞专讜谞讬诐 讝"诇 注"砖 讜讛讜讘讗 讘讘"讬 住住"讬 讝讛:

讙诪'. 转专注讜诪转.
讜谞专讗讛 讚转专注讜诪转 讗讬谉 讝讜 讟注谞讛 讘注诇诪讗 讗诇讗 讞诇讜转 讚讬谉 讟注谞讛 讘讚讬谞讬 诪诪讜谞讜转, 讚讻讚讬 诇驻讬讬住讜 爪专讬讱 讛诪砖讻讬专 诇砖诇诐 诇砖讜讻专 诪诪讜谉, 讜讬砖 诇砖讜讻专 讝讻讜转 诇讗 诇诪讞讜诇 讗转 讛转专注讜诪转 砖诇讜 讻谞讙讚 讛诪砖讻讬专 讻诇 讝诪谉 砖讛诪砖讻讬专 讗讬谞讜 诪砖诇诐 诇讜 诪诪讜谉 讻讚讬 诇驻讬讬住讜, 讚讬砖 讞诇讜转 讚讬谉 讜讞讬讜讘 诪诪讜谉 讻诇 砖讛讜讗 讚讞诇 诪讚讬谉 转专注讜诪转, 讜讗注驻"讻 讗"讗 诇讜 诇砖讜讻专 诇讛讜爪讬讗 讗转 讛诪诪讜谉 诪讛诪砖讻讬专 讘转讘讬注讛 讘讘讬"讚. 讜讛专讗讬讬讛 诇讻讱 诪砖讬讟转 讛专讗讘"讚 (专讬砖 驻专拽 讛砖讜讗诇) 讚住"诇 讚转专注讜诪转 诪讛讜讜讛 讛转讞讬讬讘讜转 诪诪讜谉 讜诪讞讬诇 讚讬谉 讘注诇讬讜 注诪讜, 讜注讬讬"砖 讘砖讬注讜专讬诐. 讜讘注爪诐 讛转专注讜诪转 砖讬砖 讻讗谉 注讬讬谉 讘驻专砖"讬 讜讘砖讬讟讛 讘砖诐 讛专讗讘"讚 讜讛专砖讘"讗. 讜驻专砖"讬 讜讛专砖讘"讗 诇讻讗讜专讛 爪"注 讚讗诐 讛诪砖讻讬专 讬讚注 讜讛砖讻讬专 诇讜 讞诪讜专 讻讞讜砖 讛专讬 讛砖讻讬专讜转 讛讬转讛 专诪讗讜转 讜诪拽讞 讟注讜转, 讜讗"讻 拽砖讛 诇诪讛 讬砖诇诐 讛砖讜讻专 讗驻讬' 讗讞爪讬 讛讚专讱, 讜爪"注36.
转讜住' 讚"讛 讗讬诇讜.
注讬讬谉 诇注讬诇 (注讞.) 讘驻讜注诇 讚注诇诪讗 砖注砖讛 讗转 讞爪讬 诪诇讗讻转讜 讜砖诪注 砖诪转 诇讜 诪转 讜讞讝专 讘讜 砖讞讬讬讘 讛讘注诇 诇砖诇诐 诇驻讜注诇 注诇 讞爪讬 诪诇讗讻转讜 砖注砖讛 讻讬 讻诇 讞诇拽 讜讞诇拽 砖诇 讛诪诇讗讻讛 砖注砖讛 诪讛讜讛 驻注讜诇讛 讛诪讞讬讬讘转 讘转砖诇讜诪讬谉. 诪砖讗"讻 讘砖讜讻专 讞诪讜专 讘砖讻讬专讜转 讻诇讬 讚诇讛讘讬讗 讗转 住讞讜专转讜 诇诪拽讜诐 驻诇讜谞讬 讚诇讛讙讬注 诇讗讜转讜 诪拽讜诐 讛讜讬 诪注爪诐 讞诇讜转 砖诐 讛驻注讜诇讛 讜讛砖讻讬专讜转. 讜诪砖讜"讛 讛拽砖讜 讘转讜住' 讚讗诐 诪转 诇诪讛 讞讬讬讘 讛砖讜讻专 诇砖诇诐 讗转 讛砖讻讬专讜转 砖诇 讞爪讬 讛讚专讱, 讛专讬 讞爪讬 讛讚专讱 讗讬谞讜 驻注讜诇讛 讜砖讻讬专讜转 讻诇诇, 讚讛驻注讜诇讛 讛讜讬 讻诇 讛讚专讱 讻讜诇讜, 讚驻讞讜转 诪讝讛 讗讬谞讛 驻注讜诇讛 讜砖讻讬专讜转 讻诇诇.
讜转讬专爪讜 讛转讜住' 讘' 转讬专讜爪讬诐. 诇转讬专讜抓 讛专讗砖讜谉 讛谞讗转 讛砖讜讻专 拽讜讘注转 讞诇讜转 讛驻注讜诇讛 讙诐 讘砖讻讬专转 讻诇讬诐, 讜诇驻讬讻讱 诪爪专驻讬诐 讞爪讬 讛讚专讱 讛讗讞专讜谉 砖讛砖讜讻专 诪砖诇诐 注诇讬讜 讘注爪诪讜 注诐 讞爪讬 讛讚专讱 讛专讗砖讜谉 讻讬 讛砖讜讻专 谞讛谞讛 诪讞爪讬 讛讚专讱 讛专讗砖讜谉 讜谞讞砖讘 砖注砖讛 驻注讜诇讛 注诐 讛讞诪讜专 讛专讗砖讜谉 讛诪讞讬讬讘转讜 诇砖诇诐 砖讻讬专讜转, 讚诪讻讬讜谉 讚谞讛谞讛 讞爪讬 讛讚专讱 讛专讗砖讜谉 诪爪讟专祝 注诐 讞爪讬 讛讚专讱 讛讗讞专讜谉, 讻讬 讛讛谞讗讛 拽讜讘注转 讞诇讜转 讛驻注讜诇讛. 讜转讜住' 诪讜住讬驻讬诐 讘转讬专讜抓 讝讛 "讗讘诇 讘讟驻讬 驻讜专转讗 讬诪爪讗 诇砖讻讜专 讻讜' 讜讗讬谉 爪专讬讱 诇驻讞讜转 讛诪砖讻讬专 诪砖讻专讜 诪讛 砖讝讛 谞讜转谉 注转讛 讬讜转专 诪注讟". 讜谞专讗讛 讚专"诇 讚讗讜转讜 诪注讟 诪诪讜谉 谞讞砖讘 讘讙讚专 讟专讞讗 讘注诇诪讗 讗讘诇 诇讗 讗讬讘讜讚 诪诪讜谉 诪诪砖 讜讬砖 讛谞讗讛, 讜诇讻谉 讞爪讬 讛讚专讱 讛讜讬 讞诇讜转 砖诐 驻注讜诇讛 讻讬 讛砖讜讻专 谞讛谞讛 诪讞爪讬 讛讚专讱 讛专讗砖讜谉 砖诪爪讟专祝 注诐 讞爪讬 讛讚专讱 讛讗讞专讜谉 诇讛讞砖讘 诇讞诇讜转 驻注讜诇讛 讗讞转 讛诪讞讬讬讘转 诇砖诇诐 砖讻讬专讜转 注诇 讞爪讬 讛讚专讱 砖注砖讛 注诐 讛讞诪讜专 讛专讗砖讜谉. 讘专诐 讗讬诇讜 讛讬转讛 诇讜 讛讜爪讗讛 诪专讜讘讛 诇讙诪讜专 讗转 讛讚专讱 讘讞诪讜专 讛砖谞讬, 诇讗 讛讬讛 谞讛谞讛 诪讞爪讬 讛讚专讱 讛专讗砖讜谉 讜讗讝 诇讗 讛讬转讛 谞讞砖讘转 诇驻注讜诇讛 讜砖讻讬专讜转 讻诇诇 讜讛讬讛 驻讟讜专 讚讛谞讗转讜 拽讜讘注转 讞诇讜转 讛驻注讜诇讛 讜讛砖讻讬专讜转.
讜讗诇讬讘讗 讚讛转讬专讜抓 讛砖谞讬 讛诪砖讻讬专 讛转讞讬讬讘 专拽 诇讛讘讬讗 讗转 讛砖讜讻专 诇诪拽讜诐 诪住讞专, 讜诪讬讬专讬 讚讙诐 讘讞爪讬 讛讚专讱 注讻"驻 讛讘讬讗讜 诇诪拽讜诐 诪住讞专 砖讬讻讜诇 讛砖讜讻专 诇讛专讜讬讞 讘讜, 讜讘讻谉 谞砖诇诪讛 驻注讜诇转 讛讞诪讜专 讗祝 讘讞爪讬 讛讚专讱, 讜诪砖讜"讛 讛砖讜讻专 讞讬讬讘 诇砖诇诐 注诇 讛驻注讜诇讛. 讜诇驻讬"讝 讞诇讜转 砖诐 讛驻注讜诇讛 讛讬讗 转诇讜讬讛 讘讟讬讘 讛转讞讬讬讘讜转 讛诪砖讻讬专. 讗"谞 讬"诇 讚讙诐 转讬专讜抓 讝讛 住"诇 讻讛转讬专讜抓 讛专讗砖讜谉 - 讚讛讬讬谞讜 讚讛砖讜讻专 注讻"驻 谞讛谞讛 讗祝 讘讞爪讬 讛讚专讱 诪讚讛讜讬 诪拽讜诐 诪住讞专, 讜讛谞讗转讜 拽讜讘注转 讗转 讞诇讜转 讛砖讻讬专讜转 讜诪讞讬讬讘转讜 诇砖诇诐. 讚诇讗 专拽 讛转讞讬讬讘讜转 讛诪砖讻讬专 讗诇讗 讗祝 讛谞讗转 讛砖讜讻专 拽讜讘注转 讞诇讜转 讛砖讻讬专讜转.
讙诪'. 讛讬讻讬 讚诪讬 讗讬 讚讗"诇 讞诪讜专 住转诐 讻讜' 讗讬 讚讗"诇 讞诪讜专 讝讜 讻讜'. 注讬讬谉 讘驻专砖"讬 讻讗谉 (讚祝 注讟.) 讜注诇 讛诪砖谞讛 诇注讬诇 (讚祝 注讞.). 讜注"注 讘砖"诪 讘砖诐 讛专诪讘"谉 (讚祝 注讟. 讘讚"讛 讛讗 讜讘讚"讛 讜讻"讻 讛专诪讘"谉). 讜讛谞讛 讘专砖"讬 注诇 讛诪砖谞讛 诪讘讜讗专 讚讛诪砖谞讛 诪讬讬专讬 讘讞诪讜专 讝讛. 讜诇专砖"讬 讬砖 讙' 讗驻砖专讜讬讜转: 讗) 诇诪讻讜专 讗转 讛谞讘讬诇讛 诇讛讜住讬祝 诪注讜转 讜诇讛注诪讬讚 诇砖讜讻专 讞诪讜专 讗讞专, 讘) 诇砖讻讜专 诇讜 讞诪讜专 讗讞专 讘讚诪讬 讛谞讘讬诇讛, 讙) 诇讛讞讝讬专 诇砖讜讻专 讗转 讻诇 砖讻专讜. 讜讬注讜讬讬谉 讘专诪讘"谉 讚驻诇讬讙 注诇讬讜 讘砖谞讬诐: 讗) 诇驻讬 讛专诪讘"谉 讗讬谉 讛诪砖讻讬专 讞讬讬讘 诇讛讜住讬祝 诪注讜转 诪讚讬诇讬讛 注诇 讚诪讬 讛谞讘讬诇讛 诇拽谞讜转 诇讜 讞诪讜专 讗讞专 讗诇讗 拽讜谞讛 诇讜 讞诪讜专 讗讞专 专拽 诪讚诪讬 讛谞讘讬诇讛 讘诇讘讚. 讜讘) 诇专诪讘"谉 专拽 讘诪砖讻讬专 讞诪讜专 住转诐 讬讻讜诇 讛诪砖讻讬专 诇讛讞讝讬专 诇讜 讗转 砖讻专讜 讗讱 诇讗 讻砖讛砖讻讬专 诇讜 讞诪讜专 讝讛.
讜讘讘讬讗讜专 诪讞诇讜拽转诐 讛讗讞专讜谞讛 谞专讗讛 讚讛讞讝专转 讚诪讬 讛砖讻讬专讜转 讻讚讬 诇注拽讜专 讗转 讛砖讻讬专讜转 诇诪驻专注 讛讜讬 讚讬谉 讘讛诇讻讜转 砖讻讬专讜转 讚注诇诪讗 讜讻讚诪爪讬谞讜 讚讬谞讬 讞讝专讛 讘砖讻讬专讜转 驻讜注诇讬诐, 讻讚诪讘讜讗专 讘转讞讬诇转 驻专拽讬谉. 讘专诐 讗"讗 诇诪讜讻专 讜诇诇讜拽讞 诇讞讝讜专 讘讛诐 诪讛拽谞讬谉 砖注砖讜 - 讞讜抓 诪讘拽谞讬谉 诪注讜转 讘诪讟诇讟诇讬谉 砖讞讜讝专讬谉 讘讜 诪转拽谞转 诪讬 砖驻专注. 讜讬"诇 讚讘讝讛 驻诇讬讙讬 专砖"讬 讜讛专诪讘"谉, 讚诇专砖"讬 讛砖讻讬专讜转 讘讞诪讜专 讝讛 讞诇讛 诪讚讬谞讬 砖讻讬专讜转 讻诪讜 讚讞诇讛 讘砖讻讬专讜转 驻讜注诇讬诐, 讜诇讻谉 讬讻讜诇 讛诪砖讻讬专 诇讛讞讝讬专 诇砖讜讻专 讗转 砖讻专讜 讜诇讞讝讜专 讘讜 诪讛砖讻讬专讜转 诇诪驻专注. 诪砖讗"讻 讗诇讬讘讗 讚讛专诪讘"谉 讛住讜讘专 讚讛砖讻讬专讜转 讚讞诪讜专 讝讛 讗讬谞讛 讞诇讛 诪讚讬谉 砖讻讬专讜转 驻讜注诇讬诐 讗诇讗 诪讚讬谉 拽谞讬谉 砖注讘讜讚 讗驻讜转讬拽讬 讘注诇诪讗 - 讚讗"讗 诇注讜拽专讜 讗讞专讬 砖讞诇 讛拽谞讬谉. 讜讻谉 诪砖诪注 诪诪讛 砖讻转讘 讛专诪讘"谉 讜讝"诇 讚讛讗 拽谞讬讬讛 诪砖注转 诪砖讬讻讛 注讻"诇, 讜诇讻讗讜专讛 专"诇 讚讛讜讬 拽谞讬谉 砖注讘讜讚 讘注诇诪讗 讜诇讗 讞讬讜讘 砖讻讬专讜转. 诪砖讗"讻 诇专砖"讬 讬"诇 讚讛讜讬 讞诇讜转 讚讬谉 讞讬讜讘 砖讻讬专讜转 讚讬讻讜诇 讛诪砖讻讬专 诇讞讝讜专 讘讜. 讜讬转讻谉 讚住"诇 诇专砖"讬 砖讗讬谉 讛诪砖讬讻讛 拽谞讬谉 讘注诇诪讗 讗诇讗 讞诇讜转 讚讬谉 讚讛转讞诇转 诪诇讗讻讛 讛诪讞讬诇讛 讞诇讜转 砖讻讬专讜转37.
讜讝讜讛讬 砖讬讟转 讛专诪讘"谉 讘砖讻讬专讜转 讚讞诪讜专 讝讛, 讜讗讬诇讜 讘砖讻讬专讜转 讚讞诪讜专 住转诐 讛专诪讘"谉 住讜讘专 砖讬讻讜诇 讛诪砖讻讬专 诇讛讞讝讬专 诇砖讜讻专 讗转 砖讻专讜 讜诇讛驻讟专 诇讙诪专讬. 讜诇驻讬 诪讛 砖谞转讘讗专 诪讘讜讗专 讚讛专诪讘"谉 住"诇 讚讛砖讻讬专讜转 讘讞诪讜专 住转诐 讗讬谞讛 讞诇讛 诪讞诇讜转 讚讬谉 拽谞讬谉 讗诇讗 诪讞诇讜转 讚讬谉 砖讻讬专讜转 驻讜注诇讬诐, 讜诪砖讜"讛 讛诪砖讻讬专 讬讻讜诇 诇讞讝讜专 讘讜 讜诇讛讞讝讬专 讗转 讛砖讻专 诇砖讜讻专 讻讚讬 诇讛驻讟专 诪讛讛转讞讬讬讘讜转 讚讛砖讻讬专讜转 讛诪讜讟诇转 注诇讬讜. 讜讬转讻谉 讚诇专诪讘"谉 讝讛讜 讚讬谉 讘砖讻讬专讜转 讚讞爪讬 讛讚专讱 - 讚讛诪砖讻讬专 讞诪讜专 住转诐 讬讻讜诇 诇讜诪专 讚讞爪讬 讛讚专讱 讗讬谞讛 驻注讜诇讛 讻诇诇 讜诇讻谉 诪讞讝讬专 诇讜 讗转 讛砖讻讬专讜转 砖讻讘专 砖讬诇诐, 诪砖讗"讻 讘讞诪讜专 讝讛 讚砖诇诐 讘注讚 讛拽谞讬谉 砖注砖讛 讗"讗 诇诪砖讻讬专 诇讘讟诇讜 讜诇讛讞讝讬专 诇讜 讗转 讛转砖诇讜诪讬谉.
讜讘讘讬讗讜专 讛诪讞诇讜拽转 讛专讗砖讜谞讛 砖讘讬谉 专砖"讬 讜讛专诪讘"谉, 讚诇专砖"讬 讻砖诪讜讻专讬诐 讗转 讛谞讘讬诇讛 讞讬讬讘 讛诪砖讻讬专 诇讛讜住讬祝 讻住祝 诇拽谞讜转 讞诪讜专 讗讞专 诇砖讜讻专, 讜诇专诪讘"谉 诇讗 讞诇 讞讬讜讘 诇讛讜住讬祝 讻住祝 诪讚讬诇讬讛, 谞专讗讛 讚驻诇讬讙讬 讘讬住讜讚 讛砖注讘讜讚 讚讞诇 讘砖讻讬专讜转 讞诪讜专 讝讛. 讚诇专诪讘"谉 讞诇 专拽 砖注讘讜讚 谞讻住讬诐 注诇 讙讜驻讜 砖诇 讛讞诪讜专, 讜讛讜讗 诪注讬谉 砖注讘讜讚 讗驻讜转讬拽讬, 讗讱 诇讗 讞诇 砖注讘讜讚 注诇 讛讙讘专讗 讚讛诪砖讻讬专, 讜诪砖讜"讛 拽讜谞讬诐 讞诪讜专 讗讞专 专拽 诪讙讜驻讜 砖诇 讛讞诪讜专 讛诪转 注爪诪讜, 讘专诐 讗讬谉 讞讬讜讘 注诇 讛讙讘专讗 砖诇 讛诪砖讻讬专 诇讛讜住讬祝 诪讚诪讬讜 注诇 注爪诐 讚诪讬 讛讞诪讜专. 讜讗讬诇讜 专砖"讬 住讜讘专 讚讞诇 谞诪讬 砖注讘讜讚 讛讙讜祝 注诇 讛讙讘专讗 砖诇 讛诪砖讻讬专 诇讛诪爪讬讗 诇砖讜讻专 注讜讚 讞诪讜专, 讜诪砖讜"讛 住讜讘专 讚讞诇 砖注讘讜讚 注诇 讛诪砖讻讬专 诇讛讜住讬祝 讚诪讬诐 诪讚讬诇讬讛 注诇 注爪诐 讚诪讬 讛讞诪讜专. 讜谞专讗讛 讚诇砖讬讟转讬讬讛讜 讗讝诇讬, 讚诪讻讬讜谉 讚诇专砖"讬 砖讻讬专讜转 讞诪讜专 讝讛 讞诇讛 诪讚讬谞讬 砖讻讬专讜转 讻讘驻讜注诇讬诐 讚注诇诪讗 诪砖讜"讛 住"诇 谞诪讬 讚讞诇 砖注讘讜讚 讛讙讜祝 注诇 讛诪砖讻讬专 诇住驻拽 诇砖讜讻专 讞诪讜专 讗讞专 讘诪拽讜诐 讛讞诪讜专 砖诪转. 诪砖讗"讻 诇砖讬讟转 讛专诪讘"谉 讗讬谉 讻讗谉 讞诇讜转 讚讬谉 砖诇 砖讻讬专讜转 驻讜注诇讬诐, 讗诇讗 专拽 讞诇讜转 讚讬谉 砖诇 拽谞讬谉 讜砖注讘讜讚 谞讻住讬诐 讚讞诇 注诇 讛讞驻爪讗 讚讛讞诪讜专 注爪诪讜 讜诇讗 注诇 讛讙讘专讗 砖诇 讛诪砖讻讬专, 讜诪砖讜"讛 讛诪砖讻讬专 驻讟讜专 诪诇讛讜住讬祝 讚诪讬诐 诪讚讬诇讬讛.
讗讜诇诐 注讬讬谉 讘专砖"讬 (讚祝 注讟. 讘讚"讛 诇讗 诪讻诇讬谞谉 拽专谞讗) 讜诪讚讬讜拽 讘讚讘专讬讜 讚住"诇 讚讛诪砖讻讬专 诪讜住讬祝 讻住祝 讜诇讜拽讞 讞诪讜专 讗讞专 注讘讜专 讛砖讜讻专 讚讜拽讗 讻砖诪转 讛讞诪讜专 讘注讜讚讜 讘讘讬转 讛讘注诇讬诐. 讜讛专诪讘"谉 讛砖讬讙 注诇讬讜, 讚诪讛讬 讛谞"诪 讗讬驻讜讗 诪转 讛讞诪讜专. 讜谞专讗讛 诇转专抓 讚住"诇 诇专砖"讬 讚讛转讞讬讬讘讜转 讛讙讘专讗 砖讞诇 注诇 讛诪砖讻讬专 诇讛讜住讬祝 讻住祝 诪讚讬诇讬讛 讚讜诪讛 诇讞讬讜讘 讛讙讘专讗 讚讘注诇 讞讜讘 诇砖诇诐 讞讜讘讜 诇诪诇讜讛, 讜讘讚讬谞讬 讙讘讬讬转 讛讞讜讘 讗诪专讬谞谉 讚诇讻转讞讬诇讗 讗讬谉 讙讜讘讬谉 讗转 讛讞讜讘 讗诇讗 讘驻谞讬 讛讘注"讞. 讜注讜讚 讚讻讗谉 讬砖 诇诪砖讻讬专 讝讻讜转 诇讛讞讝讬专 讗转 讚诪讬 讛砖讻讬专讜转 诇砖讜讻专, 讜讗讬诇讜 砖诇讗 讘驻谞讬讜 讗讬谞讜 讬讻讜诇 诇讛讞讝讬专 诇讜 讗转 讛砖讻讬专讜转. 讜诇讻谉 专拽 讘驻谞讬 讛诪砖讻讬专, 讜讻砖讗讬谞讜 专讜爪讛 诇讛讞讝讬专 诇砖讜讻专 讗转 讚诪讬 讛砖讻讬专讜转, 讙讜讘讬诐 讗转 讞讜讘转 讛讙讘专讗 砖讞诇 注诇 讛诪砖讻讬专 诇讛讜住讬祝 讻住祝 诪讚讬诇讬讛 讜诇拽谞讜转 讞诪讜专 讗讞专 诇砖讜讻专. 讜诇驻讬"讝 诪砖"讻 专砖"讬 讚诪讬讬专讬 讘讘讬转 讛讘注诇讬诐 诇讗讜 讚讜拽讗 讛讜讗, 讗诇讗 专拽 诪爪专讬讱 砖讛诪砖讻讬专 讬讛讬讛 砖诐 讘砖注转 讙讘讬讬转 讘"讚. 讜讻砖诪转讛 讘讞爪讬 讛讚专讱 讚讗讬谞讜 诪讜住讬祝 讻住祝 注诇 讚诪讬 讛谞讘诇讛 诪讬讬专讬 讻砖讗讬谉 讛诪砖讻讬专 砖诐, 讜讝讛讜 砖诇讗 讻驻讬' 讛专诪讘"谉 讛诪驻专砖 讚讘诪转讛 讘讞爪讬 讛讚专讱 讛讬讛 讛诪砖讻讬专 砖诐 讚诪讞诪专 讗讞专 讞诪讜专讜.
讜讛谞讛 讘讞诪讜专 住转诐 讚拽讜谞讬诐 讞诪讜专 讗讞专, 诪砖诪注 讘驻砖讟讜转 砖讘讬谉 讛专诪讘"谉 讜讘讬谉 专砖"讬 住"诇 砖诪讜住讬祝 讛诪砖讻讬专 讻住祝 注诇 讚诪讬 讛谞讘讬诇讛, 讜讗祝 拽讜谞讬诐 讞诪讜专 诇砖讜讻专 砖诇讗 讘驻谞讬 讛诪砖讻讬专, 讜爪"注 讚诪"砖 诪讞诪讜专 讝讛 讗诇讬讘讗 讚专砖"讬. 讜谞专讗讛 讚讘讞诪讜专 住转诐 讞诇 讚讬谉 诪注讬拽专 讚讬谉 讛砖讻讬专讜转, 砖讘讻诇 讗讜驻谉 讞讬讬讘 讛诪砖讻讬专 诇转转 讗讬讝讛 讞诪讜专 诇砖讜讻专, 讜诇讻谉 讞讬讬讘 讛诪砖讻讬专 讘讻诇 讗讜驻谉 诇讛讜住讬祝 讻住祝, 讜拽讜谞讬诐 讞诪讜专 讗讞专 讗祝 砖诇讗 讘驻谞讬讜 讜讘诇讬 讘"讚 讜讗讞"讻 讙讜讘讬诐 讗转 讛讛驻专砖 诪讛诪砖讻讬专. 诪砖讗"讻 讘讞诪讜专 讝讛 讚注讬拽专 讛砖讻讬专讜转 讞诇讛 注诇 讗讜转讜 讛讞诪讜专, 讗诇讗 讚讗讬讻讗 讗诇讬讘讗 讚专砖"讬 讞讜讘转 讛讙讘专讗 讘注诇诪讗 诇讛讜住讬祝 讜诇拽谞讜转 诇砖讜讻专 讞诪讜专 讗讞专 - 讜讛讜讗 讞诇讜转 砖注讘讜讚 讘驻谞讬 注爪诪讜 砖讗讬谉 讙讜讘讬谉 讗讜转讜 讗诇讗 讘驻谞讬 讛诪砖讻讬专. 讜讬转讻谉 讚诇专砖"讬 讗讬谉 讝讛 讚讬谉 讚讞诇 专拽 讘砖讻讬专讜转 讗诇讗 讘讻诇 讙讘讬讬转 讞讜讘, 讚讘"讚 讬讻讜诇讬诐 诇讛讻专讬讞 诇讘注诇 讞讜讘 诇讛砖拽讬注 注讜讚 讻住祝 讻讚讬 砖讬砖诇诐 讗转 讞讜讘讜. 讜诇讻谉 诪讻专讬讞讬诐 诇诪砖讻讬专 诇讛砖拽讬注 注讜讚 讻住祝 讜诇拽谞讜转 诇讜 讞诪讜专 砖谞讬 讻讚讬 砖讛砖讜讻专 讬讙讘讛 讗转 讞讜讘讜 诪讚诪讬 讛谞讘诇讛, 讚诪讗讞专 砖讛讞诪讜专 讛砖谞讬 讬讛讬讛 砖诇 讛诪砖讻讬专 诪讞讜讬讬讘 讛讜讗 诇讛讜住讬祝 讻住祝 诇讛砖拽讬注 讜诇拽谞讜转 诇讜 讞诪讜专 讻讚讬 诇砖诇诐 诇砖讜讻专 讗转 砖注讘讜讚讜 讘谞讘诇讛. 讘专诐 讛诪砖讻讬专 讚讛讜讬 讘注诇 讞讜讘 讗讬谞讜 诪讞讜讬讬讘 诇讛讜爪讬讗 讻住祝 讗讞专 讜诇讘讝讘讝讜 讻讚讬 诇砖诇诐 诇砖讜讻专 讗诇讗 专拽 讞讬讬讘 诇讛砖拽讬注 讜诇拽谞讜转 诇讜 注讜讚 讞诪讜专 讗讞专. 讜讚讬谉 讙讘讬讬讛 讝讛 讞诇 专拽 讘驻谞讬 讛诪砖讻讬专 讛讘注诇 讞讜讘, 讜诇讗 砖诇讗 讘驻谞讬讜. 诪砖讗"讻 讘讞诪讜专 住转诐 讚拽讜谞讬诐 讞诪讜专 讗讞专 诪讞诪转 注爪诐 讞讜讘转 讛砖讻讬专讜转 讚诪注讬拽专讗, 讜诪砖讜"讛 拽讜谞讬诐 讗讜转讜 讘讞爪讬 讛讚专讱 讗祝 砖诇讗 讘驻谞讬 讛诪砖讻讬专 讜讘诇讬 讘讬转 讚讬谉.
讙诪'. 专讘 住讘专 诇讗 诪讻诇讬谞谉 拽专谞讗 讜砖诪讜讗诇 住讘专 诪讻诇讬谞谉 拽专谞讗. 讘砖注讘讜讚 谞讻住讬诐 讚注诇诪讗 拽讬讬"诇 讚讘注"讞 讙讜讘讛 讗转 讛谞讻住讬诐 讛诪砖讜注讘讚讬诐 讜诪讻诇讬谞谉 拽专谞讗 讚讛诪转讞讬讬讘. 讗讱 讻讗谉 讘砖讻讬专讜转 讛讞诪讜专, 讛专讬 讘讞讬讬 讞诪讜专 讛讬讛 讗住讜专 诇讜 诇砖讜讻专 诇讻诇讜转 拽专谞讗. 讜诇讻谉 住讜讘专 专讘 讚讛"讛 诇讗讞专 诪讬转讛 谞诪讬 诇讗 诪讻诇讬谞谉 拽专谞讗 讜讻讚讬谉 讛砖讻讬专讜转 诪讞讬讬诐, 讚砖讻讬专讜转 讛讞诪讜专 诇讗 讛驻住讬拽讛 注诐 诪讬转转讛 讜诪诪砖讬讻讛 诇讗讞专 诪讬转讛. 讜讻谉 诪砖诪注 诪诪砖"讻 讘砖"诪 讘砖诐 讛专"谉 讚讻' 讜讝"诇 讚讛讻讗 讞诪讜专 讝讛 拽讗诪专 讜讘讬谉 讞讬 讜讘讬谉 诪转 讞诪讜专 诪拽专讬 砖注讘讜讚讬 诪砖注讘讚 诇讬讛 注讻"诇. 讜专"诇 讚讛砖讻讬专讜转 诪诪砖讻转 诇讗讞专 诪讬转讛 讜讘讞讬讜讘讬 砖讻讬专讜转 诇讗 诪讻诇讬谞谉 拽专谞讗. 讜讗讬诇讜 砖诪讜讗诇 住讜讘专 讚讗讬谉 诇讚诪讜转 诇讗讞专 诪讬转转 讛讞诪讜专 诇讘讞讬讬 讛讞诪讜专, 讻讬 讘讞讬讬讜 讛讞诪讜专 讛讬讛 专讗讜讬 诇讛砖转诪砖讜转 砖诇 讛砖讜讻专, 讜诪砖讜"讛 讘讚讬谉 砖讬砖转诪砖 讘讜 讜诇讗 讬讻诇讛 拽专谞讗. 诪砖讗"讻 讗讞专讬 诪讬转转 讛讞诪讜专 讚讗"讗 诇讜 诇砖讜讻专 诇讛砖转诪砖 讘讜, 讚讗讝 讗驻砖专 诇讜 诇砖讜讻专 讙诐 诇讻诇讜转 讗转 讛拽专谞讗 讚讛讞诪讜专 讛诪转 讻诪讜 讛讚讬谉 讘讻诇 砖注讘讜讚 谞讻住讬诐, 讻讬 讛砖讻讬专讜转 谞讛驻讻讛 诇砖注讘讜讚 谞讻住讬诐 讚注诇诪讗 讚讞诇 注诇 讙讜驻讜 讚讛讞诪讜专 讛诪转.
讙诪'. 讬讘砖 讛讗讬诇谉. 注讬讬谉 讘砖"诪 (讚祝 注讟. 讚"讛 讬讘砖) 砖讛讘讬讗 诪讞诇讜拽转 讘讬谉 讛专讬讟讘"讗 讜讘讬谉 讛专砖讘"讗, 讚诇专讬讟讘"讗 诪讬讬专讬 讚讜拽讗 讘诪砖讻谞转讗 讚住讜专讗 讜诇讗 讘诪砖讻谞转讗 讚谞讻讬讬转讗, 讜注讬讬谉 讘住讜讙讬转 讛讙诪专讗 诇注讬诇 (讚祝 住讝:) 讜讘转讜住' 砖诐 讚"讛 讘诪讬砖诇诐 讜诇拽诪谉 (讚祝 拽讟:) 讘诪讞诇讜拽转 讗讘讬讬 讜专讘讗. 讗讱 专砖"讬 诇拽诪谉 (讚祝 拽讟: 讚"讛 讛讛讜讗) 讜讛专砖讘"讗 住讘讜专讬诐 讚诪讬讬专讬 讗祝 讘谞讻讬讬转讗 讻诪讜 讘住讜专讗. 讜注诇讬谞讜 诇讘讗专 讗转 讬住讜讚 诪讞诇讜拽转诐.
讜注讬讬谉 讘专讬讟讘"讗 砖讻转讘 讜讝"诇 讚讘诪砖讻谞转讗 讘谞讻讬讬转讗 驻砖讬讟讗 讚砖谞讬讛诐 讗住讜专讬诐 讘讜 讜讙诐 讗讬谉 诇讜 诇诪讻专诐 讜诇讬拽讞 诇讜 拽专拽注 讻讬讜谉 砖讛拽专谉 砖诇讜 拽讬讬诐 讜讙诐 讗讬谞讜 讙讜讘讛 讞讜讘讜 注讚 讛讝诪谉 砖驻住拽 注讻"诇. 讜诪讘讜讗专 讚讛专讬讟讘"讗 讛砖讬讙 注诇 专砖"讬 诪砖谞讬 讟注诪讬诐: 讗) 诇专讬讟讘"讗 砖讚讛 讚谞讻讬讬转讗 讚讜诪讛 诇砖讗专 砖讚讜转 讛诇讜讛 讛诪砖讜注讘讚讬诐, 讜讗诐 讗"讗 诇讙讘讜转 诪驻讬专讜转 讚谞讻讬讬转讗 讬驻专注 讛诪诇讜讛 诪砖讚讛 讗讞专. 讜讛讗 讚讛诪诇讜讛 诇讜拽讞 讗转 讛驻讬专讜转 讚谞讻讬讬转讗 住"诇 讚讛讜讬 讘转讜专转 讙讘讬讬讛 诪讛诇讜讛. 讗讱 讗讬谉 诇诪诇讜讛 拽谞讬谉, 讜诪砖讜"讛 讗讬谞讜 讬讻讜诇 诇诪讻专 讗转 讛注抓 砖讬讘砖 讗诇讗 专拽 诇讙讘讜转 诪谞讻住讬诐 讗讞专讬诐. 诪砖讗"讻 诪砖讻谞转讗 讚住讜专讗 讚讛讜讬 讻诪讻专 砖讛讞讜讘 驻专讜注 讛讜讗 诪讬讚 讘砖注讛 砖拽讘诇 讗转 讛诪砖讻谞转讗, 讜诇讗 砖讬讬讱 砖讬转讘注 讛诪诇讜讛 讗转 讞讜讘讜 诪谞讻住讬诐 讗讞专讬诐 砖诇 讛诇讜讛. 讜诪砖讜"讛 讘讬"讚 诪讜讻专讬诐 讗转 讛拽专拽注 讚诪砖讻谞转讗 讛拽谞讜讬讛 诇诪诇讜讛 讜拽讜谞讬诐 诇讜 拽专拽注 讗讞专 砖讬讗讻诇 诪诪谞讛 驻讬专讜转. 诪砖讗"讻 讘谞讻讬讬转讗 讚诪讛 砖讗讜讻诇 讛诪诇讜讛 讗转 讛驻讬专讜转 讗讬谞讜 讘转讜专转 诪讻专 讗诇讗 讘转讜专转 讙讘讬讬转 砖注讘讜讚 讛讞讜讘, 讜讗"讻 讗诐 讬讘砖 讛讗讬诇谉 注讚讬讬谉 讬讻讜诇 讛诪诇讜讛 诇讙讘讜转 讗转 讞讜讘讜 诪谞讻住讬诐 讗讞专讬诐 砖诇 讛诇讜讛 讜讗讬谉 诇讜 讝讻讜转 诇诪讻讜专 讗转 讛拽专拽注 讚诪砖讻谞转讗 讚讗讬谞讛 砖诇讜 讜专拽 诪砖讜注讘讚转 诇讞讜讘讜. 诪砖讗"讻 讘诪砖讻谞转讗 讚住讜专讗 讚讗讬谉 讛诪诇讜讛 讬讻讜诇 诇讙讘讜转 讗转 讛讞讜讘 诪谞讻住讬诐 讗讞专讬诐 砖讛专讬 讛讜讗 拽谞讛 讗转 讛诪砖讻讜谉 转讞转 讛讞讜讘 讘转讜专转 诪讻专. 讘) 讘谞讻讬讬转讗 讝诪谉 讛讙讘讬讬讛 讜讛驻专注讜谉 注讜讚 诇讗 讛讙讬注 讜诇讗 讬讙讬注 注讚 讻诇讜转 讛砖谞讬诐, 讚讻诇 砖谞讛 讜砖谞讛 讬讜专讚 讛讞讜讘, 讗讱 诇住讻讜诐 讛谞砖讗专 诇讗 讛讙讬注讛 砖注转 讛讙讘讬讬讛 讻诇诇, 讜讗"讻 讗讬讱 讬拽讞 讛诪诇讜讛 讗转 讛拽专谉 诇注爪诪讜 讟专诐 讘讗讛 砖注转 讙讘讬讬转 砖讗专 讛讞讜讘.
讜诪讗讬讚讱 专砖"讬 讜讛专砖讘"讗 住讘讜专讬诐 砖讬砖 诇诪诇讜讛 拽谞讬谉 诪讬讜讞讚 讘讗讜转讜 讛砖讚讛 讛诪诪砖讻谉 诇讜 讘谞讻讬讬转讗. 讚讛专讬 专' 讬爪讞拽 住讜讘专 砖讘注"讞 拽讜谞讛 诪砖讻讜谉 (拽讬讚讜砖讬谉 讚祝 讞:) (注讬讬谉 诇注讬诇 讘专砖讬诪讜转 砖讬注讜专讬诐 诇讚祝 诪讟. 讚"讛 讘注谞讬谉 诪砖讻讜谉 讗诇讬讘讗 讚专' 讬爪讞拽). 讗讱 住"诇 专' 讬爪讞拽 讛讻讬 专拽 讘诪砖讻讜谉 讚诪讟诇讟诇讬谉 讛谞诪住专 诇专砖讜转 讛诪诇讜讛 讜砖拽讜谞讛 讘讜 拽谞讬谉 诪讚讬谉 驻专注讜谉, 讜讻讚诪讘讜讗专 诇注讬诇 讘砖讬注讜专讬诐. 讗讱 讘拽专拽注 讚谞讻讬讬转讗 诇讗 讞诇 讛讚讬谉 讚专' 讬爪讞拽 诪砖讜诐 讚专拽 讘诪讟诇讟诇讬谉 讚讬砖 诇诪诇讜讛 转驻讬住讛 讘讛谉 住"诇 讚讻讙讘讬讬谉 讚诪讬讬谉, 诪砖讗"讻 讘拽专拽注. 讜诪"诪 谞专讗讛 讚诇专砖"讬 讜讛专砖讘"讗 诪拽爪转 拽谞讬谉 谞诪讬 讞诇 讘拽专拽注 讚谞讻讬讬转讗, 讚讛讬讬谞讜 讚讛讗 讚讗讜讻诇 讛诪诇讜讛 讗转 驻讬专讜转 讛诪砖讻谞转讗 讗讬谉 讝讛 诪讚讬谉 讙讘讬讬转 讞讜讘 讘注诇诪讗 讻讚住"诇 诇专讬讟讘"讗, 讗诇讗 诪砖讜诐 砖讛诇讜讛 讛拽谞讛 诇诪诇讜讛 拽谞讬谉 讘注爪诐 讙讜祝 讛诪砖讻讜谉 诇注谞讬谉 驻讬专讜转讬讛, 讜拽讜谞讛 讛诪诇讜讛 讗转 讛驻讬专讜转 诪讚讬谉 砖诇讜 讜诇讗 专拽 诪讚讬谉 讙讘讬讬转 砖注讘讜讚讬 讞讜讘 讘注诇诪讗. 讜诪讻讬讜谉 砖讬砖 诇诪诇讜讛 拽谞讬谉 讘注爪诐 讛诪砖讻讜谉 诇注谞讬谉 驻讬专讜转讛 诪砖讜"讛 讘讬讘砖 讛讗讬诇谉 讬砖 诇讜 讙诐 讝讻讜转 讘注爪诐 讛拽专拽注 诇诪讜讻专讛 讻讚讬 诇拽谞讜转 拽专拽注 讗讞专转 讜诇讗讻讜诇 讗转 驻讬专讜转讬讛. 讜讗"讗 诇诇讜讛 诇住诇拽讜 讜诇讛讙讘讜转讜 诪拽专拽注 讗讞专转 讛诪砖讜注讘讚转 诇讜, 讚讛讗 讬砖 诇诪诇讜讛 拽谞讬谉 诇驻讬专讜转 讘拽专拽注 讚诪砖讻谞转讗 讘谞讻讬讬转讗 注爪诪讛, 讜诪砖讜"讛 讗祝 讬讻讜诇 诇诪讜讻专讛 讜诇拽谞讜转 拽专拽注 讗讞专转 讘讚诪讬讛. 讜诪讗讞专 砖诪讜讻专 拽专拽注 砖讬砖 诇讜 讘讜 拽谞讬谉 诇讻谉 讙诐 讗讬谞讜 爪专讬讱 诇讛诪转讬谉 注讚 砖讬讙讬注 讝诪谉 讛驻专注讜谉 讚讛讗 讬砖 诇讜 拽谞讬谉 讘注爪诐 讛拽专拽注38.
讜讛谞讛 讛讙诪专讗 讛砖讜讜讛 讗转 诪讬转转 讛讞诪讜专 讘砖讻讬专讜转 注诐 讬讘砖 讛讗讬诇谉 讘诪砖讻谞转讗 讗诇讬讘讗 讚专讘 讛住讜讘专 讚诇讗 诪讻诇讬谞谉 拽专谞讗. 讜谞专讗讛 诇讘讗专 讚讘讞诪讜专 住讜讘专 专讘 讚讬砖 诇砖讜讻专 专拽 讝讻讜转 讛砖转诪砖讜转 讘讞诪讜专 讞讬 砖诇 讛诪砖讻讬专 讜诇讗 诪讻诇讬谞谉 拽专谞讗. 讜讛"讛 讘诪砖讻谞转讗 住"诇 砖讬砖 诇诪诇讜讛 讝讻讜转 讜拽谞讬谉 驻讬专讜转 讚讜拽讗 讘拽专拽注 砖诇 讛诇讜讛 讜诇讗 诪讻诇讬谞谉 拽专谞讗 讻讚讬 诇砖诇诐 诇诪诇讜讛 讗转 驻讬专讜转讬讜. 讜讗讬诇讜 砖诪讜讗诇 住讜讘专 砖讻砖诪转 讛讞诪讜专 讝讻讜转 讘讛砖转诪砖讜转 谞讛驻讻转 诇砖注讘讜讚 谞讻住讬诐 讚注诇诪讗 讜诪讻诇讬谞谉 拽专谞讗, 讚讛"讛 住"诇 讘诪砖讻谞转讗, 讚讘讬讘砖 讛讗讬诇谉 讚讗"讗 诇诪诇讜讛 诇拽讞转 驻讬专讜转讬讜 诪讛砖讚讛 讚诪砖讻谞转讗 讚讗讝 讝讻讜转 讛讛砖转诪砖讜转 谞讛驻讻转 诇砖注讘讜讚 谞讻住讬诐 讜讙讜讘讛 讗转 讞讜讘讜 诪讚讬谉 砖注讘讜讚 谞讻住讬诐 讚注诇诪讗 讜诪砖讜"讛 诪讻诇讬谞谉 拽专谞讗 讻讚讬谉 讙讘讬讬转 讞讜讘.
讘注谞讬谉 讛讞讝专转 讛砖讚讜转 诇讘注诇讬讛谉 讘讬讜讘诇
讗.
诪讻讬专转 砖讚讜转 讘讝诪谉 讛讬讜讘诇: 拽谞讬谉 诇讝诪谉 讗讜 讗驻拽注转讗 讚诪诇讻讗
讬诇"注 讘讚讬谉 讬讜讘诇 讘砖讚讛 讛谞诪讻专转 讘讗"讬 讛讞讜讝专转 诇讘注诇讬讛 砖诪讻专讛 讘讬讜讘诇, 讛讗诐 讛诪讻讬专讛 讞诇讛 诪注讬拽专讗 讞诇讛 讻诪讻讬专讛 诇注讜诇诐 讗诇讗 砖讘砖谞转 讛讬讜讘诇 讞诇讛 讗驻拽注转讗 讚诪诇讻讗 讛注讜拽专转 讗转 讛拽谞讬谉 讜诪讞讝专转 讗转 讛砖讚讛 诇讘注诇讬讛 讛专讗砖讜谞讬诐, 讗讜"讚 讚注爪诐 讛诪讻讬专讛 诪注讬拽专讗 诪讜讙讘诇转 讜讞诇讛 专拽 注讚 诇讝诪谉 讛讬讜讘诇, 讚讛讬讬谞讜 讚讛诇讜拽讞 讗转 讛砖讚讛 诪诇讻转讞讬诇讗 拽讜谞讛 讗讜转讛 专拽 注讚 砖谞转 讛讬讜讘诇 讘诇讘讚, 讜讗讬谞讜 拽讜谞讛 讗讜转讛 讘拽谞讬谉 诇注讜诇诐 讗诇讗 专拽 讘拽谞讬谉 诇讝诪谉 注讚 砖谞转 讛讬讜讘诇.
讜诇讻讗讜专讛 讬砖 讘住驻拽 讝讛 住转讬专讛 讘讬谉 讛住讜讙讬讜转. 讚诇拽诪谉 (讚祝 拽讟.) 讗讬转讗 讚讘拽讜谞讛 砖讚讛 讘讝诪谉 砖讬讜讘诇 谞讜讛讙 讛诇讜拽讞 诪讞讝讬专 专拽 讗转 讛砖讚讛 注爪诪讛 讜诇讗 讗转 讛砖讘讞 砖讛砖讘讬讞讛 诪砖讜诐 讚"讚讝讘讬谞讬 诪注诇讬讗 讛讜讗 讜讬讜讘诇 讗驻拽注转讗 讚诪诇讻讗". 讜诪砖诪注 诪讝讛 讚诪诇讻转讞讬诇讗 讛拽谞讬谉 讞诇 讻拽谞讬谉 讙诪讜专 诇注讜诇诐 讗诇讗 讚讘砖谞转 讛讬讜讘诇 讞诇讛 讗驻拽注转讗 讚诪诇讻讗 讛注讜拽专转 讗转 讛拽谞讬谉 讜诪讞讝专转 讗转 讛砖讚讛 诇讘注诇讬讛 讛专讗砖讜谞讬诐.
讜诪讗讬讚讱 讘讙讬讟讬谉 (讚祝 诪讞.) 讗讬转讗 讜讝"诇 讗"专 讬讜住祝 讗讬 诇讗讜 讚讗诪专 专' 讬讜讞谞谉 拽谞讬谉 驻讬专讜转 讻拽谞讬谉 讛讙讜祝 讚诪讬 诇讗 诪爪讗 讬讚讬讜 讜专讙诇讬讜 讘讘讬讛诪"讚, 讚讗"专 讗住讬 讗"专 讬讜讞谞谉 讛讗讞讬诐 砖讞诇拽讜 诇拽讜讞讜转 讛谉 讜诪讞讝讬专讜转 讝讛 诇讝讛 讘讬讜讘诇, 讜讗讬 住"讚 诇讗讜 讻拽谞讬谉 讛讙讜祝 讚诪讬 诇讗 诪砖讻讞转 讚诪讬讬转讬 讘讬讻讜专讬诐 讗诇讗 讞讚 讘专 讞讚 注讚 讬讛讜砖注 讘谉 谞讜谉 注讻"诇. 讜诪讘讜讗专 讘讙诪专讗 讗诇讬讘讗 讚专' 讬讜住祝 讚讘讝诪谉 砖讛讬讜讘诇 谞讜讛讙 讛拽谞讬谉 讞诇 专拽 讻拽谞讬谉 驻讬专讜转 讘诇讘讚, 讜诇讻谉 讚谉 讘讜 讛讗诐 讻拽谞讬谉 讛讙讜祝 讚诪讬 诇讛讘讬讗 讘讬讻讜专讬诐 诪讛砖讚讛 讗讜 诇讗. 讜诇讻讗讜专讛 诪讜讻讞 讚讞诇讜转 讛拽谞讬谉 讗讬谞讜 讞诇讜转 拽谞讬谉 诇注讜诇诐 讚讗"讻 诇诪讛 讛讜讬 专拽 拽谞讬谉 驻讬专讜转 讘诇讘讚, 讘讚讬谉 讛讜讗 砖讬讛讬讛 拽谞讬谉 讛讙讜祝. 讜诪讜讻专讞 讚讞诇 讛拽谞讬谉 专拽 注讚 诇讝诪谉 讛讬讜讘诇 讘诇讘讚 讜诇讗 诇注讜诇诐, 讜诪砖讜"讛 讗讬谞讜 讞诇 讻拽谞讬谉 讛讙讜祝 讗诇讗 专拽 讻拽谞讬谉 驻讬专讜转 讘诇讘讚. 讜诪砖诪注 诪讻讗谉 讚讛拽谞讬谉 讘讝诪谉 砖讛讬讜讘诇 谞讜讛讙 诪讜讙讘诇 讛讜讗 讘讝诪谉 讜讗讬谞讜 讞诇讜转 拽谞讬谉 诇注讜诇诐, 讚讚讬谉 讬讜讘诇 讞诇 讘注爪诐 讛诪讻讬专讛 诪注讬拽专讗 诇爪诪爪诪讛 讜诇讛讙讘讬诇讛 诇拽谞讬谉 驻讬专讜转 讚讞诇 专拽 注讚 诇讝诪谉 讛讬讜讘诇, 讜讗讬谉 讛拽谞讬谉 讞诇 讻拽谞讬谉 讛讙讜祝 诇注讜诇诐.
讜讛谞讛 诇讻讗讜专讛 讬砖 诇讛讘讬讗 专讗讬讬讛 诇讞拽讬专转谞讜 诪讙诪专讗 讚讬讚谉, 讚讗讬转讗 讜讝"诇 讜讛讗 讛讻讗 讻讬讜谉 讚讻讬 诪讟讬 讬讜讘诇 拽讗 讛讚专讗 讗专注讗 诇诪专讗 讜拽讗 讻诇讬讗 拽专谞讗 注讻"诇, 讚诪爪讚 讗讞讚 讬砖 诇驻专砖 讚专"诇 讚诇诪注砖讛 转讜讞讝专 讛砖讚讛 诇讬讜讘诇 诇诪讜讻专讛 讜讗讝 讛诇讜讛 讬驻住讬讚 讗转 拽专谞讜. 讗讱 诪爪讚 砖谞讬 讬"诇 讚讛讙诪专讗 专"诇 讚注爪诐 讛拽谞讬谉 砖诇 讛拽专拽注 诪讜讙讘诇 诇讝诪谉, 讜诪砖注讛 讛专讗砖讜谞讛 砖诇 讛拽谞讬谉 讻讘专 讻诇讬讗 拽专谞讗 讚讛诇讜讛, 讻讬 讛拽谞讬谉 讗讬谞讜 讞诇讜转 拽谞讬谉 诇注讜诇诐 讗诇讗 专拽 讞诇讜转 拽谞讬谉 注讚 诇讝诪谉 讛讬讜讘诇 讘诇讘讚.
讗讱 谞专讗讛 讚讛驻砖讟 讘讙诪专讗 讛讜讗 讻驻讬专讜砖 讛专讗砖讜谉 讚讛讬讬谞讜 讚讘诪爪讬讗讜转 拽讗 讻诇讬讗 拽专谞讗, 讜诇讗 讚诪讬讬转讬 讛讙诪' 专讗讬讬讛 诪注爪诐 讞诇讜转 讛拽谞讬谉 讚讛讜讬 拽谞讬谉 诇讝诪谉 讜诇讗 拽谞讬谉 诇注讜诇诐, 讚讛讗 讛讙诪专讗 诪诪砖讬讻讛 讜讝"诇 讛讘"注 讚讝讘讬谉 诇讛 诇住' 砖谞讛 注讻"诇, 讜讻转讘讜 讘转讜住' (讚"讛 讘诪讜讻专 砖讚讛讜 诇住' 砖谞讛) 讜讝"诇 讻讬讜谉 讚诇讝诪谉 讗专讜讱 讻"讻 诪讻专 诇讜 诇讗 讞砖讬讘 讻诇讬讗 拽专谞讗 注讻"诇, 讜诪讘讜讗专 讚转讜住' 驻专砖讜 讛讙诪' 讘驻砖讟讜转 讻讬 讘诪爪讬讗讜转 诇讗 讻诇讬讗 拽专谞讗 诪讚讛讜讬 讛讝诪谉 住' 砖谞讛 讚讗专讜讱 讻"讻. 讜讞讝讬谞谉 讚讻诇讬讗 拽专谞讗 讗讬谞讜 转诇讜讬 讘讞诇讜转 砖诐 讛拽谞讬谉 注"驻 讚讬谉 - 讗讬 讞诇 讻拽谞讬谉 诇讝诪谉 讗讜 讻拽谞讬谉 诇注讜诇诐 - 讗诇讗 讚转诇讜讬 讘诪爪讬讗讜转 讗讬 讻诇讬讗 拽专谞讗 讗讜 诇讗.
讜注讜讚 讬砖 专讗讬讬讛 诇讻讱 诪住讜祝 讛讙诪专讗 讚讗诪专讬谞谉 "讝诪谞讬谉 讚砖诇诪讬 砖谞讬 诪砖讻谞转讗 诪拽诪讬 讬讜讘诇, 讗"谞 讚诪讟讜 诇讬讛 讝讜讝讬 讜驻专讬拽 诇讛 讚' 讜讛' 砖谞讬谉 诪拽诪讬 讬讜讘诇", 讜讛专讬 讻讗谉 注"驻 讚讬谉 讻诇讬讬讗 拽专谞讗 讻讬 讛砖讚讛 讞讜讝专转 讘讬讜讘诇 诇诪讜讻专 讗诇讗 讚讘诪爪讬讗讜转 讛诇讜讛 讬专讜讜讬讞 注讜讚 讻诪讛 砖谞讬谉 讚讗讻讬诇转 驻讬专讜转, 讜讛讗 注讚讬祝 诪砖专讬驻转 讛注爪讬诐 诪爪讚 讚讬谉 讻诇讬讗 拽专谞讗, 讜诪讜讻讞 讚讻诇讬讗 拽专谞讗 谞拽讘注 讘诪爪讬讗讜转 讛讚讘专讬诐 讜诇讗 讘讞诇讜转 讚讬谉 讛诪讻讬专讛.
讜注讜讚 谞专讗讛 讻讬 讗诐 讛讬讬谞讜 诪驻专砖讬诐 讚讛讙诪' 诪诇讻转讞讬诇讗 讛转讻讜讜谞讛 诇讜诪专 讚讘讬讜讘诇 讻诇讬讗 拽专谞讗 诪砖讜诐 讚讛拽谞讬谉 诪讜讙讘诇 注讚 诇讝诪谉 讛讬讜讘诇 讘诇讘讚 讜讗讬谞讜 讞诇 讻拽谞讬谉 诇注讜诇诐, 讛讬讛 讬讜爪讗 讚讻砖讛讙诪' 讗讜拽诪讛 讘诪讜讻专 诇住' 砖谞讛, 讚讛拽谞讬谉 诇住' 砖谞讛 注讚讬祝 讜讞讝拽 讬讜转专 诪拽谞讬谉 讚注诇诪讗 讛讞讜讝专 讘讬讜讘诇. 讻诇讜诪专 讚讛讬讛 讬讜爪讗 讚注爪诐 讞诇讜转 讛拽谞讬谉 诇住' 砖谞讛 诪讛讜讜讛 拽谞讬谉 讛讙讜祝, 讜讗讬诇讜 拽谞讬谉 讛讞讜讝专 讘讬讜讘诇 讛讜讬 专拽 讞诇讜转 拽谞讬谉 驻讬专讜转. 讜诇讻讗讜专讛 讗讬驻讻讗 诪住转讘专讗 讚讛拽谞讬谉 讘讬讜讘诇 讛讜讬 拽谞讬谉 讛讙讜祝 诇注讜诇诐, 讚讬讜讘诇 讛讜讬 讗驻拽注转讗 讚诪诇讻讗 讚讞诇 诇注拽讜专 讗转 讛拽谞讬谉, 讜讗讬诇讜 讛拽谞讬谉 诇住' 砖谞讛 诪讻讬讜谉 讚讞诇 诪注讬拽专讜 专拽 诇讝诪谉 讛讜讬 拽谞讬谉 讞诇砖 讬讜转专 讚讛讜讬 专拽 拽谞讬谉 驻讬专讜转 讜诇讗 拽谞讬谉 讛讙讜祝. 讗诇讗 诪讜讻讞 诪讻"讝 讚讛讙诪专讗 诪砖转注讬 讘诪爪讬讗讜转 讜诇讗 讘注爪诐 讞诇讜转 讚讬谉 讛拽谞讬谞讬诐.
讘.
讛讗诐 诪讜注讬诇 转谞讗讬 讘讬讜讘诇
注讬讬谉 讘砖讬讟讛 诪拽讜讘爪转 (讚祝 注"讟 注 讚"讛 讛讘"注) 砖讛讘讬讗 诪讞诇讜拽转 讘讬谉 讛专讗砖讜谞讬诐 讛讗诐 转谞讗讬 诪讜注讬诇 诇诪讬 砖诪讻专 砖讚讛讜 讘讗"讬 注"诪 砖诇讗 转讞讝讬专谞讛 讘讬讜讘诇 讻诪讜 讚诪讜注讬诇 转谞讗讬 讘诪诇讜讛 注"诪 砖诇讗 转砖诪讟讬谞讬 讘砖讘讬注讬转 (诪讻讜转 讚祝 讙:) 诪讚讛讜讬 转谞讗讬 砖讘诪诪讜谉, 讻讬 讬讻讜诇 讗讚诐 诇讛转谞讜转 转谞讗讬 注诇 诪讛 砖讻转讜讘 讘转讜专讛 讘转谞讗讬 砖讘诪诪讜谉 讚转谞讗讜 拽讬讬诐. 讜讬砖 诪讛专讗砖讜谞讬诐 砖讛讘讬讗讜 专讗讬讬讛 诪诪讛 砖讙诪专转谞讜 诇讗 讛讝讻讬专讛 转谞讗讬 讘讬讜讘诇 讚讞讝讬谞谉 诪讻讱 讚转谞讗讬 讗讬谞讜 诪讜注讬诇 讘讜. 讜讗讬诇讜 专讗砖讜谞讬诐 讗讞专讬诐 讚讞讜 讗转 讛专讗讬讬讛 诪讛讙诪专讗, 注讬讬谉 讘砖讬讟讛 诪拽讜讘爪转. 讜注诇讬谞讜 诇讘讗专 讗转 讬住讜讚 诪讞诇讜拽转诐.
讜注讬讬谉 讘讞讚讜砖讬 讛专诪讘"谉 诇诪住' 诪讻讜转 (讚祝 讙: 讚"讛 讜讚讗诪专讬谞谉) 讜讝"诇 讻转讘 讛专讘 讛谞讝讻专 (讛专诪讘"诐) 讝"诇 讚讛"讛 诇讬讜讘诇 砖转谞讗讜 拽讬讬诐39. 讜爪专讬讱 转诇诪讜讚 砖讛专讬 诪拽专讗 爪讜讜讞 (讜讬拽专讗 讻"讛: 讻"讙) 诇讗 转诪讻专 诇爪诪讬转讜转 砖诇讗 讬注砖讛 讚讘专 砖诪讻讬专转讜 转讛讗 诇爪诪讬转讜转, 讻讚讚专砖讬谞谉 诇讗 讬讗讻诇 诇讗 讬讛讗 讘讜 讛讬转专 讗讻讬诇讛. 讜注讜讚 讗谞讬 讗讜诪专 砖讝讛 讛讻转讜讘 讗讝讛专讛 诇诪讜讻专 讛讜讗 砖诇讗 讬诪讻讜专 诇爪诪讬转讜转, 讜讻诇 讛讬讻讗 讚诇诪讜讻专 讗讝讛专 专讞诪谞讗 诇讬讻讗 转拽谞转讗 讘转谞讗讬谉 讚诇讗 讚讘专 砖讘诪诪讜谉 讛讜讗 讻讬讜谉 讚诪讜讻专 谞诪讬 讛讜讗 诪讜讝讛专 讜诇讗 诪爪讬 诪讞讬诇, 讚诪讬 诇专讬讘讬转 讚讗讝讛专讬讛 专讞诪谞讗 诇诇讜讛 讜诇讗 诪爪讬 诇讗转谞讜讬讬 注"诪 砖诇讗 讬讛讗 讘讜 诪砖讜诐 专讬讘讬转 注讻"诇.
讜诪讘讜讗专 讚讗诇讬讘讗 讚讛专诪讘"诐 讞诇 转谞讗讬 诇诪讻讜专 拽专拽注 讘讗"讬 诇爪诪讬转讜转 讘讝诪谉 砖讬讜讘诇 谞讜讛讙. 讜讛专诪讘"谉 驻诇讬讙 讜住讜讘专 讚转谞讗讬 讗讬谞讜 诪讜注讬诇. 讟注谞讛 讛专讗砖讜谞讛 砖诇 讛专诪讘"谉 讛讬讗 砖驻砖讟讜转 讚讛拽专讗 诪讜谞注转 讗转 讝讛 讜讻讚讻转讬讘 "诇讗 转诪讻专" 讚专"诇 讘砖讜诐 讗讜驻谉 诇讗 转诪讻专 讜讗驻讬诇讜 讘转谞讗讬. 讜讬注讜讬讬谉 讘专砖讘"讗 讜讝"诇 讬"诇 讚诇讻"注 讗讬谉 转谞讗讬 诪讜注讬诇 讘讬讜讘诇 砖讗讬谉 讗讚诐 诪转谞讛 注诇 诪讛 砖讗讬谞讜 砖诇讜 砖讻谉 讻转讜讘 讘讬讜讘诇 讜讛讗专抓 诇讗 转诪讻专 诇爪诪讬转讜转 讻讬 诇讬 讛讗专抓 注"讻. 讜讛谞诪讜拽讬 讬讜住祝 (诇注讬诇 讚祝 谞讗.) 讚"讛 注"诪 讻' 讜讝"诇 讚诇讗 诪讛谞讬 转谞讗讛 讘讬讜讘诇 讻诇诇 讜讟注诪讗 讚讗讬谉 诇讜 讝讻讜转 讻讚讬 诇讛转谞讜转 注诇讬讛 诪砖讜诐 砖讗讬谞讛 砖诇讜 砖讛讬讗 拽讚砖 诇讛' 讚讻转讬讘 讻讬 诇讬 讻诇 讛讗专抓 注讻"诇. 讜诪讘讜讗专 讚诇驻讬 讛专砖讘"讗 讜讛谞"讬 讛讙讝讛"讻 "讜讛讗专抓 诇讗 转诪讻专 诇爪诪讬转讜转 讻讬 诇讬 讻诇 讛讗专抓" 讗讬谞讛 讙讝讬讛"讻 讘注诇诪讗, 讗诇讗 讛讬讗 讙讝讛"讻 讚诇讬讻讗 讘注诇讜转 诇讛讚讬讜讟 诇诪讻专 讗"讬 诇爪诪讬转讜转, 诪讻讬讜谉 讚拽讚讜砖转 讛讗专抓 讻讜诇诇转 讞诇讜转 讘注诇讜转 砖诪讬诐 注诇 讗专抓 讬砖专讗诇 讛驻讜讙诪转 讗转 讘注诇讜转 讛讛讚讬讜讟 讜诪讜谞注转讜 诪诇诪讻专 讗转 讛讗专抓 诇爪诪讬转讜转 讚诇注谞讬谉 讝讛 讗讬谉 讛讗专抓 砖诇 讛讛讚讬讜讟 讗诇讗 砖诇 讛砖讬"转.
讜谞专讗讛 砖讬砖 诇讛讘讬讗 住诪讱 诇砖讬讟转 讛专砖讘"讗 诪诪讛 讚讗讬转讗 讘住讜讙讬讬谉 "诪谞讬谉 诇诪讜讻专 砖讚讛讜 诇砖讬砖讬诐 砖谞讛 砖讗讬谞讛 讞讜讝专转 讘讬讜讘诇 砖谞讗' 讜讛讗专抓 诇讗 转诪讻专 诇爪诪讬转讜转, 诪讬 砖讗讬谉 砖诐 讬讜讘诇 谞爪诪转转 讬砖 砖诐 讬讜讘诇 讗讬谞讛 谞爪诪转转 讬爪转讛 讝讜 砖讗注"驻 砖讗讬谉 砖诐 讬讜讘诇 讗讬谞讛 谞爪诪转转". 讚讬"诇 讚讗讬谉 讝讜 专拽 讙讝讬讛"讻 讗诇讗 讛诇讻讛 讚讗诐 诪讜讻专 讛砖讚讛 诇爪诪讬转讜转 讗讝讬 讬讜讘诇 诪讞讝讬专 讗转 讛砖讚讛 - 讻讬 讗讬谞讜 讘注诇讬诐 诇诪讻专 讛砖讚讛 诇爪诪讬转讜转, 讜讗讬诇讜 诇诪讻专 诇住' 砖谞讛 讛讜讬 讘注诇讬诐, 讜诪砖讜"讛 讬讜讘诇 讗讬谞讜 诪讞讝讬专.
讜讟注谞讛 砖谞讬讛 讻转讘 讛专诪讘"谉 讚讛讬讬谞讜 讚讗讬住讜专 诪讻讬专讛 诇爪诪讬转讜转 讗讬谞讜 讚讘专 砖讘诪诪讜谉 诪讻讬讜谉 讚诇诪讜讻专 谞诪讬 讗讝讛专 专讞诪谞讗 讜讛讜讗 诇讗 诪爪讬 诪讞讬诇. 讜谞专讗讛 讚讛专诪讘"谉 讗讝讬诇 诇砖讬讟转讜 (注讬讬谉 讘讞讬讚讜砖讬 讛专诪讘"谉 讘"讘 讚祝 拽讻讜: 讚"讛 讛专讬 讝讜) 讚转谞讗讬 砖讘诪诪讜谉 诪讜注讬诇 专拽 诪讚讬谉 诪讞讬诇讛, 讚讘诇讬"讝 讗"讗 诇讛转谞讜转 注诇 注爪诐 讛讞诇讜转 砖诇讗 讬讞讜诇 讚讬谉 转讜专讛, 讜讛诪讜讻专 讗讬谞讜 讘专 诪讞讬诇讛 诇诪讻讜专 诇爪诪讬转讜转, 讚注"讝 讗讝讛专转讬讛 讛转讜专讛 砖诇讗 讬诪讞讜诇. 讜讛讘讬讗讜专 讘讝讛 讛讜讗 讚讚讬谉 讚讬讜讘诇 讗讬谞讜 讝讻讜转 砖诇 讛诪讜讻专 讗诇讗 讛讜讬 讚讬谉 讘驻谞讬 注爪诪讜, 讜讗讬谞讜 讘注诇讬诐 注诇讬讜 诇诪讜讞诇讜40.
讗讱 谞专讗讛 砖讬砖 诇转诇讜转 讗转 讛砖讗诇讛 砖诇 讛转谞讗转 转谞讗讬 讘讬讜讘诇 讘讞拽讬专讛 讛谞"诇 - 讛讗诐 讚讬谉 讬讜讘诇 讞诇 讘注爪诐 讛诪讻讬专讛 诪注讬拽专讗 诇爪诪爪诐 讗转 注讬拽专 讞诇讜转讛, 讜诇讛砖讜讜转 讗转 讛拽谞讬谉 诇讞诇讜转 拽谞讬谉 诇讝诪谉 讜拽谞讬谉 驻讬专讜转, 讗讜 讚讬讜讘诇 讗讬谞讜 驻讜讙诐 讗转 注爪诐 讞诇讜转 讛拽谞讬谉 讚诪注讬拽专讗, 讜讛拽谞讬谉 讚诪讬注拽专讗 讞诇 讻拽谞讬谉 讛讙讜祝 诇注讜诇诐 讗诇讗 讚讬讜讘诇 讛讜讬 讞诇讜转 讚讬谉 讗驻拽注转讗 讚诪诇讻讗 讚讞诇 讘砖注转 讛讬讜讘诇 诇讛驻拽讬注 讗转 讛拽谞讬谉 诪讻讗谉 讜诇讛讘讗. 讜谞专讗讛 讚转谞讗讬 砖讘诪诪讜谉 注"诪 砖讻转讜讘 讘转讜专讛 讻砖讛讜讗 诪讜注讬诇 讛讜讗 诪讜注讬诇 诇砖谞讜转 讗转 注爪诐 讛诪注砖讛 讜讗转 讛讞诇讜转 讚诪注讬拽专讗. 讜诇诪砖诇 讻砖诪转谞讛 讗讬砖 注诐 讗专讜住转讜 砖诪拽讚砖讛 注"诪 砖讗讬谉 诇讱 注诇讬 砖讗专 讻住讜转 讜注讜谞讛 讚诪讜注讬诇 诇专' 讬讛讜讚讛 讻讬讜谉 讚讛讜讬 转谞讗讬 砖讘诪诪讜谉 (注讬讬谉 讘讙诪' 讚祝 爪讚.), 注爪诐 讞诇讜转 讛拽讬讚讜砖讬谉 讚诪注讬拽专讗 讛砖转谞讛 诪讞诪转 讛转谞讗讬, 讚讞诇 讞诇讜转 拽讬讚讜砖讬谉 讘诇讬 讞讬讜讘讬 砖讗专 讻住讜转 讜注讜谞讛. 讚讞诇拽 诪讞诇讜转 拽讬讚讜砖讬谉 讚注诇诪讗 讛讜讬 讞讬讜讘讬 砖讗专 讻住讜转 讜注讜谞讛. 讜讛转谞讗讬 拽讜讘注 讞诇讜转 拽讬讚讜砖讬谉 诪讞讜讚砖转 讚讞诇讛 讘诇讬 讞讬讜讘讬 砖讗专 讻住讜转 讜注讜谞讛 讚讛拽讬讚讜砖讬谉 注爪诪讜 讛讜讬 拽讬讚讜砖讬谉 砖讗讬谞讜 讙诪讜专. 讜讬"诇 讚讛"讛 讘转谞讗讬 讘讛砖诪讟转 砖讘讬注讬转. 讚讻诇 诪诇讜讛 讘注诇诪讗 诪诇讻转讞讬诇讗 讞诇 专拽 注讚 诇砖讘讬注讬转, 讚讛砖诪讟转 讛诪诇讜讛 讘砖讘讬注讬转 谞注砖讛 讞诇拽 诪注讬拽专 讞诇讜转 讜讝诪谉 讚讛诪诇讜讛 讚诪注讬拽专讗. 讜讘转谞讗讬 讚注"诪 砖诇讗 转砖诪讬讟谞讜 讘砖讘讬注讬转 注爪诐 讞诇讜转 讚讛诪诇讜讛 讚诪注讬拽专讗 讛砖转谞讛, 讚讞诇讛 讘诇讬 讞诇讜转 讝诪谉 讛砖诪讟讛 讘砖讘讬注讬转, 讚讛讬讬谞讜 讚讝诪谉 讛诪诇讜讛 讛讜讬 诇注讜诇诐 讜讗讬谞讜 专拽 注讚 住讜祝 砖谞转 讛砖讘讬注讬转 讘诇讘讚. 讜讘讬讜讘诇 谞诪讬, 讗诐 谞讬诪讗 讚讚讬谉 讬讜讘诇 讞诇 讘注讬拽专 讞诇讜转 讛诪讻讬专讛 讚诪注讬拽专讗, 讚讛讬讬谞讜 讚讛诪讻讬专讛 讞诇讛 诪注讬拽专讗 专拽 注讚 诇讝诪谉 讛讬讜讘诇, 讗讝讬 砖驻讬专 谞讬转谉 诇讛转谞讜转 讘讛 转谞讗讬 讻讚讬 诇砖谞讜转 讗转 注爪诐 讞诇讜转 讛诪讻讬专讛 诪讞诇讜转 诪讻讬专讛 诇讝诪谉 注讚 诇讬讜讘诇 诇诪讻讬专讛 讚讞诇讛 诇注讜诇诐, 讚讛讜讬 讚讘专 砖讘诪诪讜谉 讚讛转谞讗讬 拽讬讬诐. 诪讗讬讚讱 讗诐 谞讬诪讗 讚讞诇讜转 讚讬谉 讬讜讘诇 讛讜讬 讗驻拽注转讗 讚诪诇讻讗, 讚讛诪讻讬专讛 诪注讬拽专讗 讞诇讛 讻拽谞讬谉 讛讙讜祝 诇注讜诇诐, 讜讬讜讘诇 讛讜讬 讗驻拽注转讗 讚诪诇讻讗 讚讞诇 诇讗讞专 讝诪谉 讘砖注转 讛讬讜讘诇 诇注拽讜专 讗转 讛拽谞讬谉 讜诇讛讞讝讬专 讗转 讛砖讚讛 诪讻讗谉 讜诇讛讘讗, 讗讝讬 讬"诇 讚讗"讗 诇讛转谞讜转 转谞讗讬 讘讬讜讘诇. 讻讬 讛讚讬谉 讚讬讜讘诇 诪讞讝讬专 讛砖讚讛 诇讘注诇讬诐 讛专讗砖讜谞讬诐 讗讬谞讜 讚讬谉 砖讞诇 讘注讬拽专 讛诪注砖讛 讜讞诇讜转 讛诪讻讬专讛 讚诪注讬拽专讗, 讜转谞讗讬 诪讜注讬诇 专拽 诇砖谞讜转 讗转 注讬拽专 讛诪注砖讛 讜讗转 注爪诐 讛讞诇讜转, 讜讝讛 诇讗 砖讬讬讱 讘讬讜讘诇 讚讗讬谞讜 讞诇 讘注讬拽专 讛诪讻讬专讛 讗诇讗 讛讜讬 讗驻拽注转讗 讚诪诇讻讗 砖讞诇 诇讗讞专 讝诪谉 讘砖注转 讛讬讜讘诇 诇讛驻拽讬注 讗转 讛拽谞讬谉 诪讻讗谉 讜诇讛讘讗. 讜诇驻讬"讝 讬讜爪讗 讚诇驻讬 讛专诪讘"诐 (讜讻讚谞拽讟 讘讜 讛专诪讘"谉) 讚住"诇 讚转谞讗讬 诪讜注讬诇 讘讬讜讘诇 讗"讻 诪讘讜讗专 讚讛专诪讘"诐 住讜讘专 讚讚讬谉 讬讜讘诇 讞诇 讘注讬拽专 讛诪讻讬专讛 诇讛砖讜讜转讜 拽谞讬谉 诇讝诪谉, 讜讗讬诇讜 诇砖讬讟转 讛专诪讘"谉 讚转谞讗讬 讗讬谞讜 诪讜注讬诇 讘讬讜讘诇, 讬讜讘诇 讛讜讬 讞诇讜转 讚讬谉 讗驻拽注转讗 讚诪诇讻讗 - 讚讞诇 诇讗讞专 讝诪谉 讘砖注转 讛讬讜讘诇, 讜讗讬诇讜 注爪诐 讛拽谞讬谉 讚诪注讬拽专讗 讞诇 讻拽谞讬谉 讛讙讜祝 讜诇注讜诇诐41.
讙.
砖讬讟转 讛专诪讘"诐 讘讚讬谉 讬讜讘诇 讜讘讚讬谉 诪讻讬专转 砖讚讛 讘讗"讬 诇爪诪讬转讜转
讛专诪讘"诐 住讜讘专 (讻讚谞拽讟 讘讜 讛专诪讘"谉) 砖转谞讗讬 诪讜注讬诇 讘讬讜讘诇, 讜诇讻讗讜专讛 诪讝讛 诪讜讻讞 讚住"诇 讚诪讻讬专讛 讘讬讜讘诇 讛讜讬 讞诇讜转 拽谞讬谉 诇讝诪谉, 讚讚讬谉 讬讜讘诇 诪爪诪爪诐 讗转 注讬拽专 讞诇讜转 讛拽谞讬谉 讚诪注讬拽专讗 诪砖注转 讛诪讻讬专讛, 诇讞诇讜转 拽谞讬谉 注讚 讝诪谉 讛讬讜讘诇. 讜诪砖讜"讛 住"诇 讚讗驻砖专 诇讛转谞讜转 转谞讗讬 讘注爪诐 讛诪讻讬专讛 讜诇讘讟诇 讚讬谉 讚讬讜讘诇 讚诇讗 讬讞讜诇 讘讛 讜讚诇讛讜讬 讞诇讜转 拽谞讬谉 诇注讜诇诐 (讜讻讚谞转讘讗专 诇注讬诇 讘讗讜转 讘'). 讜谞专讗讛 诇讛讘讬讗 住诪讜讻讬诐 诇讻讱 讚砖讬讟转 讛专诪讘"诐 讛讬讗 讚诪讻讬专讛 讘讬讜讘诇 讞诇讛 讻拽谞讬谉 诇讝诪谉 讜诇讗 讻拽谞讬谉 诇注讜诇诐.
讗) 注讬讬谉 讘专诪讘"诐 (驻讻"讙 诪讛诇' 诪讻讬专讛 讛诇"讜) 讜讝"诇 讜诪讛 讛驻专砖 讬砖 讘讬谉 讛诪讜讻专 拽专拽注 诇讝诪谉 拽爪讜讘 讜讘讬谉 讛诪拽谞讛 讗讜转讛 诇驻讬专讜转讬讛 砖讛拽讜谞讛 诇驻讬专讜转 讗讬谞讜 讬讻讜诇 诇砖谞讜转 爪讜专转 讛拽专拽注 讜诇讗 讬讘谞讛 讜诇讗 讬讛专讜住 讗讘诇 讛拽讜谞讛 诇讝诪谉 拽爪讜讘 讛讜讗 讘讜谞讛 讜讛讜专住 讜注讜砖讛 讘讻诇 讝诪谞讜 讛拽爪讜讘 讻诪讜 砖注讜砖讛 讛拽讜谞讛 拽谞讬谉 注讜诇诐 诇注讜诇诐 注讻"诇. 讜讻' 讛专讗讘"讚 讜讝"诇 讗讬谞讬 诪讜爪讗 诪讜讻专 诇讝诪谉 拽爪讜讘 砖讬讘谞讛 讜砖讬讛专讜住 讻讜' 讗驻砖专 诪讜讻专 砖讚讛 诇砖砖讬诐 砖谞讛 讗讜 诇讞诪讬砖讬诐 砖谞讛 讗讜 诇讗专讘注讬诐 砖谞讛 砖讬注砖讛 讘讜 讻诇 讞驻爪讜 讻诇 讬诪讬 讛诪讻专 诪驻谞讬 砖讛讜讗 讻诪讜讻专 讘讝诪谉 讛讬讜讘诇 注讻"诇. 讜诪讘讜讗专 讚讛专诪讘"诐 讛砖讜讜讛 诪讻讬专转 拽专拽注 诇讝诪谉 诇诪讻讬专转 拽专拽注 讘讗"讬 讘讝诪谉 砖讛讬讜讘诇 谞讜讛讙, 讜讛专讗讘"讚 诪住讜驻拽 讛讗诐 讗驻砖专 诇讛砖讜讜转谉. 讜诪讘讜讗专 诪讻讗谉 讚讛专诪讘"诐 住讜讘专 讚讞诇讜转 讛诪讻讬专讛 讘讝诪谉 讛讬讜讘诇 讞诇讛 讻讞诇讜转 诪讻讬专讛 诇讝诪谉, 讚注爪诐 讛诪讻讬专讛 诪注讬拽专讗 讞诇讛 专拽 注讚 诇讝诪谉 讛讬讜讘诇. 讜讗讬诇讜 讛专讗讘"讚 诪住讜驻拽 讚讚诇诪讗 砖讗谞讬 诪讻讬专讛 讘讝诪谉 讚讬讜讘诇 讚注爪诐 讛诪讻讬专讛 讞诇讛 诇注讜诇诐, 讗诇讗 讻砖诪讙讬注 砖谞转 讛讬讜讘诇 讘讗 讬讜讘诇 讜诪驻拽讬注 讗转 讛拽谞讬谉 诪讚讬谉 讗驻拽注转讗 讚诪诇讻讗, 讜诪砖讜"讛 住"诇 砖讗讬谉 诇讚诪讜转讜 诇拽谞讬谉 诇讝诪谉 拽爪讜讘.
讘) 讻转讘 讛专诪讘"诐 (驻讬"讗 诪讛诇' 砖诪讬讟讛 讜讬讜讘诇 讛诇"讗) 讜讝"诇 讗"讬 讛诪转讞诇拽转 诇砖讘讟讬诐 讗讬谞讛 谞诪讻专转 诇爪诪讬转讜转 砖谞讗' 讜讛讗专抓 诇讗 转诪讻专 诇爪诪讬转讜转, 讜讗诐 诪讻专 诇爪诪讬转讜转 砖谞讬讛诐 注讜讘专讬谉 讘诇讗 转注砖讛 讜讗讬谉 诪注砖讬讛谉 诪讜注讬诇讬谉 讗诇讗 转讞讝讜专 讛砖讚讛 诇讘注诇讬讛 讘讬讜讘诇 注讻"诇. 讜讚讬讬拽 讛诪诇"诪 讚诇讛专诪讘"诐 砖谞讬讛诐 注讜讘专讬诐 讘诇讗讜 讗讜诇诐 讗讬谞诐 诇讜拽讬诐, 讜讻讚诪砖诪注 诪讛专诪讘"诐 (驻讬"讟 诪讛诇' 住谞讛讚专讬谉 讛诇"讚) 讚讛砖诪讬讟 讛诪讜讻专 砖讚讛讜 诇爪诪讬转讜转 诪讞讬讜讘讬 讛诪诇拽讜转. 讜爪"注 诇诪讛 讗讬谞诐 诇讜拽讬诐, 砖讛专讬 注砖讜 诪注砖讛 诪讻讬专讛 诇爪诪讬转讜转 讜注砖讜 诪注砖讛 拽谞讬谉, 讜讗"讻 诇讻讗讜专讛 讛讜"诇 诇讗讜 砖讬砖 讘讜 诪注砖讛 讚诇讜拽讬谉 注诇讬讜. 讜讻谉 驻住拽 讘住' 讛讞讬谞讜讱 (诪爪讜讛 砖诇"讟) 讚诇讜拽讬谉 讗诇讗讜 讚爪诪讬转讜转 讚讛讜"诇 诇讗讜 砖讬砖 讘讜 诪注砖讛, 讜爪"注 诇诪讛 诇讛专诪讘"诐 讗讬谞讜 诇讜拽讛. 讜讬注讜讬讬谉 讘住讛"诪 (诪爪讜转 诇"转 专讻"讝) 讘诇讗讜 讚诪讻讬专转 讗"讬 诇爪诪讬转讜转 讚讻' 讛专诪讘"谉 讘讛砖讙讜转讬讜 讜讝"诇 讜讗驻砖专 注讜讚 砖谞讗诪专 砖讛讬讗 诪谞讬注讛 砖诇讗 讬讗诪专讜 讘驻讬专讜砖 讛专讬谞讬 诪讜讻专讛 诇讱 诇注讜诇诐 讗驻讬诇讜 诇讗讞专 讛讬讜讘诇 讜讗注"驻 砖讗讬谉 讝讛 诪讜注讬诇 讚拽讬"诇 讻诇 诪讬诇转讗 讚讗诪专 专讞诪谞讗 诇讗 转注讘讬讚 讗讬 注讘讬讚 诇讗 诪讛谞讬, 讜讛讬讬谞讜 讟注诪讗 讚诇拽讬 诪砖讜诐 讚注讘专 讗讛讜专诪谞讗 讚专讞诪谞讗 讻诪讜 砖讛讜讗 诪讜讝讻专 讘专讗砖讜谉 砖诇 转诪讜专讛 (讚:) 讜讻"讻 讘讞讘讜专讜 讛讙讚讜诇 砖讗诐 诪讻专 诇爪诪讬转讜转 砖谞讬讛诐 注讜讘专讬诐 讘诇"转 讜讗讬谉 诪注砖讬讛诐 诪讜注诇讬谉, 讗讘诇 讗讬谉 讝讛 诪转谞讛讙 讬驻讛 讘住讜讙讬讗 讛讛讬讗, 砖诇讗 讛讜讝讻专 讝讛 讘诪讞诇讜拽转诐 砖诇 讗讘讬讬 讜专讘讗 注讻"诇. 讜谞专讗讛 讚讛专诪讘"谉 讛住讻讬诐 诇讛专诪讘"诐 讚讛诪讻讬专讛 诇爪诪讬转讜转 讗讬谞讛 讞诇讛, 讗讱 讟讜注谉 讚诇讜拽讬谉 注诇 砖注砖讛 诪注砖讛 诪讻讬专讛 讜注讘专 讗讛讜专诪谞讗 讚专讞诪谞讗, 讜讻讚讗讬转讗 讘转诪讜专讛 讚讗祝 讗讬 注讘讚 诇讗 诪讛谞讬 诪"诪 诇讜拽讛 注诇 砖注讘专 讗讛讜专诪谞讗 讚专讞诪谞讗, 讻诇讜诪专 砖诇讜拽讛 注诇 砖注砖讛 诪注砖讛 讛注讘讬专讛 讜讗注"驻 砖讛诪讻讬专讛 诇讗 讞诇讛. 讚讛"讛 讘诪讻讬专讛 诇爪诪讬转讜转 砖诇讜拽讛. 讜砖讬讟转 讛专诪讘"诐 砖讗讬谞诐 诇讜拽讬谉 爪"注.
讜讘讬讗专 诪专谉 讛讙专"诪 讝爪"诇 讚讬"诇 讚讛专诪讘"诐 住"诇 讚砖讗谞讬 讛讗讬住讜专讬诐 讚讘诪住' 转诪讜专讛 (讚:) 讚诇讜拽讛 注诇 注爪诐 诪注砖讛 讛注讘讬专讛, 讚注诇 诪注砖讛 讛注讘讬专讛 讛讜讗 讚讛讝讛讬专 专讞诪谞讗, 讚诇讗 讛讝讛讬专讛 讛转讜专讛 注诇 讛讞诇讜转 - 讚讛专讬 诇讗 讞诇讛 讛讞诇讜转 - 讚住"诇 讚讗讬 注讘讚 诇讗 诪讛谞讬. 讜诪讗讞专 讚注讘专 注诇 讛诇讗讜 讘砖诇讬诪讜转 - 讚讛诇讗讜 讛讜讗 注诇 诪注砖讛 讛注讘讬专讛 诪砖讜"讛 诇讜拽讛 注诇讬讜. 诪砖讗"讻 讘诪讜讻专 砖讚讛 讘讗"讬 诇爪诪讬转讜转 讘讝诪谉 砖讛讬讜讘诇 谞讜讛讙 讬"诇 砖讛转讜专讛 诇讗 讛讝讛讬专讛 注诇 注爪诐 诪注砖讛 讛诪讻讬专讛 诇爪诪讬转讜转 讗诇讗 注诇 讛讞诇讜转 砖诇 诪讻讬专讛 诇爪诪讬转讜转. 讜诪砖讜"讛 讛专诪讘"诐 住讜讘专 讚讗讬谞讜 诇讜拽讛 讚诪讗讞专 砖诇讗 讞诇讛 讞诇讜转 讛诪讻讬专讛 诇讗 注讘专 注诇 讛诇讗讜 讘砖诇讬诪讜转 讜诪砖讜"讛 讗讬谞讜 诇讜拽讛. 讜讘讬讗专 讛讙专"诪 讝爪"诇 讚诪砖"讻 讛专诪讘"诐 "讜讗诐 诪讻专 诇爪诪讬转讜转 砖谞讬讛诐 注讜讘专讬谉 讘诇讗 转注砖讛 讜讗讬谉 诪注砖讬讛谉 诪讜注讬诇讬谉" 专"诇 讚注爪诐 讛诇讗讜 讙讜驻讗 诪讘讟诇 讗转 讛诪讻讬专讛 讜讛诇讗讜 注爪诪讜 诪讜谞注 讞诇讜转 诪讻讬专讛 诇爪诪讬转讜转, 讜诪砖讜"讛 讗讬谞讜 诇讜拽讛 讚诇讗 注讘专 注诇 讛诇讗讜 讘砖诇讬诪讜转. 诪砖讗"讻 讘住讜讙讬讗 讚转诪讜专讛 讘讚讬谉 讻诇 诪讬诇转讗 讚讗诪专 专讞诪谞讗 诇讗 转注讘讬讚 讗讬 注讘讬讚 诇讗 诪讛谞讬, 住"诇 诇专讘讗 讚诇讜拽讬谉 诪砖讜诐 讚讛转诐 注爪诐 讛诇讗讜 讛讜讗 注诇 诪注砖讛 讛注讘讬专讛, 讜讝讛讜 讻讜讜谞转 专讘讗 讘住讜讙讬讗 讚转诪讜专讛 (讚:) "讜讛讗讬 讚诇拽讬 诪砖讜诐 讚注讘专 讗诪讬诪专讗 讚专讞诪谞讗" - 讚讛诇讗讜 讛讬讗 注诇 诪注砖讛 讛注讘讬专讛 讜诇讻谉 讗注"驻 讚诇讗 诪讛谞讬 诇讜拽讛 诪砖讜诐 讚注讘专 注诇 讛诇讗讜 讘砖诇讬诪讜转. 讜讛专诪讘"诐 住讜讘专 讚讛讬讻讗 讚注爪诐 讛讗讬住讜专 讛讬讗 讛讞诇讜转 讗讝讬 讙讜祝 讛诇讗讜 诪讜谞注 讛讞诇讜转 诪诇讞讜诇, 讗讜诇诐 诪"诪 诪讬拽专讬 讚注讘专 注诇 讛讗讬住讜专, 讜讗讬谞讜 诇讜拽讛 诪砖讜诐 讚诇讗 注讘专 注诇 讛诇讗讜 讘砖诇讬诪讜转. 讜谞诪爪讗 讚讛讬讻讗 讚讙讜祝 讛诇讗讜 住讜转专 讗转 讛诪诇拽讜转 砖讘讜 讜注讜拽专 讗转 注爪诪讜, 讘讻讛"讙 住讜讘专 讛专诪讘"诐 讚谞砖讗专 讛讗讬住讜专 讜诪讬拽专讬 讚注讘专 注诇 讗讬住讜专, 讗诇讗 讚诇讬讻讗 诪诇拽讜转 讚诇讗 注讘专 注诇 讛诇讗讜 讘砖诇讬诪讜转.
讜讛讙专"诪 讝爪"诇 讛讘讬讗 专讗讬讬讛 诇讬住讜讚 讛讝讛 诪诪讛 砖驻住拽 讛专诪讘"诐 诇讙讘讬 讛讗讬住讜专 砖诇 诪讻讬专转 诪注砖专 讘讛诪讛, (讘驻"讜 诪讛诇' 讘讻讜专讜转 讛诇"讛) 讜讝"诇 诪注砖专 讘讛诪讛 讗住讜专 诇诪讜讻专讜 讻砖讛讜讗 转诪讬诐 砖谞讗诪专 讘讜 诇讗 讬讙讗诇. 诪驻讬 讛砖诪讜注讛 诇诪讚讜 砖讝讛 砖谞讗诪专 诇讗 讬讙讗诇 讗祝 讗讬住讜专 诪讻讬专讛 讘诪砖诪注 砖讗讬谉 谞讙讗诇 讜讗讬谞讜 谞诪讻专 讻诇诇. 讜讬专讗讛 诇讬 砖讛诪讜讻专 诪注砖专 诇讗 注砖讛 讻诇讜诐 讜诇讗 拽谞讛 诇讜拽讞. 讜诇驻讬讻讱 讗讬谞讜 诇讜拽讛 讻诪讜讻专 讞专诪讬 讻讛谞讬诐 砖诇讗 拽谞讛 诇讜拽讞 讜讻诪讜讻专 讬驻转 转讜讗专 讻诪讜 砖讬转讘讗专 讘诪拽讜诪讜, 注讻"诇. 讜注讬讬谉 讘专诪讘"诐 (讘驻"讞 诪讛诇' 诪诇讻讬诐 讛诇"讜) 诇讙讘讬 讛讗讬住讜专 诇诪讻讜专 讬驻转 转讗专 讜讝"诇 讜讗诐 诪讻专讛 注讜讘专 讘诇讗 转注砖讛 砖谞讗' 讜诪讻专 诇讗 转诪讻专谞讛 讘讻住祝, 讜讗诐 诪讻专讛 讗讬谞讛 诪讻讜专讛 讜诪讞讝讬专 讛讚诪讬诐 注讻"诇. 讜诪讘讜讗专 讚讛专诪讘"诐 驻住拽 砖讛诪讜讻专 诪注砖专 讘讛诪讛, 讞专诪讬 讻讛谞讬诐, 讜讬驻转 转讜讗专 注讜讘专 讘诇讗 转注砖讛 讗讱 讗讬谞讜 诇讜拽讛 注诇讬讛诐 诪驻谞讬 砖讛拽谞讬谉 讗讬谞讜 讞诇. 讜爪"注 讚讗诐 注讘专 注诇 讛诇讗讜 讗诪讗讬 讗讬谞讜 诇讜拽讛 讜讛专讬 注砖讛 诪注砖讛 诪讻讬专讛 讜讗"讻 诇讻讗讜专讛 讛讜讬 诇讗讜 砖讬砖 讘讜 诪注砖讛 讚诇讜拽讬谉 注诇讬讜. 讜讘讬讗专 讛讙专"诪 讝爪"诇 砖讛讚讬谉 转诇讜讬 讘讬住讜讚 讚讬谉 讛讗讬住讜专讬诐 讛讗诇讛: 讛讗诐 注讬拽专 讗讬住讜专诐 讛讜讗 诪注砖讛 讛诪讻讬专讛 讗讜 讞诇讜转 讛诪讻讬专讛. 讚讗诐 注讬拽专 讗讬住讜专诐 讛讜讗 诪注砖讛 讛诪讻讬专讛 讗"讻 注"讬 诪注砖讛 讛诪讻讬专讛 拽注讘专 注诇 讛诇讗讜 讘砖诇讬诪讜转 讜讛讜讬 诇讗讜 砖讬砖 讘讜 诪注砖讛 讚诇讜拽讬谉 注诇讬讜. 诪砖讗"讻 讗诐 注讬拽专 讛讗讬住讜专 讛讜讗 讛讞诇讜转 讗讝讬 讬"诇 讚诪讗讞专 砖诇讗 讞诇讛 讛诪讻讬专讛 讜诇讗 拽谞讛 讛诇讜拽讞, 讚讙讜祝 讛诇讗讜 诪讘讟诇 讗转 讞诇讜转 讛拽谞讬谉 讗讬谞讜 诇讜拽讛, 讜诪砖讜"讛 驻住拽 讛专诪讘"诐 讘诪讻讬专转 诪注砖专 讘讛诪讛 讜讬驻转 转讜讗专 讜讞专诪讬 讻讛谞讬诐 讚注讘专 注诇 诇"转 讗讘诇 讗讬谞讜 诇讜拽讛 注诇讬讛诐. 讜诪讘讜讗专 诪讝讛 讚讛讬讻讗 讚讙讜祝 讛诇讗讜 诪讜谞注 讗转 讛讞诇讜转 诪诇讞讜诇 讜诪砖讜"讻 诇讗 讬注讘讜专 注诇 讛诇讗讜 讚讗诪专讬谞谉 砖注讘专 注诇 讛讗讬住讜专 讗讘诇 讗讬谞讜 诇讜拽讛 讚诇讗 注讘专 注诇 讛诇讗讜 讘砖诇讬诪讜转42. 讜诇讻讗讜专讛 诪讘讜讗专 诪讝讛 讚讛专诪讘"诐 讞讜诇拽 注诇 砖讬讟转 讛专砖讘"讗 讜讛谞诪讜"讬 讚讛讙讝讛"讻 "讚讛讗专抓 诇讗 转诪讻专 诇爪诪讬转讜转 讻讬 诇讬 讻诇 讛讗专抓" 讛讬讗 讙讝讛"讻 讚诇讬讻讗 讘注诇讜转 诇讛讚讬讜讟 诇诪讻专 讗"讬 诇爪诪讬转讜转, 讚诇讛专砖讘"讗 讛拽谞讬谉 讗讬谞讜 讞诇 诪讞诪转 讞住专讜谉 讘注诇讜转 诇诪讻讜专 讗"讬 诇爪诪讬转讜转. 讜讗讬诇讜 诇讛专诪讘"诐 讛拽谞讬谉 讗讬谞讜 讞诇 诪讞诪转 砖讙讜祝 讛讗讬住讜专 诪讘讟诇 讗转 讞诇讜转 讛诪讻讬专讛.
讜诇驻讬"讝 谞专讗讛 讚讛专诪讘"诐 住"诇 讚讚讬谉 讬讜讘诇 讞诇 讘注爪诐 讞诇讜转 讛诪讻讬专讛 诇砖谞讜转 讗转 讞诇讜转 讝诪谉 讛诪讻讬专讛 诪讞诇讜转 拽谞讬谉 诇注讜诇诐 诇讛讬讜转 讞诇讜转 拽谞讬谉 诇讝诪谉 讚讞诇 专拽 注讚 诇讬讜讘诇 讜诇讗 诇注讜诇诐, 讜砖讜讛 诇拽谞讬谉 诇讝诪谉 讘注诇诪讗. 讜讛专诪讘"诐 讗讝讬诇 诇砖讬讟转讜 讚住"诇 讚讬砖 讗讬住讜专 诇注砖讜转 讞诇讜转 拽谞讬谉 诇注讜诇诐, 讜讙讜祝 讛讗讬住讜专 诪讜谞注 讜诪讘讟诇 讞诇讜转 讛拽谞讬谉. 讜讗讬 讗驻砖专 诇讜诪专 讚诪讻讬专讛 注讚 讬讜讘诇 讛讜讬 诪讻讬专讛 诇注讜诇诐 讗诇讗 讚讘砖谞转 讛讬讜讘诇 讞诇讛 讗驻拽注转讗 讚诪诇讻讗 诇讛驻拽讬注 讗转 讛拽谞讬谉 诪讻讗谉 讜诇讛讘讗 讚讛专讬 谞转讘讗专 讚诇砖讬讟转 讛专诪讘"诐 诪讻讬专讛 诇注讜诇诐 讘讟诇讛 讜诇讗 讞诇讛 讻诇诇, 讜专拽 讞诇讛 诇注讘讜专 注诇 讛讗讬住讜专 讚"讜讛讗专抓 诇讗 转诪讻专 诇爪诪讬转讜转".
讜注讬讬谉 讘专诪讘"诐 (驻"讙 诪讛诇' 诪注"砖 讛诇"讬) 砖讻转讘 讜讝"诇 诪注"砖 谞讬转谉 诇讗讻讬诇讛 讜砖转讬讛 讻讜' 讜讗住讜专 诇讛讜爪讬讗讜 讘砖讗专 爪专讻讬讜 讻讙讜谉 诇讬拽讞 讘讜 讻诇讬诐 讜讘讙讚讬诐 讜注讘讚讬诐 砖谞讗' 诇讗 谞转转讬 诪诪谞讜 诇诪转 讻诇讜诪专 诇讗 讛讜爪讗转讬 讗讜转讜 讘讚讘专 砖讗讬谞讜 诪拽讬讬诐 讗转 讛讙讜祝, 讜讗诐 讛讜爪讬讗 诪诪谞讜 讘砖讗专 讚讘专讬诐 讗驻讬' 讘讚讘专 诪爪讜讛 讻讙讜谉 砖诇拽讞 诪诪谞讜 讗专讜谉 讜转讻专讬讻讬谉 诇诪转 诪爪讜讛 讛"讝 讗讜讻诇 讻谞讙讚讜 讘转讜专转 诪注砖专 注讻"诇. 讜讚讬讬拽 讘专讚讘"讝 讚诇专诪讘"诐 诇讬讻讗 诪诇拽讜转, 讜讛砖讗讬专 讗转 驻住拽 讛专诪讘"诐 讘爪"注. 讜讘讬讗专 讛讙专"诪 讝爪"诇 讚讗祝 讻讗谉 讛讘讬讗讜专 讛讜讗 讚讗讬住讜专 讙诪讜专 讞诇 专拽 讻砖诪转讞诇诇 讛诪注"砖 诇讞诇讜讟讬谉 注诇 砖讗专 讛讚讘专讬诐, 讗讱 注爪诐 讛讗讬住讜专 诪讜谞注 讗转 讞诇讜转 讛讞讬诇讜诇 砖转转拽讬讬诐 - 讚驻拽注讛 诪讞诪转 讛讗讬住讜专, 讜讬砖 转专转讬 讚住转专讬 讘注爪诐 讛讗讬住讜专 砖注砖讛, 讜诪砖讜"讛 注讘专 注诇 讗讬住讜专 砖讗讬谞讜 讙诪讜专 讜讗讬谞讜 诇讜拽讛.
讗讜诇诐 注讬讬谉 讘诪谞讞转 讞讬谞讜讱 (诪爪讜讛 砖诇"讟 讗讜转 讻"讚) 砖转讬专抓 讚讬转讻谉 诇讜诪专 讚讛专诪讘"诐 住"诇 讻砖讬讟转 讛专讗砖讜谞讬诐 讚"讻讬 诇讬 讻诇 讛讗专抓" 专"诇 砖讗"讬 砖讬讬讻转 诇讛拽讘"讛 讜诇讬讻讗 讘注诇讜转 诇讛讚讬讜讟 诇讛讞讬诇 讘讜 拽谞讬谉 诪诪讜谉 诇注讜诇诐, 讜讛专诪讘"诐 驻住拽 讻专讘讗 讚讻诇 诪讬诇转讗 讚讗诪专 专讞诪谞讗 诇讗 转注讘讬讚 讗讬 注讘讬讚 诇讗 诪讛谞讬, 讜讘注诇诪讗 诇讜拽讛 诪砖讜诐 讚注讘专 注诇 诪讬诪专讗 讚专讞诪谞讗, 讻诇讜诪专 诪砖讜诐 诪注砖讛 讛注讘讬专讛, 诪砖讗"讻 讘诪讻专 砖讚讛 讘讗"讬 诇爪诪讬转讜转 讚诇讗 讗讛谞讬 诪注砖讬讜 诪砖讜诐 讚讗讬谉 诇讜 讘注诇讜转 诇诪讻讜专 讗"讬 诪诇讘讚 讛讟注诐 讚讻诇 诪讬诇转讗 讚讗诪专 专讞诪谞讗 诇讗 转注讘讬讚 讗讬 注讘讬讚 诇讗 诪讛谞讬 讗讝讬 讛专诪讘"诐 住"诇 讚讗讬谞讜 诇讜拽讛43.
讚.
砖讬讟转 讛专诪讘"谉 讘讬住讜讚 讛讗讬住讜专 讚"讜讛讗专抓 诇讗 转诪讻专 诇爪诪讬转讜转"
讻转讬讘 (讜讬拽专讗 讻"讛: 讻"讙) "讜讛讗专抓 诇讗 转诪讻专 诇爪诪讬转讜转 讻讬 诇讬 讛讗专抓 讻讬 讙专讬诐 讜转讜砖讘讬诐 讗转诐 注诪讚讬" 讜讘驻专砖"讬 (砖诐 注讛"转) 讻转讘 讜讝"诇 诇讬转谉 诇讗讜 注诇 讞讝专转 砖讚讜转 诇讘注诇讬诐 讘讬讜讘诇 砖诇讗 讬讛讗 讛诇讜拽讞 讻讜讘砖讛 注讻"诇. 讗诇讬讘讗 讚专砖"讬 讛讗讬住讜专 讞诇 注诇 讛诇讜拽讞 讻砖讗讬谞讜 诪讞讝讬专 讗转 讛砖讚讛 诇讘注诇讬讜 讘砖谞转 讛讬讜讘诇, 讜诇讗 砖讬讬讱 诇注爪诐 诪注砖讛 讜讞诇讜转 讛诪讻讬专讛. 讜驻诇讬讙 注诇讬讜 讛专诪讘"谉 (砖诐 讘驻讬专讜砖讜 注讛"转) 讜讝"诇 讜讬转讻谉 砖讬讛讬讛 "诇讗 转诪讻专 诇爪诪讬转讜转" 诇讗讜 讘诪讜讻专, 砖诇讗 讬诪讻专谞讛 诇讞诇讜讟讬谉 诇讜诪专 讛专讬谞讬 诪讜讻专讛 诇讱 诇注讜诇诪讬诐 讙诐 讗讞专讬 讛讬讜讘诇, 讜讗注"驻 砖讛讬讜讘诇 诪驻拽讬注讛, 讛讝讛讬专 讛讻转讜讘 诇诪讜讻专 讗讜 诇砖谞讬讛诐 砖诇讗 讬注砖讜 诪诪讻专诐 诇爪诪讬转讜转, 讜讗诐 讗诪专讜 讻谉 讬注讘专讜 讘诇讗讜 讛讝讛, 讜诇讗 讬讜注讬诇 诇讛诐 讻讬 转讞讝讜专 讘讬讜讘诇, 讜讻谉 驻讬专砖讜 讛专"专 诪砖讛. 讜讛讟注诐 讘讝讛 讻讬 讘讬讚讜注 讘讚注讜转 讘谞讬 讗讚诐 砖讗诐 讬注砖讜 诪诪讻专诐 诪转讞讬诇讛 讻诪住驻专 砖谞讬诐 注讚 讛讬讜讘诇 讬拽诇 讘注讬谞讬讛诐 讛注谞讬谉, 讜讗诐 讬拽谞讛 诇讞诇讜讟讬谉 转拽砖讛 讘注讬谞讬讜 讛讞讝专讛 诪讗讚. 讜讬讛讬讛 讻注谞讬谉 诪讗讬 讚讗诪专 专讞诪谞讗 诇讗 转注讘讬讚 讗讬 注讘讚 诇讗 诪讛谞讬 讜诇拽讬 诪砖讜诐 讚注讘专 讗讛讜专诪谞讗 讚诪诇讻讗 注讻"诇. 讜诪讘讜讗专 讚讗诇讬讘讗 讚讛专诪讘"谉 讛讗讬住讜专 讞诇 注诇 讛诪讜讻专 讗讜 注诇 砖谞讬讛诐 诇注砖讜转 诪注砖讛 诪讻讬专讛 诇注讜诇诐 讘诪驻讜专砖, 讜讛讗讬住讜专 讛讜讬 讘注爪诐 诪注砖讛 讛诪讻讬专讛 讜讻讚诪讘讜讗专 讘驻讬专讜砖讜. 讜谞专讗讛 讚讛专诪讘"谉 住讜讘专 讚讛讚讬谉 讚讬讜讘诇 讛讜讬 讞诇讜转 讗驻拽注转讗 讚诪诇讻讗, 讚讘注爪诐 诪讻讬专转 拽专拽注 讞诇讛 诇注讜诇诐, 讜讘讗 讛讬讜讘诇 讗讞"讻 讜注讜拽专 讗转 讛拽谞讬谉 讜诪讞讝讬专 讗转 讛砖讚讛 诇讘注诇讬诐 讛专讗砖讜谞讬诐. 讜诪砖讜"讛 讗讬谉 讘专砖讜转 讜讘讻讞 讛诪讜讻专 讜讛诇讜拽讞 诇砖谞讜转 讗转 注爪诐 讚讬谉 讛讬讜讘诇 诪讚讛讜讬 讗驻拽注转讗 讚诪诇讻讗 讚讞诇 讘砖谞转 讛讬讜讘诇 诪谉 砖诪讬诐. 讚讛讚讬谉 讚讬讜讘诇 讗讬谞讜 讚讬谉 砖讞诇 讘注爪诐 讞诇讜转 讛诪讻讬专讛 讚诪注讬拽专讗 讚讛讜讬讗 专拽 诪讻讬专讛 诇讝诪谉 注讚 讛讬讜讘诇, 讜诇讻谉 讛专诪讘"谉 住讜讘专 讚讛讗讬住讜专 讚"诇讗 转诪讻专" 讗讬谞讜 砖讬讬讱 诇讞诇讜转 讛诪讻讬专讛, 讚讘讬谉 讻讛 讜讻讛 讛讞诇讜转 讛讜讬讗 讞诇讜转 诪讻讬专讛 诇注讜诇诐, 讜讗讬谉 谞"诪 讗讬 讗诪专讜 讝讛 讘驻讬专讜砖 讗讜 诇讗 诪"诪 讛讜讬讗 讗讜转讛 讞诇讜转 诪讻讬专讛 诇注讜诇诐, 讗诇讗 讚讛讗讬住讜专 讛讜讗 诇讜诪专 讘驻讬专讜砖 讚讛诪讻讬专讛 讛讬讗 诇爪诪讬转讜转 讜诇砖讬讟转 讛专诪讘"谉 讛讗讬住讜专 讚"讜诇讗 转诪讻专 诇爪诪讬转讜转" 讛讜讗 讗讬住讜专 讚讞诇 讘诪注砖讛 讛诪讻讬专讛, 讚讬住讜讚 讛讗讬住讜专 讛讜讗 诇讜诪专 讘诪驻讜专砖 讚讛讜讬讗 诪讻讬专讛 诇注讜诇诐, 讜讗注"驻 讚诪讻讬专讛 注讚 讬讜讘诇 讛讜讬讗 讞诇讜转 诪讻讬专讛 诇注讜诇诐, 讜讬讜讘诇 诪驻拽讬注 讗转 讛诪讻讬专讛 诇讗讞专 讝诪谉 讘砖注转 讛讬讜讘诇 诪讚讬谉 讗驻拽注转讗 讚诪诇讻讗.
讘专诐 诪讛 砖讛砖讜讜讛 讛专诪讘"谉 讘驻专讜砖讜 注讛"转 讗转 砖讬讟转讜 诇砖讬讟转 讛专诪讘"诐 诇讻讗讜专讛 讗讬谞谞讜 谞讻讜谉, 讚诇驻讬 诪砖"谞 (诇注讬诇 讗讜转 讙') 讛专诪讘"诐 住"诇 讚讬讜讘诇 讗讬谞讜 讚讬谉 讗驻拽注转讗 讚诪诇讻讗 讚讞诇 讗讞"讻 讘砖谞转 讛讬讜讘诇 诇讛驻拽讬注 讗转 讛拽谞讬谉, 讗诇讗 讚讬讜讘诇 讞诇 讘注讬拽专 讞诇讜转 讛诪讻讬专讛 讚诪注讬拽专讗 讻讚讬 诇讛砖讜讜转讛 讞诇讜转 诪讻讬专讛 诇讝诪谉 讚讞诇讛 注讚 砖谞转 讛讬讜讘诇 讘诇讘讚. 讜讛专诪讘"诐 住讜讘专 讚讛讗讬住讜专 讚"诇讗 转诪讻专 诇爪诪讬转讜转" 讛讜讗 诇讛讞讬诇 讞诇讜转 诪讻讬专讛 诇注讜诇诐, 讗诇讗 讚讛讗讬住讜专 诪讬讚 诪驻拽讬注 讗转 讞诇讜转 讛诪讻讬专讛 诪诇讞讜诇 诇注讜诇诐 讜拽讜讘注转讛 诇诪讻讬专讛 诇讝诪谉, 讜诪砖讜"讛 讛讜讬 讗讬住讜专 砖讗讬谞讜 讙诪讜专 砖讗讬谞讜 诇讜拽讛 注诇讬讜 (讜讻谞讚转讘讗专 诇注讬诇 讘讗讜转 讙'). 讗讜诇诐 诇讻讗讜专讛 讛专诪讘"谉 住讜讘专 讚讬讜讘诇 讛讜讬 讞诇讜转 讚讬谉 讗驻拽注转讗 讚诪诇讻讗, 讜住"诇 讚讬住讜讚 讛讗讬住讜专 讚诇讗 转诪讻专 诇爪诪讬转讜转 讛讜讗 讘诪注砖讛 讛诪讻讬专讛, 讜讻讚谞转讘讗专.
讗讱 谞专讗讛 讚专砖"讬 注讛"转 讗讻谉 拽讘诇 讗转 讬住讜讚讜 砖诇 讛专诪讘"谉 讚讬讜讘诇 讛讜讬 讚讬谉 讗驻拽注转讗 讚诪诇讻讗, 讜砖讗讬谉 讘讻讞诐 砖诇 讛诪讜讻专 讜讛诇讜拽讞 诇砖谞讜转 讗转 讚讬谉 讬讜讘诇 讻诇诇 讻讬 讗讬谞讜 讞诇 诇讗 讘诪注砖讛 讛诪讻讬专讛 讜诇讗 讘讞诇讜转 讛诪讻讬专讛. 讜诪砖讜"讛 住"诇 诇专砖"讬 讚讛诇讗讜 讚诇讗 转诪讻专 讗讬谞讜 讞诇 讘诪注砖讛 讜讘讞诇讜转 讛诪讻讬专讛 讚诪注讬拽专讗, 讗诇讗 讞诇 讘拽讬讜诐 诪爪讜转 讛讞讝专转 讛砖讚讛 讘砖谞转 讛讬讜讘诇, 讚讗住讜专 诇讜 诇诇讜拽讞 诇讻讘讜砖 讗转 讛砖讚讛 讘砖谞转 讛讬讜讘诇 讜诇讘讟诇 讗转 拽讬讜诐 诪爪讜转 讛讬讜讘诇 诇讛讞讝讬专 讗转 讛砖讚讛 砖诇拽讞 诇讘注诇讬讜. 讜讛讗讞专讬讜转 讚讞诇讛 注诇讬讜 诪讞讬讬讘转讜 诇砖诇诐 讗祝 注诇 讻诇 讗讜谞住 讘讚讜诪讛 诇讙讝诇谉 讜砖讜讗诇.
注讬讬谉 讘住驻专 讛诪爪讜讜转 (诪爪讜转 诇"转 专讻"讝) 砖讻转讘 讛专诪讘"谉 讘讛砖讙讜转讬讜 讜讝"诇 讜诇讗 谞转讘讗专 诇讬 注谞讬谉 讛诪谞讬注讛 讛讝讗转 砖讗讬谉 讗讚诐 讞讬讬讘 诇讛讝讻讬专 讘砖注转 诪诪讻专讜 讜诇讜诪专 注讚 讛讬讜讘诇 讗谞讬 诪讜讻专, 讗讘诇 讻诇 讛诪诪讻专讬诐 谞注砖讬诐 讘住转诐 砖讚讬 诪讻讜专讛 诇讱 讘讬转讬 拽谞讜讬讛 诇讱 讜讛讬讜讘诇 诪讞讝讬专 讛诪讻专 诇讘注诇讬讜 讘讬谉 讘住转诐 讘讬谉 讘诪驻讜专砖 诇注讜诇诐 讻诪讜 砖讗诪专讜 (讘"诪 拽讟 讗) 讬讜讘诇 讗驻拽注转讗 讚诪诇讻讗 讻讜' 讜讗驻砖专 注讜讚 砖谞讗诪专 砖讛讬讗 诪谞讬注讛 砖诇讗 讬讗诪专讜 讘驻讬专讜砖 讛专讬谞讬 诪讜讻专讛 诇讱 诇注讜诇诐 讗驻讬诇讜 诇讗讞专 讛讬讜讘诇 讜讗注"驻 砖讗讬谉 讝讛 诪讜注讬诇 讚拽讬"诇 讻诇 诪讬诇转讗 讚讗诪专 专讞诪谞讗 诇讗 转注讘讬讚 讗讬 注讘讚 诇讗 诪讛谞讬 讜讛讬讬谞讜 讟注诪讗 讚诇拽讬 诪砖讜诐 讚注讘专 讗讛讜专诪谞讗 讚专讞诪谞讗 讻诪讜 砖讛讜讗 诪讜讝讻专 讘专讗砖讜谉 砖诇 转诪讜专讛 (讚:) 讜讻"讻 讘讞讘讜专讜 讛讙讚讜诇 砖讗诐 诪讻专 诇爪诪讬转讜转 砖谞讬讛诐 注讜讘专讬谉 讘诇"转 讜讗讬谉 诪注砖讬讛诐 诪讜注讬诇讬谉, 讗讘诇 讗讬谉 讝讛 诪转谞讛讙 讬驻讛 讘住讜讙讬讗 讛讛讬讗 砖诇讗 讛讜讝讻专 讝讛 讘诪讞诇讜拽转诐 砖诇 讗讘讬讬 讜专讘讗 注讻"诇. 讜谞专讗讛 讚讛专诪讘"谉 讘住驻讛"诪 住"诇 讻讚驻讬专砖 讘驻专讜砖讜 注讛"转 讚讛讗讬住讜专 讚"诇讗 转讬诪讻专" 讞诇 讘诪注砖讛 讛诪讻讬专讛 讜诇讗 讘讞诇讜转 讛诪讻讬专讛, 诪讻讬讜谉 讚讗"讗 诇砖谞讜转讛 讻讬 讞诇讜转 讛诪讻讬专讛 讞诇讜转 诇注讜诇诐 讛讬讗, 讚讬讜讘诇 讞诇 诇讗讞专 讝诪谉 讘砖谞转 讛讬讜讘诇 诇讛驻拽讬注 讗转 讛诪讻讬专讛 诪讻讗谉 讜诇讛讘讗 诪讚讬谉 讗驻拽注转讗 讚诪诇讻讗, 讜讗讬谞讜 讞诇 讘注爪诐 讞诇讜转 讛诪讻讬专讛 讚诪注讬拽专讗, 讜砖诇讗 讻讚讘讬讗专 讛讙专"诪 讝爪"诇 讘专诪讘"诐. 讜讛专诪讘"谉 转诪讛 注诇 注爪诪讜 诇诪讛 讗讬谉 讛讗讬住讜专 讚"诇讗 转诪讻专" 诪讜讝讻专 讘住讜讙讬讬转 讗讬 注讘讚 诇讗 诪讛谞讬. 讗讜诇诐 诇驻讬"诪 砖讘讬讗专 讛讙专"诪 讝爪"诇 讘砖讬讟转 讛专诪讘"诐 讬砖 诇转专抓, 讚讘住讜讙讬讗 讘诪住' 转诪讜专讛 诪讬讬专讬 讘讗讬住讜专讬诐 砖讬住讜讚 讛讗讬住讜专 讛讜讗 讗讬住讜专讬 诪注砖讛, 讜诇讗 讗讬住讜专讬 讞诇讜转, 讜讘讻讜诇诐 诇讜拽讬谉 注诇 诪注砖讛 讛讗讬住讜专. 诪砖讗"讻 讛讗讬住讜专 讚"诇讗 转诪讻专 诇爪诪讬转讜转" 讛讜讬 讗讬住讜专 诇注砖讜转 讞诇讜转 诪讻讬专讛 诇注讜诇诐, 讜讙讜祝 讛诇讗讜 诪讜谞注 讛讞诇讜转 诪诇讞讜诇 讜诇驻讬讻讱 讗讬谞讜 诇讜拽讛 注诇讬讜, 讚诇讗 谞讞砖讘 砖注讘专 注诇 讗讬住讜专 讙诪讜专 讜讛诇讗讜 讘砖诇讬诪讜转, 讜讻讚谞转讘讗专 诇注讬诇 (讘讗讜转 讙') 讘讗专讬讻讜转44.
讜注讜讚 讻转讘 讛专诪讘"谉 讘住讛"诪 讜讝"诇 讜讛诪讜讘谉 讘诇讗讜 讛讝讛 诪讚讘专讬 讘注诇 讛讛诇讻讜转 砖讗讬谞讜 诪谞讬注讛 讻诇诇 讗讘诇 爪讜讛 "讜讘讻诇 讗专抓 讗讞讜讝转诐 讙讗讜诇讛 转转谞讜 诇讗专抓" 诇驻讬 砖讗讬谉 讛讗专抓 讛讝讗转 谞诪讻专转 诇爪诪讬转讜转 诪驻谞讬 砖讗讬谞讛 砖诇讻诐 讗讘诇 讗转诐 讙专讬诐 讜转讜砖讘讬诐 讘讛 注诪讜, 讜诇讻谉 诇讗 讻转讘 讘注诇 讛讛诇讻讜转 讝讛 讛诇讗讜 诇驻讬 砖讛讜讗 讗爪诇讜 砖诇讬诇讜转 诇讗 诪谞讬注讛 讻讜' 注讻"诇. 讜谞专讗讛 讚诇驻讬 讘注诇 讛讛诇讻讜转 讗讬谉 诇讘谞"讬 讞诇讜转 讘注诇讜转 讙诪讜专讛 讘讗"讬, 讻讬 讛拽讘"讛 诇讗 讜讜讬转专 注诇 注讬拽专 讘注诇讜转讜 讘讗专抓 讜爪诪爪诐 讗讬驻讜讗 讗转 拽谞讬谉 讛讛讚讬讜讟讜转. 讜诪砖讜"讛 讗讬谉 讛讚讬讜讟 讬讻讜诇 诇诪讻专 讗转 讛讗专抓 诇爪诪讬转讜转, 讻讬 讛讬讗 讗讬谞讛 拽谞讜讬讛 诇讛诐 讘拽谞讬谉 诇注讜诇诐 讗诇讗 专拽 讘拽谞讬谉 诇讝诪谉, 砖讛专讬讛诐 讻讙专讬诐 讜转讜砖讘讬诐 讘讛. 讜诇驻讬"讝 诪住转讘专 诇讜诪专 讚讛讚讬谉 讚讬讜讘诇 拽讜讘注 讗转 注讬拽专 讞诇讜转 讛诪讻讬专讛 讚诪注讬拽专讗 讚转讞讜诇 讻诪讻讬专讛 诇讝诪谉 专拽 注讚 砖谞转 讛讬讜讘诇, 讚讛诪讜讻专 讜讛诇讜拽讞 讗讬谞诐 讬讻讜诇讬诐 诇诪讻讜专 讗转 讛讗专抓 诇爪诪讬转讜转 讚诇讙讘讬 讝讛 讗讬谉 讛讗专抓 砖诇讛诐, 讜讗讬谉 讗讚诐 诪拽谞讛 讚讘专 砖讗讬谞讜 砖诇讜. 讜讬转讻谉 讚诇驻讬 讘注诇 讛讛诇讻讜转 诇讬讻讗 讗讬住讜专 讗驻讬诇讜 讗讬 讬讗诪专讜 砖诪讜讻专讬诐 讗转 讛讗专抓 诇爪诪讬转讜转, 讻讬 讻诇 讚讘专讬讛诐 讛讜讬讬谉 讚讘专讬诐 讘讟诇讬诐 讜诪讘讜讟诇讬诐, 讜诇讗 讞诇讬谉 讻诇诇 讜讻诇诇, 讻讬 讗讬谉 诇讛讚讬讜讟 讻讞 诇讗 诇注砖讜转 诪注砖讛 诪讻讬专讛 诇爪诪讬转讜转 讜诇讗 诇注砖讜转 讞诇讜转 诪讻讬专讛 诇爪诪讬转讜转. 讜住讘专讗 讛讝讜 讻讘专 讛讝讻专谞讜 诇诪注诇讛 讘砖诐 讛专砖讘"讗 讜讛谞"讬 讚住"诇 讚讙诐 转谞讗讬 讗讬谞讜 诪讜注讬诇 诇砖谞讜转 讚讬谉 讚讬讜讘诇, 讻讬讜谉 讚讞住专讜 讘注诇讬诐 讚讬讻讜诇讬诐 诇讛转谞讜转 讘讜 转谞讗讬, 讜讛讬讗 讻诪砖"讻 讛专诪讘"谉 讻讗谉 讘砖诐 讘注诇 讛讛诇讻讜转. 讜诇讻讗讜专讛 谞专讗讛 讚讛专诪讘"谉 谞诪讬 住"诇 讻砖讬讟转 讛专讗砖讜谞讬诐 砖讗讬谉 诇讛转谞讜转 转谞讗讬 讘诪讻讬专讛 讘讬讜讘诇, 讜讻住讘专转 讘讛"讙, 讚讘谞"讬 讗讬谞诐 讘注诇讬诐 诇讛转谞讜转 转谞讗讬 讘讗专抓 讬砖专讗诇 讻讬 讛讗专抓 砖诇 讛拽讘"讛 讛讬讗. 讗讜诇诐 讛专诪讘"谉 讞讜诇拽 注诇 讘注诇 讛讛诇讻讜转 讜住"诇 讚讛讗讬住讜专 讛讜讗 诇注砖讜转 诪注砖讛 诪讻讬专讛 诇诪讻专谞讛 诇讞诇讜讟讬谉, 讜注讜讘专 注诇 讛讗讬住讜专 讻砖讗讜诪专 诪驻讜专砖 讛专讬谞讬 诪讜讻专讛 诇讱 诇注讜诇诪讬诐 讙诐 讗讞专讬 讛讬讜讘诇, 讚讛讗讬住讜专 讚"讜诇讗 转诪讻专 诇爪诪讬转讜转" 讛讜讗 讗讬住讜专 讚讞诇 讘诪注砖讛 讛诪讻讬专讛.
讛.
讘讬讗讜专 住讜讙讬讬转 讛讙诪' 讘讚祝 拽讟. 讗诇讬讘讗 讚讛专诪讘"诐
注讬讬谉 讘诪砖谞讛 诇拽诪谉 (讚祝 拽讟.) "讛诪拽讘诇 砖讚讛 诪讞讘讬专讜 诇砖谞讬诐 诪讜注讟讜转 诇讗 讬讝专注谞讛 驻砖转谉 讜讗讬谉 诇讜 讘拽讜专转 砖拽诪讛 拽讬讘诇讛 讛讬诪谞讜 诇讝' 砖谞讬诐 砖谞讛 专讗砖讜谞讛 讬讝专注谞讛 驻砖转谉 讜讬砖 诇讜 讘拽讜专转 砖拽诪讛" 讜讘讙诪专讗 砖诐 讗讬转讗 "讗诪专 讗讘讬讬 讘拽讜专转 砖拽诪讛 讗讬谉 诇讜 讘砖讘讞 砖拽诪讛 讬砖 诇讜, 讜专讘讗 讗诪专 讗驻讬诇讜 讘砖讘讞 砖拽诪讛 讗讬谉 诇讜, 讜讻讜' 转"砖 讛诪拽讘诇 砖讚讛 诪讞讘讬专讜 讜讛讙讬注 砖讘讬注讬转 砖诪讬谉 诇讜, 砖讘讬注讬转 诪讬 拽讗 诪驻拽注讗 讗专注讗, 讗诇讗 讗讬诪讗 讛诪拽讘诇 砖讚讛 诪讞讘讬专讜 讜讛讙讬注 讬讜讘诇 砖诪讬谉 诇讜, 讜讗讻转讬 讬讜讘诇 诪讬 拽讗 诪驻拽注讗 拽讘诇谞讜转 诇爪诪讬转讜转 讗诪专 专讞诪谞讗, 讗诇讗 讗讬诪讗 讛诇讜拽讞 砖讚讛 诪讞讘讬专讜 讜讛讙讬注 讬讜讘诇 砖诪讬谉 诇讜, 讜讻讬 转讬诪讗 讛"谞 砖诪讬谉 诇讜 讘讬专拽讗 讜住讬诇拽讗 住讬诇拽讗 讜讬专拽讗 讘讬讜讘诇 讛驻拽讬专讗 讛讜讗, 讗诇讗 诇讗讜 砖讘讞 砖拽诪讛, 转专讙诪讗 讗讘讬讬 讗诇讬讘讗 讚专讘讗 砖讗谞讬 讛转诐 讚讗诪专 拽专讗 讜讬爪讗 诪诪讻专 讘讬转 诪诪讻专 讞讜讝专 砖讘讞 讗讬谞讜 讞讜讝专, 讜谞讙诪专 诪讬谞讬讛, 讛转诐 讝讘讬谞讬 诪注诇讬讗 讛讜讗 讜讬讜讘诇 讗驻拽注转讗 讚诪诇讻讗 讛讬讗". 讜讘讛讚讬讗 讗讬转讗 砖诐 讚讬讜讘诇 讛讜讬 讗驻拽注转讗 讚诪诇讻讗, 讜诇讻讗讜专讛 讛讬讗 专讗讬讬讛 诇砖讬讟转 讛专诪讘"谉 讚讛诪讻讬专讛 讛讜讬 讘注爪诐 诪讻讬专讛 诇注讜诇诐, 讜讻谞讙讚 砖讬讟转 讛专诪讘"诐 讚住"诇 讚诪讻讬专讛 讘讝诪谉 讛讬讜讘诇 诪讛讜讜讛 诪讻讬专讛 诇讝诪谉 拽爪讜讘 讜诇讗 诪讻讬专讛 诇注讜诇诐. 讜注诇讬谞讜 诇讘讗专 讗转 讛讙诪专讗 讗诇讬讘讗 讚讛专诪讘"诐.
讜谞专讗讛 讚讛谞讛 讘转讞讬诇转 讛讙诪专讗 砖诐 驻诇讬讙讬 讗讘讬讬 讜专讘讗 讘讞讜讻专 砖讚讛 诪讞讘讬专讜 诇砖谞讬诐 诪讜注讟讜转 砖讗讬谉 诇讜 讘拽讜专讜转 砖拽诪讛 讛讗诐 讬砖 诇讜 讘砖讘讞 砖拽诪讛, 讚讗讘讬讬 住讜讘专 砖讬砖 诇讜 讘砖讘讞 砖拽诪讛 讜专讘讗 住讜讘专 砖讗讬谉 诇讜 讘砖讘讞 砖拽诪讛. 讜讛拽砖讛 讛讙诪专讗 注诇 专讘讗 诪讛诇讜拽讞 砖讚讛 诪讞讘讬专讜 讜讛讙讬注 讬讜讘诇 砖砖诪讬谉 诇讜 砖讘讞 砖拽诪讛. 讜转专讙诪讗 讗讘讬讬 讗诇讬讘讗 讚专讘讗 讚砖讗谞讬 讛转诐 讚讝讘讬谞讬 诪注诇讬讗 讛讜讗 讜讬讜讘诇 讗驻拽注转讛 讚诪诇讻讛. 讜讗诇讬讘讗 讚讛专诪讘"谉 讛讘讬讗讜专 驻砖讜讟 讚诇诇讜拽讞 注讚 讛讬讜讘诇 讞诇 拽谞讬谉 诇注讜诇诐 讘砖讚讛 砖拽谞讛, 讚讬讜讘诇 讛讜讬 讗拽注转讗 讚诪诇讻讗 砖诪驻拽讬注 讗转 讛拽谞讬谉 讘砖谞转 讛讬讜讘诇 诪讻讗谉 讜诇讛讘讗, 讜诪砖讜"讛 讛诇讜拽讞 拽讜谞讛 讗转 讛砖讘讞 讜讚诪讬讜 诪讚讬谉 讗专注讬 讗砖讘讞, 讻讬 讬砖 诇讜 拽谞讬谉 讛讙讜祝 诇注讜诇诐 讘砖讚讛, 讗诇讗 砖讞讬讬讘 诇讛砖讗讬专 讗转 讙讜祝 讛砖讘讞 诇讘注诇 讛砖讚讛 讜讚诪讬讜 砖诇讜.
讜讗诇讬讘讗 讚讛专诪讘"诐 谞专讗讛 讚讛讘讬讗讜专 讛讜讗 讚讘诪讻讬专讛 注讚 讬讜讘诇 讞诇 拽谞讬谉 诇讝诪谉, 讚讛讜讬 拽谞讬谉 驻讬专讜转 讘讙讜驻讜 砖诇 讛拽专拽注, 讜诪砖讜"讛 讬砖 诇讜 讝讻讜转 讗专注讬 讗砖讘讞 讘讚诪讬 拽讜专讜转 讛砖拽诪讛 砖讛砖讘讬讞讜 讗爪诇讜. 诪砖讗"讻 讘讞讜讻专 砖讗谞讬 砖砖讻专 讗转 讛拽专拽注, 讜讗讬谉 诇讜 拽谞讬谉 驻讬专讜转 讘砖讚讛 讗诇讗 专拽 讝讻讜转 砖注讘讜讚 诇讙讘讜转 讗转 讙讜祝 讛驻讬专讜转 诪讘注诇 讛砖讚讛, 讜诇驻讬讻讱 讗讬谉 诇讜 拽谞讬谉 讗专注讬 讗砖讘讞 讜诇讗 讝讻讜转 讘讚诪讬 砖讘讞 拽讜专讜转 讛砖拽诪讛, 诪讻讬讜谉 讚讗讬谉 诇讜 讝讻讜转 诇转讘注 讜诇拽讞转 讗转 讙讜驻谉 砖诇 拽讜专讜转 讛砖拽诪讛 注爪诪谉. 讜诇驻讬讻讱 讗讬谉 诇讜 谞诪讬 讝讻讜转 讙讘讬讬讛 讘讚诪讬讛谉. 诪砖讗"讻 讘诇讜拽讞 砖讚讛 砖讬砖 诇讜 拽谞讬谉 诪诪砖 讚讗专注讬 讗砖讘讞 讘驻讬专讜转 讛砖讚讛, 讚讗注"驻 砖讗住讜专 诇讜 诇拽爪抓 讗转 讛拽讜专讜转 诪"诪 讗讬谉 讝讛 讗诇讗 讗讬住讜专 拽爪讬爪讛 爪讚讚讬 讘注诇诪讗, 讗讘诇 讙讜驻谉 砖诇 讛拽讜专讜转 讛专讬讛谉 砖诇讜, 讜讬砖 诇讜 谞诪讬 诪诪讬诇讗 拽谞讬谉 讘讚诪讬 砖讘讞谉 讜诇讻谉 讛诪讜讻专 讞讬讬讘 诇砖诇诐 诇讜 讗转 讚诪讬讛谉.
讜讬注讜讬讬谉 讘砖讬注讜专讬诐 诇注讬诇 (讚祝 谞讜. 讘注谞讬谉 砖讻讬专讜转 讘讬讜诪讬讛 诪讻讬专讛 讛讬讗) 砖讛讗专讻谞讜 讘讟讬讘 讞诇讜转 讛拽谞讬谉 讚砖讻讬专讜转 - 讛讗诐 讞诇 拽谞讬谉 驻讬专讜转 诇砖讜讻专, 讗讜"讚 讚讬砖 诇讜 讝讻讜转 诇驻讬专讜转 讘诇讬 拽谞讬谉. 讜讛讙专"讞 讝爪"诇 讘讬讗专 砖诇砖讜讻专 讗讬谉 拽谞讬谉 讙讜祝 诇驻讬专讜转. 讜诪"诪 讬砖 诇讜 拽谞讬谉 驻讬专讜转. 讜诇驻讬 讛讙专"讞 讝爪"诇 讬讜爪讗 砖诇驻讬 讛专诪讘"诐 讛诇讜拽讞 拽专拽注 讘讝诪谉 砖讬讜讘诇 谞讜讛讙 拽讜谞讛 讗转 讙讜祝 讛拽专拽注 诇驻讬专讜转讬讛, 讜讗讬诇讜 讛砖讜讻专 拽讜谞讛 专拽 拽谞讬谉 驻讬专讜转 讘注诇诪讗 讗讱 讗讬谉 诇讜 拽谞讬谉 讙讜祝 诇驻讬专讜转. 讜诪砖讜"讛 讚讬谞讬讛诐 砖讜谞讬诐 诇注谞讬谉 讚诪讬 讛砖讘讞, 讚专拽 讛诇讜拽讞 拽讜谞讛 诇讜 讚诪讬 讛砖讘讞 诪砖讜诐 砖讬砖 诇讜 拽谞讬谉 讙讜祝 诇驻讬专讜转讬讛.
注"讻 注谞讬谉 讛讞讝专转 讛砖讚讜转 诇讘注诇讬讛谉 讘讬讜讘诇
讙诪'. 讛砖讜讻专 讗转 讛住驻讬谞讛 讜讟讘注讛 诇讛 讘讞爪讬 讛讚专讱 讻讜' 讛"讚 讻讜' 讗诇讗 讘住驻讬谞讛 讝讜 讜讬讬谉 讝讛 讗讘诇 讘住驻讬谞讛 住转诐 讜讬讬谉 住转诐 讞讜诇拽讬谉. 讬注讜讬讬谉 讘转讜住' 讚"讛 讗诇讬诪讗 讘讚"讛 讗诇讗 讜讘讚"讛 讗讬. 讜讘讘讬讗讜专 讛住讜讙讬讗 诪讜讘讗 讘转讜住' 诪讞诇讜拽转 讘讬谉 讛专讬讘"谉 讜讘讬谉 讛专讬讘"诐. 讜谞讘讗专 讗转 砖讬讟讜转讬讛谉:
讗) 注讬讬谉 讘转讜住' 讚"讛 讗诇讗 讜讝"诇 讗驻讬诇讜 诇讗 谞转谉 讬砖 诇讜 诇转转 讻诇 讛砖讻讬专讜转 砖讛专讬 拽谞讛 讛诪砖讻讬专 讻诇 讛砖讻讬专讜转 讘诪砖讬讻转 讛砖讜讻专 讗转 讛住驻讬谞讛 讻讬讜谉 砖诪讝讜诪谉 讛诪砖讻讬专 诇拽讬讬诐 转谞讗讜 讗讜 讗驻讬诇讜 讘诇讗 诪砖讬讻讛 讻讬讜谉 砖诪砖讻讬专 讬讻讜诇 诇拽讬讬诐 转谞讗讜 讜砖讜讻专 讗讬谞讜 讬讻讜诇 诇拽讬讬诐 讗"讻 诪讝诇讜 讙专诐 讜讛讜讬 讻讞讜讝专 讘讜 讜讬转谉 诇讜 诪讞爪讬 讛讚专讱 砖诇讗 讛诇讱 讻驻讜注诇 讘讟诇 注讻"诇.
诇驻讬 讛驻讬专讜砖 讛专讗砖讜谉 砖讘转讜住' 诪讬讬专讬 砖拽谞讛 讛砖讜讻专 讗转 讛住驻讬谞讛 讘诪砖讬讻讛 讜讛讜"诇 砖讻讬专讜转 讘讛讚讬 拽谞讬谉, 讜诇讻谉 讛砖讜讻专 讞讬讬讘 诇砖诇诐 讗转 讚诪讬 讻诇 讛砖讻讬专讜转, 讚讛拽谞讬谉 砖注砖讛 诪讞讬讬讘讜 诇砖诇诐 讗转 讻讜诇讛. 讚讚讜诪讛 诇诪讬 砖拽谞讛 讻诇讬 讘注诇诪讗 讚讗诐 谞讗谞住 讗讞专讬 砖拽谞讗讜 讞讬讬讘 讛拽讜谞讛 讘讗讞专讬讜转 讛讻诇讬 讚讛"讛 讛讻讗 讘砖讻讬专讜转 讚住驻讬谞讛 住转诐 讜诪砖讻讛 讜注砖讛 拽谞讬谉. 讗讱 砖讗谞讬 砖讻讬专讜转 讻诇讬诐 诪拽谞讬谉 讚注诇诪讗, 讚讘砖讻讬专讜转 讻诇讬诐 讛拽谞讬谉 诪讞讬讬讘讜 专拽 讻砖讬讻讜诇 讛诪砖讻讬专 诇注砖讜转 讗转 讛驻注讜诇讛 讘住驻讬谞讛 住转诐 讜诇讗 讘住驻讬谞讛 讝讜 讚讗"讗 诇注砖讜转 讛驻注讜诇讛. 讜讗讬诇讜 诇驻讬 讛驻讬专讜砖 讛砖谞讬 砖讘转讜住' 诪讬讬专讬 讘诇讗 注砖讜 拽谞讬谉 诪砖讬讻讛 讗诇讗 专拽 讛转讞讬诇 讛诪砖讻讬专 砖讛讜讗 讛驻讜注诇 讘诪诇讗讻转讜 讜讛讬讗 砖诪讞讬讬讘转 讗转 讛砖讜讻专 讘讚诪讬 讛砖讻讬专讜转, 讚讻诪讜 讚讛转讞诇转 诪诇讗讻讛 诪讞讬讬讘转 讘砖讻讬专讜转 驻讜注诇讬诐 讛"讛 讚讛转讞诇转 讛诪诇讗讻讛 诪讞讬讬讘转 讘砖讻讬专讜转 讻诇讬诐. 讜诇讻谉 讗诐 谞讗谞住讛 讛住驻讬谞讛 讜谞转讘讟诇讛 讛诪诇讗讻讛 讘讞爪讬 讛讚专讱 讛砖讜讻专 讗讬谞讜 讞讬讬讘 诇砖诇诐 诇诪砖讻讬专 注诇 砖讗专 讛讚专讱 讗诇讗 专拽 讻驻讜注诇 讘讟诇 讜讻讚讬谉 驻讜注诇 讚注诇诪讗.
讜讘住讜祝 讚讘专讬讛诐 讘讬讗讜专讜 讘转讜住' 讚砖讗谞讬 住驻讬谞讛 诪诪讬讟专讗 诪讻讬讜谉 讚讛诪砖讻讬专 讛驻住讬讚 讗转 住驻讬谞转讜, 讜诪砖讜"讛 诪拽讘诇 砖讻讬专讜转 注诇 砖讗专 讛讚专讱 讻驻讜注诇 讘讟诇, 砖诇讗 讻讘诪讟专讗 砖讗讬谉 讛驻讜注诇 诪拽讘诇 砖讻专 讻诇诇 注诇 砖讗专 讛诪诇讗讻讛 砖诇讗 注砖讛 诪讚诇讗 讛驻住讬讚 诪诪讜谉 讻诪讜 讘住驻讬谞讛. 讜谞专讗讛 讚讻"讝 讻' 讘转讜住' 讗诇讬讘讗 讚驻讬专讜砖 讛砖谞讬 讚诪讬讬专讬 讘讛转讞诇转 诪诇讗讻讛 讘诇讬 拽谞讬谉, 讚讗讬诇讜 讗诇讬讘讗 讚驻讬' 讛专讗砖讜谉 砖讗谞讬 拽谞讬谉 讚诪讞讬讬讘 讛拽讜谞讛 讘讗讜谞住讬谉. 讜注讜讚 谞专讗讛 讚讛专讬讘"谉 住讜讘专 砖讬砖 砖谞讬 诪讞讬讬讘讬诐 讘驻讜注诇 - 讛转讞讬讬讘讜转 讜讛讬讝拽. 讚诪爪讚 讚讬谉 讛转讞讬讬讘讜转 讗讜谞住 驻讜讟专 讗转 讘注讛"讘, 讜讗讬诇讜 讻砖讬砖 讛驻住讚 讜讛讬讝拽 诇驻讜注诇 讞诇 讞讬讜讘 谞讝拽 诪讬讜讞讚 诪讚讬谞讬 驻讜注诇讬诐 讜讗讜谞住 讞讬讬讘. (讜注讬讬谉 讘砖讬注讜专讬诐 诇注讬诇 讚祝 注讜: 讚"讛 讗讬谉 诇讛诐 讝讛 注诇 讝讛 讗诇讗 转专注讜诪转 讚讬住讚谞讜 砖讬砖 讚讬谉 谞讝拽 诪讬讜讞讚 讚讞诇 讘驻讜注诇讬诐).
讜注"注 讘转讜住' 讚"讛 讗讬 (讚祝 注讟:) 讜讝"诇 讜讬"诇 讻讬讜谉 砖谞转谉 诇讜 砖讻专讜 谞转专爪讛 砖讬讛讗 砖诇讜 诇讗诇转专 讗注"讙 讚讗讬谞讛 诪砖转诇诪转 讗诇讗 诇讘住讜祝 诇讚注转 讻谉 谞讜转谞讜 砖讬讛讗 砖诇讜 诇讗诇转专 讗诐 诇讗 讬砖讗专 讘讜 注讻"诇. 讻诇讜诪专 讚讗诐 讘住驻讬谞讛 讝讜 讜讬讬谉 讝讛 砖诇诐 讗转 讻讜诇讛 诪专讗砖 讛转讞讬讬讘 讘砖讻专 讻讜诇讛. 讜谞专讗讛 诇讘讗专 砖讗谞讜 诪驻专砖讬诐 讗转 诪讛 砖砖讬诇诐 讗转 讻讜诇讛 诪专讗砖 讛谞住讬注讛 诪砖讜诐 砖专讜爪讛 诇拽谞讜转 讗转 注爪诐 讛住驻讬谞讛 诇诪诇讗讻转讛, 讚诪砖讜"讛 砖诇诐 讗转 讻讜诇讛 诪专讗砖 讜诇驻讬讻讱 讻砖讟讘注讛 讛住驻讬谞讛 讘讬诐 讘讞爪讬 讛讚专讱 诪驻住讬讚 讗转 讻诇 讚诪讬讜 讚讛讗 拽谞讛 讗讜转讛, 讜住驻讬谞转讜 讛讬讗 砖谞讗谞住讛 讜诇讻讱 讛驻住讬讚 讗转 讻诇 砖讻专讜. 诪砖讗"讻 讗诐 诇讗 砖讬诇诐 讗转 讻讜诇讛 讚讗讝讬 讗诪专讬谞谉 砖讛讚诪讬诐 砖砖讬诇诐 讛讬讜 讘转讜专转 转砖诇讜诪讬 驻注讜诇讛 讘诇讘讚 讜诇讻谉 讻砖谞讗谞住讛 讘讞爪讬 讛讚专讱 讛驻注讜诇讛 谞讙诪专讛, 讜诪讻讬讜谉 砖砖讻专 住驻讬谞讛 讝讜 讚讜拽讗 驻讟讜专 诪诇砖诇诐 注讜讚 诪讻讬讜谉 讚讛驻注讜诇讛 讛驻住讬拽讛 讘讗诪爪注 讛讚专讱, 讜讛住驻讬谞讛 讗讬谞谞讛 砖诇讜. 讗诪谞诐 讘住驻讬谞讛 讝讜 讜讬讬谉 住转诐 讛砖讜讻专 驻讟讜专 讜讗驻讬诇讜 讻砖砖讬诇诐 讗转 讻诇 讛砖讻讬专讜转 诪专讗砖, 讚诪讻讬讜谉 讚讗诪专 讬讬谉 住转诐 讛专讬 讛砖讜讻专 诪讜讻谉 诇讛诪砖讬讱 讗转 讛驻注讜诇讛 讜讛拽谞讬谉 讗讬谞讜 诪讞讬讬讘讜 诪讻讬讜谉 讚诪讜讻谉 讛讜讗 诇讛诪砖讬讱 讗转 讛驻注讜诇讛, 讚讗讚专讘讗 讘注诇 讛住驻讬谞讛 讗讬谞讜 诪讜讻谉 诇讛诪砖讬讱 讗转 讛驻注讜诇讛 讜谞诪爪讗 砖讘注诇 讛住驻讬谞讛 讞讝专 讘讜 讜讞讬讬讘.
讜讛谞讛 讘住驻讬谞讛 讝讜 讜讬讬谉 讝讛 讗诪专讬' 砖讛转砖诇讜诪讬谉 拽讜谞讬谉. 讜爪"注 讚诇注讬诇 讗诪专讜 讘转讜住' 讚讘住驻讬谞讛 住转诐 诪砖讬讻讛 讛讜讗 讛拽讜谞讛 讘诇讬 讛转砖诇讜诪讬谉. 讜谞专讗讛 讚诪砖讬讻讛 拽讜谞讛 专拽 讻讚讬 诇讛诪砖讬讱 讗转 讛驻注讜诇讛, 讜讘住驻讬谞讛 住转诐 砖讬转讻谉 讛诪砖讱 驻注讜诇讛 注诐 注讜讚 住驻讬谞讛 讗讞专转, 拽谞讬谉 讚诪砖讬讻讛 拽讜谞讛 讜诪讞讬讬讘, 诪砖讗"讻 讘住驻讬谞讛 讝讜 讗讬 讗驻砖专 诇讛诪砖讬讱 讗转 讛驻注讜诇讛. 讜诇讻谉 爪专讬讻讬诐 拽谞讬谉 诇拽谞讜转 讜诇讞讬讬讘 讘诇讬 讛诪砖讱 讛驻注讜诇讛, 讜专拽 转砖诇讜诪讬谉 注讜砖讬谉 拽谞讬谉 讛诪讞讬讬讘 讘诇讬 讛诪砖讱 讛驻注讜诇讛, 讜诇驻讬讻讱 转砖诇讜诪讬谉 拽讜谞讬谉 讜诪讞讬讬讘讬谉 讘住驻讬谞讛 讝讜 讘诇讬 住驻讬谞讛 讗讞专转. 诪砖讗"讻 讚讬谉 拽谞讬谉 诪砖讬讻讛 讚拽讜谞讛 专拽 诇讛诪砖讬讱 讗转 讛驻注讜诇讛 注"讬 住驻讬谞讛 讗讞专转45
讜诇驻讬 转讜住' 讬讜爪讗 砖讬砖谞谉 讙' 诪讚专讙讜转 讘砖讻讬专讜转 砖诇 住驻讬谞讛:
讗) 讘讛转讞诇转 诪诇讗讻讛 讛砖讜讻专 讞讬讬讘 诇砖诇诐 专拽 诪讚讬谉 驻注讜诇讛 讘诇讘讚 讜讻驻讜注诇 讘讟诇.
讘) 讘拽谞讬谉 诪砖讬讻讛 讛砖讜讻专 讞讬讬讘 诇砖诇诐 讻诇 讛砖讻讬专讜转 讘注讚 讛拽谞讬谉 讘讘注讬谉 - 讘住驻讬谞讛 - 讘讬讞讚 注诐 讛诪砖讱 讛驻注讜诇讛, 讜讞诇 专拽 讘住驻讬谞讛 住转诐 讻讬 砖讬讬讱 讛诪砖讱 讛驻注讜诇讛 注诐 住驻讬谞讛 讗讞专转.
讙) 讘转砖诇讜诪讬谉 诪专讗砖 讞诇 讛讞讬讜讘 注诇 讛砖讜讻专 诪讚讬谉 拽谞讬谉 讘讘注讬谉 - 讘住驻讬谞讛 - 讙诐 讘诇讬 讛诪砖讱 讛驻注讜诇讛 讜诪讞讬讬讘 讗祝 讘住驻讬谞讛 讝讜 讜讬讬谉 讝讛 讘诇讬 讛诪砖讱 讛驻注讜诇讛 讻诇诇46.
讜讛谞讛 讘住驻讬谞讛 住转诐 讜讬讬谉 住转诐 讗讬转讗 讘讙诪' 讚讞讜诇拽讬谉, 讜诇转讜住' 专"诇 砖诪砖诇诐 注诇 讞爪讬 讛讚专讱 砖讛住驻讬谞讛 注砖转讛. 讜驻讬' 讛专讬"祝 讜讛专诪讘"谉 讚诪讬讬专讬 讻砖砖谞讬讛诐 讗讬谞诐 专讜爪讬诐 诇讛诪砖讬讱 讘讚专讱 注诐 住驻讬谞讛 讗讞专转 讜注诐 讬讬谉 讗讞专, 讜诪讻讬讜谉 讚讻诇 讗' 讛讬讛 讬讻讜诇 诇讟注讜谉 砖专讜爪讛 诇讛诪砖讬讱, 诪砖讜"讛 讻砖讛住驻讬谞讛 讟讘注讛 讘讬诐 讜讛住讻讬诪讜 诇讛驻住讬拽 讘讞爪讬 讛讚专讱 讬砖诇诪讜 注诇讬讛 讞爪讬 讛砖讻专. 讚讘讗讜驻谉 砖诇讗 讛住讻讬诪讜 砖谞讬讛诐 诇讛驻住讬拽 讗讝讬 讞爪讬 讛讚专讱 讗讬谞讜 驻注讜诇讛 讻诇诇 讚讛讗 讛住驻讬谞讛 讜讬讬谞讜 讟讘注讜 讘讬诐, 讜诇讗 讚诪讬 诇讞诪讜专 砖诪转 讘讞爪讬 讛讚专讱 讚讛讜讬 讞驻爪讗 砖诇 驻注讜诇讛 诇砖诇诐 注诇讬讛, 讜讻讚驻讬专砖讜 讘转讜住' 讚"讛 讗诇讬诪讗. 讘专诐 讻砖砖谞讬讛诐 讛住讻讬诪讜 诇讛驻住讬拽 讛住讻诪转诐 拽讜讘注转 讙诐 讞爪讬 讛讚专讱 诇讞驻爪讗 砖诇 驻注讜诇讛 诇砖诇诐 注诇讬讛. 讜诪讗讬讚讱 讻砖讗讞讚 专讜爪讛 诇讛诪砖讬讱 讘讚专讱 讜讛砖谞讬 诪住专讘 讗讝讬 讬讚讜 砖诇 讛专讗砖讜谉 注诇 讛注诇讬讜谞讛 讜讬讚讜 砖诇 讛砖谞讬 注诇 讛转讞转讜谞讛.
讘) 讜讛谞讛 砖讬讟转 讛专讬讘"诐 讛讬讗 讚讘住驻讬谞讛 住转诐 讜讬讬谉 讝讛 讗讬谉 讛砖讜讻专 讞讬讬讘 诇讬转谉 讗转 砖讻专 讻诇 讛讚专讱 讜讗祝 诇讗 诇砖诇诐 诇诪砖讻讬专 讻驻讜注诇 讘讟诇, 讚讛专讬讘"诐 讞讜诇拽 注诇 转讜住' 诇注讬诇 讜讗讬谞讜 住讜讘专 讚诪砖讬讻转 讛住驻讬谞讛 讛讜讬 拽谞讬谉 讛诪讞讬讬讘 讬讜转专 诪砖讻讬专讜转 讘诇讬 拽谞讬谉 讜讚讞诇讛 讘讛转讞诇转 讛诪诇讗讻讛. 讜讛专讬讘"诐 住讜讘专 讚讻砖拽专讛 讗讜谞住 讗讝讬 讬讚 讛驻讜注诇 讚讛讬讬谞讜 讛诪砖讻讬专 讘注诇 讛住驻讬谞讛 注诇 讛转讞转讜谞讛 讛讙诐 砖讛驻住讬讚 诪诪讜谉 讘讗讘讬讚转 讛住驻讬谞讛. 讜注讻"讝 住讜讘专 讘住驻讬谞讛 住转诐 讜讬讬谉 讝讛 砖讗诐 讛砖讜讻专 谞转谉 讗转 砖讻专 砖诇 讻诇 讛讚专讱 讗讬谞讜 谞讜讟诇讜 讘讞讝专讛 讗驻讬诇讜 注诇 讞爪讬 讛讚专讱 砖诇讗 注砖讛, 讜讝"诇 讚讻讬讜谉 砖讛讜讗 诪讜讞讝拽 讜诪讝讜诪谉 诇拽讬讬诐 转谞讗讜 谞讬讞讗 诇讬讛 砖诇讗 讬讞讝讬专 讻诇诇 注讻"诇, 讜讚讘专讬讜 诪讞讜住专讬诐 讘讬讗讜专. 讜注讜讚 讻转讘 讛专讬讘"诐 讜讝"诇 讘讬讬谉 讝讛 讜住驻讬谞讛 讝讜 讚诪讗谉 讚转驻讬住 诇讗 诪驻拽讬谞谉 诪讬谞讬讛 讚讛诪讜讞讝拽 讬讗诪专 诇讞讘讬专讜 讻讬讜谉 砖讗讬谞讱 讬讻讜诇 诇拽讬讬诐 转谞讗讱 诪讝诇讱 讙专诐 讛诪讜爪讬讗 诪讞讘讬专讜 注诇讬讜 讛专讗讬讬讛 注讻"诇, 讜讚讘专讬讜 爪专讬讻讬诐 讘讬讗讜专.
讜谞专讗讛 讚诪砖"讻 "讚讻讬讜谉 砖讛讜讗 诪讜讞讝拽 讜诪讝讜诪谉 诇拽讬讬诐 转谞讗讬 谞讬讞讗 诇讬讛 砖诇讗 讬讞讝讬专 讻诇诇", 专"诇 讚诪讻讬讜谉 讚讘注诇 讛住驻讬谞讛 诪讜讻谉 诇拽讬讬诐 讗转 转谞讗讜 诇讛诪砖讬讱 讜诇注讘讜讚 诇讻谉 讬砖 诇讜 讝讻讜转 诇讜诪专 诇砖讜讻专 砖讘诪拽讜诐 砖讬讞讝讬专 诇讜 讗转 注爪诐 讛讻住祝 砖诇 讞爪讬 讛讚专讱 讛砖谞讬 砖讬砖诇诐 诇讜 注诐 驻注讜诇讛, 讻诇讜诪专 砖讬转谉 诇讜 注讜讚 住驻讬谞讛 讜讬注砖讛 驻注讜诇讛 谞讜住驻转 诇住讬讬诐 讗转 讛讜讘诇转 讛讬讬谉 注讚 住讜祝 讞爪讬 讛讚专讱 讛砖谞讬.
讜注诇 诪砖"讻 讛专讬讘"诐 讚讛诪讜讞讝拽 讬讻讜诇 诇讟注讜谉 "诪讝诇讱 讙专诐", 谞专讗讛 诇讘讗专 讚讛谞讛 诇注讬诇 (讚祝 注讜:) 讘住讜讙讬讗 讚住讬讬专讗 诇讗专注讬讗 诪讗讜专转讗 讗讬转讗 讚驻砖讬注讛 拽讜讘注转 讗转 讗讞专讬讜转 讛讗讜谞住讬谉 讘砖讻讬专讜转 驻讜注诇讬诐, 讚讗诐 讘注讛"讘 驻砖注 讛专讬讛讜 讞讬讬讘 诇砖诇诐 讗转 讛砖讻讬专讜转 讗祝 讘诪拽讜诐 讗讜谞住, 讜讗诐 诇讗 驻砖注 讛专讬讛讜 驻讟讜专. 讜诇驻讬"讝 讬"诇 讚讘讟讘注讛 讛住驻讬谞讛 讘讞爪讬 讛讚专讱 讬砖 诇谞讜 住驻拽 诪讬 驻砖注 讜讙专诐 诇讗讜谞住 - 讛讗诐 讛诪砖讻讬专 驻砖注 讗讜 砖讛砖讜讻专 驻砖注 砖讛专讬 注诇 砖谞讬讛诐 讛讬转讛 讛讗讞专讬讜转 诇讘讚讜拽 讗转 讛住驻讬谞讛 讜讗转 讛讬讬谉 讜诇讚注转 讗诐 讬讻讜诇讛 讛讬讗 诇讛驻诇讬讙 讘谞住讬注讛 讻讝讜 讗讜 诇讗. 讜诇讻谉 讛诪讜讞讝拽 讘诪注讜转 讝讜讻讛 诪讚讬谉 讛诪讜爪讬讗 诪讞讘讬专讜 注诇讬讜 讛专讗讬讬讛, 讚讬讻讜诇 诇讟注讜谉 诪讝诇讱 讙专诐 讗转 讛讗讜谞住 - 讚讛讬讬谞讜 砖讟讜注谉 诇砖谞讬 "讗转讛 讛讬讬转 爪专讬讱 诇讘讚讜拽 讜诇讚注转 砖讛住驻讬谞讛 专注讜注讛 讜砖讗讬谞讛 讬讻讜诇讛 诇讛驻诇讬讙 讗转 讻诇 讛讚专讱 注诐 讛讬讬谉 讜诪砖讜"讛 注诇讬讱 诇讛驻住讬讚 讗转 诪诪讜谞讱, 砖讛专讬谞讬 讛诪讜讞讝拽 讜讗谞讬 讟讜注谉 砖诪讝诇讱 讙专诐 讻诇讜诪专 砖讗转讛 讛驻讜砖注 砖诇讗 讘讚拽转 讗转 讛住驻讬谞讛 讜讗讞专讗讬 讗转讛 注诇 讛讗讜谞住".
讘专诐 讛讟注谞讛 讚"诪讝诇讱 讙专诐" 讞诇 专拽 讗诐 讛砖谞讬 讗诪专 "讝讜" 讜诇讗 讘讗诪专 "住转诐", 讚讘讗诪专 "讝讜" 讛讗讜谞住 讛驻住讬拽 讗转 讛砖讻讬专讜转, 讜诇讻谉 讗驻砖专 诇讟注讜谉 砖讛砖讻讬专讜转 谞讙诪专讛 诪讞诪转 驻砖讬注讛, 讜讝讛 砖讛讜讗 讛诪讜讞讝拽 驻讟讜专 诪诇砖诇诐 诇砖谞讬 讘讙诇诇 砖讟讜注谉 砖讛砖谞讬 讛讜讗 砖驻砖注 讜讙专诐 砖转讬讙诪专 讛砖讻讬专讜转 讘讞爪讬 讛讚专讱. 诪讗讬讚讱 讻砖讛砖谞讬 讗诪专 "住转诐" 讜讗讬专注 讛讗讜谞住, 诪爪讚 砖讗诪专 "住转诐" 讛砖讻讬专讜转 诇讗 谞讙诪专讛 讚讗驻砖专 诇讛 砖转讬诪砖讱 讘住驻讬谞讛 讗讞专转 讗讜 讘讬讬谉 讗讞专, 讜诪砖讜"讛 讗讬谉 诇讛讗砖讬诐 讗讜转讜 讘驻砖讬注讛, 讻讬 诪爪讚讜 讛砖讻讬专讜转 注讚讬讬谉 谞诪砖讻转, 讜诪砖讜"讛 讗讬谉 诇讟注讜谉 注诇讬讜 讟注谞转 "诪讝诇讱 讙专诐" 讜讗讬谞讜 诪驻住讬讚.
讜讘讻讱 诪讘讜讗专讬诐 讚讘专讬 讛专讬讘"诐, 讚讘住驻讬谞讛 讝讜 讜讬讬谉 讝讜 讗诐 谞转谉 诇讗 讬讟讜诇 讜讗诐 诇讗 谞转谉 诇讜 讬转谉, 讚讬讚 讛诪讜讞讝拽 注诇 讛注诇讬讜谞讛, 讚讬讻讜诇 诇讟注讜谉 "诪讝诇讱 讙专诐" 讻诇讜诪专 诇讟注讜谉 砖讛砖谞讬 讛转讜讘注讜 驻砖注, 讜讛讜讗 讛诪讜讞讝拽 诇讗 驻砖注, 讜诪砖讜"讛 讬讚 转讜讘注 注诇 讛转讞转讜谞讛, 讜讬讚 讛谞转讘注 砖讛讜讗 讛诪讜讞讝拽 注诇 讛注诇讬讜谞讛, 讻讬 讛诪讜爪讬讗 诪讞讘讬专讜 注诇讬讜 讛专讗讬讬讛. 讜诪讘讜讗专 谞诪讬 诪砖"讻 讘住驻讬谞讛 住转诐 讜讬讬谉 讝讛, 讚讘讗讜驻谉 讛讝讛 诪讻讬讜谉 讚讛砖讜讻专 讗诪专 讬讬谉 讝讛, 讻砖讛住驻讬谞讛 谞讗谞住讛 谞讙诪专讛 讛砖讻讬专讜转, 讜讗讬诇讜 诪驻讗转 讛驻讜注诇 讘注诇 讛住驻讬谞讛 讛砖讻讬专讜转 注讚讬讬谉 拽讬讬诪转. 讜诇讻谉 讗诐 讛砖讜讻专 砖讬诇诐 讻讘专 诇诪砖讻讬专 讚诪讬 砖讻讬专讜转 砖诇 讻诇 讛讚专讱 诇讗 讬讟讜诇 讻讬 讛诪砖讻讬专 讗讜诪专 诇讜 "诪讝诇讱 讙专诐, 讻讬 讘讙诇诇讱 谞讙诪专讛 讛砖讻讬专讜转, 讜讗谞讬 诪讜讞讝拽 讘诪诪讜谉, 讜注诇讬讱 讛讬讛 诇讘讚讜拽 讗转 讛住驻讬谞讛 诇专讗讜转 讗诐 专注讜注讛 讛讬讗 讗讜 诇讗, 讜讗转讛 驻砖注转 讜诇讗 讗谞讬, 讜注诇讬讱 诇讛驻住讬讚 讗转 讻诇 讛砖讻专 砖砖诇诪转 注诇 讻诇 讛讚专讱". 讜讻诇 讝讛 专拽 讻砖讘注诇 讛住驻讬谞讛 诪讜讞讝拽 讘诪注讜转 砖讬讻讜诇 诇讟注讜谉 "诪讝诇讱 讙专诐", 讗讱 讻砖讗讬谞讜 诪讜讞讝拽, 讜讛住驻讬谞讛 讟讘注讛, 讛砖讜讻专 讞讬讬讘 诇砖诇诐 诇诪砖讻讬专 讛驻讜注诇 注诇 讞爪讬 讛讚专讱 砖讟专讞 讘讛, 讜驻讟讜专 诪诇砖诇诐 诇讜 注讘讜专 砖讗专 讛讚专讱, 讜讻讚讬谉 驻讜注诇 讚注诇诪讗 砖谞讗谞住 讘讞爪讬 诪诇讗讻讛.
讜讛谞讛 注诇讬谞讜 诇讛讘讬谉 诇诪讛 诇驻讬 讛专讬讘"诐 讛讜讬 讛讚讬谉 讘住驻讬谞讛 住转诐 讜讬讬谉 讝讛 砖诪砖诇诐 讗讞爪讬 讛讚专讱, 讜讛专讬 诇讬讻讗 讛住讘专讗 讚诪爪讬谞讜 讘讞诪讜专 砖诪转 讘讞爪讬讛 讚专讱 "讗讬诇讜 注讚 讛讻讗 讘注讬转 诇诪讬转讬 讻讜'" 讜讻讚拽讘注讜 讘转讜住' 诇注讬诇, 讛专讬 讘住驻讬谞讛 讞爪讬 讛讚专讱 诇讗 讛讜注讬诇 诇讜 讻诇诇 讻讬讜谉 讚讛住驻讬谞讛 讟讘注讛 讘讬诐.
讜谞专讗讛 讚诪讻讬讜谉 讚讗诪专 住驻讬谞讛 住转诐 讜诪讜讻谉 诇讛诪砖讬讱 讘驻注讜诇讛, 讜诇讛讘讬讗 讛讬讬谉 讘讻诇 讛讚专讱 诪砖讜"讛 讬砖 诇讘注诇 讛住驻讬谞讛 讝讻讜转 讟注谞讛 诇拽讘诇 讗转 砖讻专讜 讗讞爪讬 讛讚专讱 砖注砖讛, 讜讗注"驻 砖讛住驻讬谞讛 讟讘注讛 讜诇讗 讛讜注讬诇讛 讻诇诇, 讜讚诇讗 讻讞爪讬 讛讚专讱 讗爪诇 讞诪讜专 砖诪转. 讚讘讞诪讜专 砖诪转 讘讞爪讬 讛讚专讱 诪砖诇诐 讗讞爪讬 讗驻讬诇讜 讘砖讻专 讞诪讜专 讝讛, 讚讛讗 讛砖讜讻专 谞讛谞讛 诪讞爪讬 讛讚专讱 砖讛讙讬注 讗诇讬讛 注诐 讛讞诪讜专. 诪砖讗"讻 讘讟讘注讛 住驻讬谞讛 讘讞爪讬 讛讚专讱 砖讛砖讜讻专 诇讗 谞讛谞讛 讻诇诇. 讜讘讻谉 讘住驻讬谞讛 讝讜 讜讟讘注讛 讘讞爪讬 讛讚专讱 讛砖讜讻专 讗讬谞讜 诪砖诇诐 讗讞爪讬 讛讚专讱 诪讚讬谉 驻讜注诇 讚讛讗 讛砖讜讻专 诇讗 谞讛谞讛 讻诇诇 诪讛驻注讜诇讛 讚讛住驻讬谞讛 讗讞专讬 讚谞讗谞住讛 讜讟讘注讛 讘讬诐 讜诪砖讜"讛 驻讟讜专. 诪砖讗"讻 讘住驻讬谞讛 住转诐 砖诪讗讞专 砖讛驻讜注诇 注讜讚 诪讜讻谉 诇注砖讜转 讗转 讻诇 讛驻注讜诇讛 讜讗讬诇讜 讛砖讜讻专 讗讬谞讜 讬讻讜诇 砖讛专讬 讗诪专 讬讬谉 讝讛 诪砖讜"讛 讛驻讜注诇 讘注诇 讛住驻讬谞讛 讬讻讜诇 诇转讘讜注 讜诇拽讘诇 砖讻专 注诇 讞爪讬 讛讚专讱, 讚讗注"驻 讚讛砖讜讻专 诇讗 谞讛谞讛 诪讝讛 诪"诪 讛驻讜注诇 讟专讞 诇讛驻诇讬讙 注诐 住驻讬谞转讜 诇讞爪讬 讛讚专讱 讜讗祝 讛驻住讬讚 讗转 讛住驻讬谞讛 讙讜驻讗, 讜诪砖讜"讛 讬砖 诇讜 讝讻讜转 讟注谞讛 诇讜诪专 砖讞爪讬 讛讚专讱 诪拽专讬 驻注讜诇讛 诪讞诪转 讛讟专讞讗 砖讟专讞 讘讛 讜诪讞诪转 讛驻住讚 住驻讬谞转讜 讜诪砖讜"讛 诪拽讘诇 砖讻专 砖诇 讞爪讬 讛讚专讱.
讜讛谞讛 讘住驻讬谞讛 住转诐 讜讬讬谉 住转诐 讛专讬讘"诐 诪住讜驻拽 讛讗诐 诪砖诇诐 注讘讜专 讞爪讬 讛讚专讱 讗讜"讚 讚诪砖诇诐 专拽 注诇 专讘讬注讬转 讛讚专讱. 讘专诐 讘住驻讬谞讛 住转诐 讜讬讬谉 讝讛 谞拽讟 讛专讬讘"诐 讚诪砖诇诐 注讘讜专 讞爪讬 讛讚专讱. 讜讚讘专讬讜 爪"讘. 讜谞专讗讛 讚注讬拽专 讛讚讬讜谉 讛讜讗 讛讬讗讱 诇讛住转讻诇 注诇 讞爪讬 讛讚专讱 砖注砖讛. 讚讘住驻讬谞讛 讝讜 讚讗"讗 诇讛驻诇讬讙 注讜讚 讘住驻讬谞讛 讗讞专转 讗讝讬 讞爪讬 讛讚专讱 诇讗讜 讻诇讜诐 讛讜讗, 讜诇讻谉 讘住驻讬谞讛 讝讜 讜讘讬讬谉 住转诐 讛专讬讛讜 驻讟讜专 讚讞爪讬 讚专讱 讘住驻讬谞讛 讝讜 讜讬讬谉 住转诐 诇讗讜 讻诇讜诐 讛讜讗. 诪砖讗"讻 讘住驻讬谞讛 住转诐 讚讗驻砖专 诇讛诪砖讬讱 注诐 住驻讬谞讛 讗讞专转. 讜诇讻谉 讬砖 诪诪砖讜转 诇讞爪讬 讛讚专讱 砖注砖讛 讛讜讗讬诇 讚注讚讬讬谉 讗驻砖专 诇讛驻诇讬讙 注讜讚 讜诇注砖讜转 讚专讱 砖诇诐. 讜诇讻谉 讘注诇 讛讬讬谉 砖讗诪专 讬讬谉 讝讛 讜讗讬谉 诇讜 注讜讚 讬讬谉 讞讬讬讘 诇砖诇诐 诇讜 砖讻专 注诇 讞爪讬 讛讚专讱 砖注砖讛47.
讜注讻砖讬讜, 谞注讘讜专 诇讘讗专 讗转 讛住驻拽 砖诇 讛专讬讘"诐, 讚讛谞讛 讘讬讬谉 住转诐 讘注诇 讛讬讬谉 讬讻讜诇 诇讛讘讬讗 注讜讚 讬讬谉 讜诇讻驻讜转 诇讘注诇 讛住驻讬谞讛 诇讛诪砖讬讱 讘讚专讱 讘住驻讬谞讛 讗讞专转, 讘专诐 讬砖 讗祝 讗驻砖专讜转 砖讘注诇 讛住驻讬谞讛 讬住专讘 诇注砖讜转讜, 讜讗诐 讬住专讘 讜诇讗 讬诪砖讬讱 讛专讬 讞爪讬 讛讚专讱 砖注砖讛 讻讗讬诇讜 讗讬谞谞讜, 讜诪砖讜"讛 诇爪讚 讗' 讘专讬讘"诐 诪住驻拽 讞讜诇拽讬诐 讚诪讬 讞爪讬 讛讚专讱, 讚诇诪讗 诪讛讜讜讛 驻注讜诇讛 讗讜 讚诇诪讗 讗讬谞讛 驻注讜诇讛 讻诇诇, 讜诪砖诇诐 专讘讬注讬转 讛砖讻讬专讜转 讘诇讘讚. 讜讬转讻谉 砖诪砖诇诐 诇讜 专拽 专讘讬注讬转 讻讚讬 诇讻驻讜转讜 砖诇讗 讬住专讘 讜砖讬诪砖讬讱 注诐 讛砖讻讬专讜转 注讚 讙诪专讛. 讜讛讜讬 讚讬谉 讻驻讬讬讛 砖讻讜驻讬谉 讝讛 讗转 讝讛 诇讙诪讜专 讛砖讻讬专讜转. 讜爪"注 讘讝讛48.
讜讛谞讛 讘诪砖"讻 讛专讬讘"诐 "诪讝诇讱 讙专诐" 讬"诇 砖讛讬讗 讟注谞转 讛谞转讘注 讻谞讙讚 讛转讜讘注 砖讗诪专 诇讜 砖讛讬讛 诇讜 诇讘讚讜拽 讗转 讛住驻讬谞讛 诇驻谞讬 讛谞住讬注讛 讜诪砖讜诐 砖诇讗 讘讚拽 驻砖注 讜诪砖讜"讛 诪驻住讬讚 讘转讘讬注转讜 谞讙讚 讛诪讜讞讝拽. 讗讱 驻讬专讜砖 讝讛 拽砖讛 拽爪转 讚讘讙诪专讗 讗讬转讗 砖讛住驻讬谞讛 讟讘注讛 讘讬诐 讜诪讛讬讻讬 转讬转讬 讚讛讬转讛 驻砖讬注讛 讻诇诇. 讜诇讻谉 谞专讗讛 砖讬砖 诇讘讗专 讗转 讟注谞转 "诪讝诇讱 讙专诐" 讘讗讜驻谉 讗讞专 讜讻驻讬 诪砖"讻 诇注讬诇. 讚讛讬讬谞讜 讛讚讬谉 讛讜讗 砖诪砖诇诐 讛砖讜讻专 专拽 讗诐 谞讞砖讜讘 诇讞爪讬 讛讚专讱 诇讞诇讜转 驻注讜诇讛. 讜讘讻谉 讘住驻讬谞讛 讝讜 讜讬讬谉 讝讛 讬"诇 讚讻诇 讛砖讻讬专讜转 转诇讜讬讛 讘讛讙注转 讛讬讬谉 注讚 诇讬注讚讜 诇谞诪诇, 讜讗诐 讟讘注讛 诇讗 注砖讛 讘注诇 讛住驻讬谞讛 驻注讜诇讛 讻诇诇 讜讘注诇 讛讬讬谉 驻讟讜专 诪诇砖诇诐. 讜诪讗讬讚讱 讬"诇 讗讬驻讻讗 讚讛讬讬谞讜 讚讛砖讻讬专讜转 讛讬转讛 诇讛讜讘讬诇 讗转 讛讬讬谉 注讚 讻诪讛 砖讛讬讬谉 讗驻砖专 诇讜 诇讛讙讬注 讜讗诐 讟讘注讛 讘讬诐 讜诇讬讻讗 讬讬谉 讬砖 诇讘注诇 讛住驻讬谞讛 诇讜诪专 砖讙诪专 讗转 讻诇 讛讛转讞讬讬讘讜转 砖诇讜 诇讛讜讘讬诇 讗转 讛讬讬谉 讜砖讬砖诇诐 讘注诇 讛讬讬谉 注诇 讻诇 讛讚专讱. 讜讚讬讜谉 讝讛 转诇讜讬 讘诪讜讞讝拽 讚讗诐 讘注诇 讛住驻讬谞讛 诪讜讞讝拽 诪拽讘诇 讻诇 讛砖讻讬专讜转. 讜讗诐 讘注诇 讛讬讬谉 讛诪讜讞讝拽 讗讬谞讜 诪砖诇诐 砖讻讬专讜转 讻诇诇. 讜讘讬讬谉 住转诐 讜住驻讬谞讛 讝讜 讛砖讜讻专 讗讬谞讜 诪砖诇诐 讻诇诇 砖讛专讬 讬讬谞讜 诇讗 讛讙讬注 诇讬注讚 讜注讚讬讬谉 讬砖 诇讜 注讜讚 讬讬谉 诇讛讜讘讬诇, 讜诇讻谉 讞爪讬 讛讚专讱 砖注砖讛 诇讗讜 讻诇讜诐 讛讜讗 讜诇讙诪专讬 驻讟讜专. 讜讗讬诇讜 讘住驻讬谞讛 住转诐 讜讬讬谉 讝讛 诪砖诇诐 讗讞爪讬 讛讚专讱 讚讛讗 讘注诇 讛住驻讬谞讛 诪讜讻谉 诇讛诪砖讬讱 注诐 住驻讬谞讛 讗讞专转 讜诇讻谉 讛讜讬 讞爪讬 讛讚专讱 讞诇讜转 驻注讜诇讛 诇砖诇诐 注诇讬讜. 讜讚讬谉 讞爪讬 讛砖讻讬专讜转 讛砖谞讬讛 转诇讜讬 讘诪讜讞讝拽 讻诪讜 讘住驻讬谞讛 讝讜 讜讬讬谉 讝讛.
驻住拽 讛专诪讘"诐 (驻"讛 诪讛诇' 砖讻讬专讜转 讛诇"讙).
讝"诇 讛砖讜讻专 讗转 讛住驻讬谞讛 讜讟讘注讛 诇讜 讘讞爪讬 讛讚专讱 讗诐 讗诪专 诇讜 住驻讬谞讛 讝讜 讗谞讬 诪砖讻讬专 诇讱 讜砖讻专讛 讛砖讜讻专 诇讛讜诇讬讱 讘讛 讬讬谉 住转诐 讗注"驻 砖谞转谉 诇讜 讛砖讻专 讬讞讝讬专 讻诇 讛砖讻专 砖讛"讝 讗讜诪专 诇讜 讛讘讗 诇讬 讛住驻讬谞讛 注爪诪讛 砖砖讻专转讬 砖讛拽驻讚讛 讙讚讜诇讛 讬砖 讘住驻讬谞讛 讝讜 讜讗谞讬 讗讘讬讗 讬讬谉 诪"诪 讜讗讜诇讬讱 讘讛. 讗诪专 诇讜 住驻讬谞讛 住转诐 讗谞讬 诪砖讻讬专 诇讱 讜砖讻专讛 讛砖讜讻专 诇讛讜诇讬讱 讘讛 讬讬谉 讝讛 讗注"驻 砖诇讗 谞转谉 诇讜 诪谉 讛砖讻专 讻诇讜诐 讞讬讬讘 诇讬转谉 讻诇 讛砖讻专 砖讛专讬 讗讜诪专 诇讜 讛讘讗 诇讬 讛讬讬谉 注爪诪讜 讜讗谞讬 讗讘讬讗 诇讱 住驻讬谞讛 诪"诪 讜讗讜诇讬讻讜 注讻"诇. 讜爪"注 诇诪讛 讘讬讬谉 住转诐 讜住驻讬谞讛 讝讜 讛讜住讬祝 讛专诪讘"诐 讛诪讬诇讬诐 "砖讛拽驻讚讛 讙讚讜诇讛 讬砖 讘住驻讬谞讛 讝讜".
讜谞专讗讛 讚讘注诇 讛住驻讬谞讛 讛讜讬 讛驻讜注诇 砖诇 讘注诇 讛讬讬谉. 讜拽住"讚 讚讗讬谉 谞"诪 讘驻注讜诇讛 讘讬谉 住驻讬谞讛 讗讞转 讗讜 砖谞讬讛, 讜讗驻讬诇讜 讻砖讟讘注讛 讛住驻讬谞讛 讛专讗砖讜谞讛 讘讬诐, 讬讻讜诇 讛驻讜注诇 诇讛讘讬讗 住驻讬谞讛 砖谞讬讛 诇诪诇讗 诪拽讜诪讛 砖诇 讛专讗砖讜谞讛 讜诇讙诪讜专 讗转 讛驻注讜诇讛, 拽诪"诇 讚讬砖 讝讻讜转 讛拽驻讚讛 诇讘注诇 讛讬讬谉 诇讟注讜谉 "讛拽驻讚讛 讙讚讜诇讛 讬砖 诇讬" 诇砖讻讜专 讚讜拽讗 讗转 讛住驻讬谞讛 讛专讗砖讜谞讛 讜诇讗 讗转 讛砖谞讬讛. 讜讻诇 讝讛 讘谞讜讙注 诇住驻讬谞讛. 诪讗讬讚讱 讘谞讜讙注 诇讬讬谉 砖讘注诇 讛住驻讬谞讛 讛转讞讬讬讘 诇讛讘讬讗 讬讬谉 讝讜 讜诇讗 讬讬谉 讗讞专, 讗讬谉 砖讜诐 讛讜"讗 砖讬讻讜诇 讘注诇 讛讬讬谉 诇转转 讬讬谉 讗讞专 讘诪拽讜诐 讛讬讬谉 讛专讗砖讜谉 讗讞专讬 砖讛讬讬谉 讛专讗砖讜谉 讟讘注 讘讬诐, 讚讛讗 讻诇 讛砖讻讬专讜转 讛讬转讛 注诐 讛讞驻爪讗 讚讛讬讬谉 讛专讗砖讜谉 讜诇讗 注诐 讬讬谉 讗讞专, 讜诪砖讜"讛 讛专诪讘"诐 讗讬谞讜 爪专讬讱 诇讻转讜讘 诇讙讘讬 讛讬讬谉 砖讬砖 讘讝讛 讛拽驻讚讛 讙讚讜诇讛, 讚驻砖讟讜转 讛砖讻讬专讜转 诪砖转讬讬讻转 专拽 诇讬讬谉 讛专讗砖讜谉 讘诇讘讚 讜诇讗 诇砖谞讬 讜讚讜"拽.
36 诇讻讗讜专讛 讬"诇 讚讛诪砖讻讬专 诇讗 讬讚注 讜诇讻谉 诇讬讻讗 诪拽讞 讟注讜转 讗诇讗 讚讛讜"诇 诇诪讬讚注 讜诪砖讜"讛 讗讬讻讗 转专注讜诪转. 讗讱 诪"诪 拽砖讛 诇诪讛 诇讗 讞诇 讻讗谉 讚讬谉 讗讜谞讗讛 讻讘讛诇' 诪拽讞 讜诪诪讻专 讜讻讚驻住拽 讛专诪讘"诐 驻讬"讝 诪讛诇' 诪讻讬专讛 讚讗诐 诪讻专 诇讜 讞讟讬诐 讬驻讜转 讜谞诪爪讗讜 专注讜转 讛诇讜拽讞 讬讻讜诇 诇讞讝讜专 讘讜, 讜诇诪讛 诇讗 讬讻讜诇 讛砖讜讻专 诇讞讝讜专 讘讜 诪讗讞专 砖砖讻专 讞诪讜专 讞讝拽 讜谞诪爪讗 讻讞讜砖. 讜讗讜诇讬 讬"诇 讚诇讗 驻讬专砖讜 诇讛讚讬讗 讚讛讜讬 讞诪讜专 讞讝拽 讜诇讻谉 诇讗 讞诇 讗讜谞讗讛 讜讚讬谉 讞讝专讛 讻诪讜 砖讞诇 讘诪讻专 诇讜 讞讟讬诐 讬驻讜转 讜谞诪爪讗讜 专注讜转. 讜注讜讚 讬转讻谉 诇讜诪专 讚讛讚讬谉 讚讬驻讜转 讜谞诪爪讗讜 专注讜转 讛讜讬 讚讬谉 讘诪拽讞 讜诪诪讻专 讚讜拽讗 讗讘诇 诇讗 讘砖讻讬专讜转, 讜爪"注.
37 讜讗诪专 专讘讬谞讜 讝爪"诇 讚讬转讻谉 诇讜诪专 讚专砖"讬 讜讛专诪讘"谉 诇讗 驻诇讬讙讬 讻诇诇, 讻讬 讛专诪讘"谉 诪讬讬专讬 讻砖注砖讜 拽谞讬谉 诪砖讬讻讛 讜讛讜"诇 讞诇讜转 拽谞讬谉 讚讗"讗 诇讞讝讜专 讘讜, 讜诪讗讬讚讱 讬转讻谉 讚专砖"讬 诪讬讬专讬 讘诇讬 拽谞讬谉 诪砖讬讻讛 讗诇讗 讘讛转讞诇转 诪诇讗讻讛 讛诪讞讚砖转 讞诇讜转 砖讻讬专讜转 讜诇讗 讞诇讜转 拽谞讬谉 讜诪砖讜"讛 讬讻讜诇 诇讞讝讜专 讘讜.
38 讜讗诪专 专讘讬谞讜 讝爪"诇 砖讬砖 讘讝讛 讚讬谉 讛驻讜讱, 讚讛讬讬谞讜 砖讘诪砖讻讜谉 讚诪讟诇讟诇讬谉 讚讞诇 讘讜 讚讬谉 讚专' 讬爪讞拽 讛诪诇讜讛 拽讜谞讛 讗转 讙讜祝 讛诪砖讻讜谉 砖讬讻讜诇 诇拽讚砖 讘讜 讗砖讛, 讜诪"诪 讗住讜专 诇讜 诇讛砖转诪砖 注诐 讛诪砖讻讜谉 讜诇讗讻讜诇 驻讬专讜转. 讜讚诇注谞讬谉 讝讛 讛诪砖讻讜谉 讛讜讬 砖诇 讛诇讜讛. 讜讗讬诇讜 讘拽专拽注 讚诪砖讻谞转讗 讛讜讗 讛驻讜讱 讚诇注谞讬谉 讛砖转诪砖讜转 讜讗讻讬诇转 驻讬专讜转 讛诪砖讻谞转讗 砖诇 讛诪诇讜讛 讜诇注谞讬谉 讙讜祝 讛讚讘专 诇拽讚砖 讘讜 讗砖讛 讛诪砖讻谞转讗 砖诇 讛诇讜讛 讜诇讗 砖诇 讛诪诇讜讛.
39 诇讗 谞诪爪讗 讚讬谉 讝讛 讘谞讜住讞转 讛专诪讘"诐 砖诇谞讜 讘诪砖谞讛 转讜专讛. 讜注讬讬谉 讘讛讙讛讜转 讛专讛"讙 诪砖讛 讛专砖诇专 讝爪"诇 注诇 讞讚讜砖讬 讛专诪讘"谉 诇诪住' 诪讻讜转 砖诐.
40 注讬讬谉 注讜讚 讘专砖讬诪讜转 诇注讬诇 (讚祝 谞讗.) 讘注谞讬谉 诪转谞讛 注"诪 砖讻转讜讘 讘转讜专讛 (讗讜转 讜').
41 注"注 讘砖讬注讜专讬诐 诇注讬诇 (讚祝 谞讗.) 讘注谞讬谉 诪转谞讛 注"诪 砖讻转讜讘 讘转讜专讛 讗讜转 讝'.
42 注讬讬谉 讘讞讬讚讜砖讬 讛讙专"诪 讛诇讜讬 驻"讙 诪讛诇' 诪注"砖 讛"讛 讜讘讛讜住驻讛 砖诐. 讜讛讚讘专讬诐 注讚讬讬谉 爪"讘. 讜讗讜诇讬 讬转讻谉 诇驻专砖 讻讜讜谞转 讛讙专"诪 讚讻砖诪讻专讜 诇爪诪讬转讜转 讛讞诇讜转 拽谞讬谉 讞诇讛 诇专讙注 讻讚讬 砖讬注讘专讜 注诇 讛讗讬住讜专 讚"讛讗专抓 诇讗 转诪讻专 诇爪诪讬转讜转", 讜诪讬讚 讘讘"讗 讻砖注讘专 注诇 讛诇讗讜 讗讝讬 讛讗讬住讜专 诪驻拽讬注 讗转 讞诇讜转 讛诪讻讬专讛 讜讛拽谞讬谉. 讻诇讜诪专 砖讬砖 讻讗谉 转专转讬 讚住转专讬 讘注爪诐 讞诇讜转 讛诪讻讬专讛 - 讗讬 讞诇讛 讗讜 诇讗 - 讜诪砖讜"讛 驻住拽 讛专诪讘"诐 讚讗住讜专 诇注砖讜转 讻谉 讗讱 讗讬谞讜 诇讜拽讛 注诇讬讜, 讚诪讗讞专 砖诇讗 讞诇 讛拽谞讬谉 讛讜讬 讗讬住讜专 砖讗讬谞讜 讙诪讜专 讜诇讗 注讘专 注诇 讛诇讗讜 讘砖诇讬诪讜转.
43 讜诇驻讬"讝 讙诐 诇专诪讘"诐 诇讬讻讗 转谞讗讬 讘讬讜讘诇 讚诪讜驻拽注 诪讚讬谉 "讻讬 诇讬 讻诇 讛讗专抓" 讚诇讬转 诇讬讛 诇讛讚讬讜讟 讘注诇讜转 讘讗专抓 讻讚讬 诇诪讜讻专讜 诇爪诪讬转讜转 讘砖讜诐 讗讜驻谉 讜砖诇讗 讻讚谞拽讟 讛专诪讘"谉 讚诇专诪讘"诐 讬砖 转谞讗讬 (专讘讬谞讜 讝爪"诇).
44 讜讘讝讛 诪讬讜砖讘 谞诪讬 转诪讬讛转 讛诇讞"诪 驻"讜 诪讛诇' 讘讻讜专讜转 讛"讛 讚爪"注 诪讚讜注 驻住拽 讛专诪讘"诐 讚讛诪讜讻专 诪注砖专 讘讛诪讛 讜讬驻转 转讜讗专 讜讞专诪讬 讻讛谞讬诐 讗讬谞讜 诇讜拽讛 讜讛专讬 诇讻讗讜专讛 拽讬讬"诇 讻专讘讗 (转诪讜专讛 讚 讘) 讚讗祝 讚讗讬 注讘讚 诇讗 诪讛谞讬, 诪"诪 诇讜拽讛 诪砖讜诐 讚拽注讘专 注诇 诪讬诪专讗 讚专讞诪谞讗 - 讻诇讜诪专 砖诇讜拽讛 诪砖讜诐 诪注砖讛 讛诪讻讬专讛. 讜讗讬谉 诇讜诪专 讚讛专诪讘"诐 驻住拽 讻讗讘讬讬 讚讗讬 注讘讬讚 诪讛谞讬 讜诪砖讜"讛 诇讜拽讛 讘注诇诪讗 讜讻讗谉 讚诇讗 诪讛谞讬 讗讬谞讜 诇讜拽讛, 讚讛专讬 拽讬讬"诇 讘讻诇 讛砖"住 讚讗讘讬讬 讜专讘讗 讛诇讻讛 讻专讘讗. 讜诇驻讬"讚 讛讙专"诪 讝爪"诇 讬"诇 讚讛专诪讘"诐 驻住拽 讘住讜讙讬讗 讚转诪讜专讛 讻专讘讗 讚讗讬 注讘讚 诇讗 诪讛谞讬 讜诇讜拽讛 诪砖讜诐 讚注讘专 讗诪讬诪专讗 讚专讞诪谞讗. 讗诪谞诐 讻"讝 谞讻讜谉 讛讬讻讗 讚讬住讜讚 讛讗讬住讜专 讛讜讗 讛诪注砖讛 注讘讬专讛 讜诪注砖讛 讛诪讻讬专讛, 诪砖讗"讻 讘诪讻讬专转 诪注砖专 讘讛诪讛 讜讬驻转 转讜讗专 讜讞专诪讬 讻讛谞讬诐 讜诪讻讬专转 砖讚讛 讘讗"讬 诇爪诪讬转讜转 讬住讜讚 讛讗讬住讜专 讛讜讗 讛讞诇讜转 拽谞讬谉, 讜讛讬讻讗 砖诇讗 讞诇 讛拽谞讬谉 讗祝 讗诐 讗讬谞讜 讞诇 诪讞诪转 讙讜祝 讛诇讗讜 讛专诪讘"诐 住讜讘专 讚讗讬谞讜 诇讜拽讛 诪砖讜诐 砖诇讗 注讘专 注诇 讛诇讗讜 讘砖诇讬诪讜转, 讜讻诪砖"谞. 讜注讬讬谉 讘讞讬讚讜砖讬 讛讙专"诪 讛诇讜讬 驻"讙 诪讛诇' 诪注砖专 砖谞讬 讛"讛.
45 专讘讬谞讜 讝爪"诇 讘讬讗专 讚讻砖转讜住' 讻转讘讜 讜讝"诇 谞转专爪讛 砖讬讛讗 砖诇讜 诇讗诇转专 注讻"诇, 专"诇 砖讛住驻讬谞讛 砖诇讜 讛讬讗 讚讛转砖诇讜诪讬谉 拽谞讜 讗转 讛住驻讬谞讛. 讘专诐 讬转讻谉 讚转讜住' 讛转讻讜讜谞讜 诇讜诪专 砖讛砖讻专 讚讛讬讬谞讜 讛转砖诇讜诪讬谉 讬讛讗 砖诇讜 诇讗诇转专 砖诇讗 讻讚讬谉 砖讻讬专讜转 讚注诇诪讗 讛诪砖转诇诪转 诇讘住讜祝.
46 专讘讬谞讜 讝爪"诇 讟专讞 讛专讘讛 讘砖讬注讜专 诇讛讘讬谉 讗转 讚讘专讬 讛转讜住' 讜讛讘讗谞讜 讻讗谉 讗转 诪住拽谞转 讚讘专讬讜.
47 住讘专讗 讝讜 诇讻讗讜专讛 爪"注, 讚讛讗 讛住驻讬谞讛 讟讘注讛 讘讬诐 讜讛住驻讬谞讛 讛砖谞讬讛 转转讞讬诇 诪讞讚砖 讜讗"讻 诇诪讛 谞讞砖讘 讞爪讬 讛讚专讱 砖诇 讛专讗砖讜谞讛 诇驻注讜诇讛 讻诇诇, 讻讱 讛拽砖讜 讛转诇诪讬讚讬诐 诇专讘讬谞讜 讝爪"诇 讘砖讬注讜专 讜诇讗 注谞诐. 讜讗讜诇讬 讬转讻谉 诇讜诪专 住讘专讗 讗讞专转 讚诪驻谞讬 讚讘注诇 讛住驻讬谞讛 诪讜讻谉 诇讛诪砖讬讱 注诐 住驻讬谞讛 砖谞讬讛 讜讘注诇 讛讬讬谉 讗讬谞谞讜 讬讻讜诇 讚诇讬转 诇讬讛 讬讬谉 讗讝讬 讘注诇 讛讬讬谉 讗讞专讗讬 注诇 驻讬住讜拽 讛砖讻讬专讜转 讜诪砖讜"讛 讞讬讬讘 诇砖诇诐 诇讘注诇 讛住驻讬谞讛 注诇 讛驻注讜诇讛 讜讟专讞讗 砖注砖讛 讘讞爪讬 讛讚专讱 讚讛讗 讘注诇 讛讬讬谉 讛讜"诇 讝讛 砖讞讝专 讘讜 讜讬讚讜 注诇 讛转讞转讜谞讛. 讜讻谉 讗诪专 专讘讬谞讜 讝爪"诇 注爪诪讜 诇诪注诇讛.
48 诇驻讬 讛诪讛诇讱 讘讛注专讛 诇注讬诇 讬"诇 讚诪讬讬专讬 讚砖谞讬讛诐 讛住讻讬诪讜 诇讗 诇讛诪砖讬讱 讗诐 讗谞讜 讗讜诪专讬诐 讚诇讬讻讗 讻讗谉 讞讝专讛 讗讝讬 诪砖诇诐 讗讞爪讬 讚专讱 砖注砖讛 讚讛讗 讟专讞 讜注砖讛 讜诇讗 讞讝专 讘讜. 诪讗讬讚讱 讗诐 讗谞讜 讗讜诪专讬诐 砖砖谞讬讛诐 讞讝专讜 讘讛诐 讗讝讬 讬砖诇诐 专拽 专讘讬注讬转 讚讛讗 讞讝专讜 讜砖谞讬讛诐 讬讚讬讛诐 注诇 讛转讞转讜谞讛 讜讞讬讬讘讬诐 诇讛驻住讬讚 讜诇驻讬' 诪砖诇诐 专拽 讞爪讬 讛砖讻专 讚讞爪讬 讛讚专讱 讚讛讬讬谞讜 专讘讬注讬转.

